
EDITORIAL 


ROST 





Ieșirea din criză. 


Pe încredere 


Situaţia economică şi socială a României este gravă. Dar nu fără ieşire. 
În istorie am traversat momente și mai grele. Insă, nu fără sacrilicii, 
fără durere. Şi nici fără încrederea în conducerea politică. Este ceea ce- 


LA 


i lipseşte Puterii actuale. Fără încrederea poporului şi a statelor 
(potențial) partenere, toate planurile sînt sortite eșecului. 
Din nenorocire, nici Opoziția nu se bucură de încredere. Ea este Ia tel 


de vinovată pentru ce trăim. Și-atunci? 


Un posibil răspuns se află în istoria recentă a Poloniei, care s-a salvat 
dintr-o criză mai grea decit cea a României de azi și a evitat criza mon- 


dială din 1929 - 1933. 


Claudiu Târziu 











Î: 1926, Polonia se afla într-o stare disperată. La 


opt ani după fondarea primei Republici, era în 

incapacitate de plată, cu o mare datorie 
externă, nu mai căpăta împrumuturi, nu mai 
primea infuzie de capital străin, statul clacase eco- 
nomic şi nu mai funcționa nici din punct de vedere 
politic.! Astfel încât principalii lideri politici, pînă şi 
democratul Roman Dmowski, liderul Endecjei?, se 
gîndeau la instaurarea dictaturii. A acţionat 
Mareşalul JOzef Pitsudski, figură legendară a 
Poloniei, “Părintele Republicii”, fost şef al statului 
(1918 - 1922), învingător al Armatei Roşii care ase- 
diase Varşovia (1920). EI ieşise de bunăvoie din 
politică, dar a intervenit văzînd dezastrul. Cu 
autoritatea sa incontestabilă, Mareșalul Pilsudski a 
pus în mişcare o parte a Armatei, a dat o lovitură 
de stat în 12 - 14 mai 1926, căreia i-a zis “Revoluţia 
Morală”, şi a instaurat regimul Sanacjei (pol.: 
asanare, însănătoşire). Deşi om de stînga, Pilsud- 


ski s-a opus comunismului, considera Rusia princi- 
palul duşman al Poloniei, iar guvernele sale au luat 
măsuri economice de dreapta (în vreme ce radi- 
calii Stângii cereau naţionalizare). În aproape 14 
ani de guvernare a Sanacjei s-au succedat 14 
Cabinete, din care Pitsudski a condus doar două, în 
momente hotăritoare, pe perioade scurte totali- 
zînd doi ani, şi a refuzat să fie preşedintele Re- 
publici. Însă, avea o atât de mare autoritate încât 
opiniile sale deveneau imediat legi. A fost şeful de 
facto al statului. 

Încrederea în Mareșalul Pilsudski a deschis 
drumul banilor spre Polonia, iar reformele şi 
iniţiativele guvernelor Sanatiste au scos țara din 
criză. Marile puteri occidentale au investit masiv în 
Polonia şi i-au acordat împrumuturi. Monopolul pe 
furnizarea cărbunelui - obținut conjunctural, ca 
urmare a grevei prelungite a minerilor galezi -, 
asumarea unor proiecte uriaşe, cum a fost constru- 
irea portului baltic Gdynia, şi păstrarea în adminis- 
trarea statului doar a şase domenii considerate 
strategice şi privatizarea celorlalte, care pro- 
duceau pierderi, au făcut Polonia interesantă. 
Apoi, subvenţionarea serioasă a agriculturii, spri- 
jinul ramurilor industriale care exportau şi 

(continuare în pagina 7) 


! Florin Anghel, Revoluţia Morală. Regimul politic sanatist din Polonia, 1926 - 1930, Ed. Cetatea de Scaun, 


Târgovişte, 2008. 
2 Partidul Naţional Democrat, de dreapta. 

Idei, vorbe, 


„Pe drumul Invierii“, 

la Piatra Neamţ 

Expoziţia „Pe drumul Învierii“ a fost deschisă 
şi la Piatra Neamţ, vineri 11 iunie a.c., ora 
17.00, în Muzeul de Istorie. La deschidere au 
vorbit pr. Vasile Păvăleanu, fostul deținut 
politic Grigore Caraza (21 de ani de temniță), 
scriitorul Adrian Alui Gheorghe, scriitorul 
Răzvan Codrescu, preşedinte de onoare al 
Asociaţiei „Rost“, şi Claudiu Târziu, preşedin- 
tele Asociaţiei „Rost“. Am avut bucuria unui 





| ETER 


IP stateau bras arii 











public numeros, ca şi a doua zi, cînd Răzvan 
Codrescu, Claudiu Târziu şi monahul Moise de 
la Oaşa, au susținut, la Casa de Cultură din 
Piatra Neamţ, conferinţa „Criza lumii 
româneşti şi jertfa răscumpărătoare“. Cei trei, 
împreună cu peste 300 de nemţeni, au căutat 
răspunsuri la criza morală pe care o traver- 
săm, mai severă decât criza financiară. Evident, 
aceste răspunsuri se află într-o viață creştină 
exemplară, aşa cum au avut cei şase mărturisi- 
tori evocaţi la Piatra Neamţ: Arhimandrit 
Arsenie Papacioc, leroschimonah Daniil - 
Sandu Tudor, leromonah Arsenie Boca, Preot 
Gheorghe Calciu, Valeriu Gafencu şi loan 
Ianolide. (R.R.) 


„Pe drumul Învierii“, la Suceava 
Vineri, 18 iunie 2010, în incinta Muzeul de 
Istorie Suceava a avut loc, în organizarea aso- 





pte 


ciaţiilor „Rost” şi „Bucovina profundă”, 
vernisajul expoziţiei foto-documentare „Pe 
drumul Învierii”, privind mărturisirea lui 
Hristos în temnițele comuniste. În fața asis- 
tenței, formată din câteva zeci de persoane, au 
vorbit gazdele, profesorul Emil Ursu, director 
al complexului muzeal „Bucovina”, preot 
Mircea Bejenaru, organizatorul şi sufletul 
manifestării, şi Dr. Mircea Puşcaşu, preşedin- 
tele asociaţiei „Bucovina profundă”, arătând 
importanţa pe care expoziţia o are pentru 
municipiu. Prof. Mihail Albişteanu, 
vicepreşedinte al asociaţiei „Rost”, a vorbit 
apoi despre istoricul expoziţiei, precum şi 
despre obiectivele urmărite, subliniind necesi- 
tatea ca tinerii să cunoască aceste pagini, mai 
puţin dezvăluite, ale trecutului nostru recent. 
Partea cea mai aşteptată a manifestării a 
reprezentat-o conferinţa, care a succedat 
vernisajului şi a cuprins relatări extrem de 
emoţionante ale supraviețuitorilor despre 
viața în temnițele comuniste. Au vorbit pe 
rând, dl Marcel Petrişor, preşedintele 
Senatului asociaţiei „Rost”, scriitorul Eugen 
Dimitriu, poetul Dumitru Oniga, dl Virgil 
Totoescu, oameni care au cumulat zeci de ani 
de temniţă grea, dar şi un reprezentant de 
marcă al urbei, prof. univ. Dr. Florin Pintescu, 
şeful catedrei de istorie a Universităţii 
sucevene. Cuvântul de încheiere la avut, în 
stilul său inconfundabil - care a reuşit să des- 
tindă asistența, după relatările ororilor din 
temnițe - monahul Moise de la Oaşa, cel care 
s-a aplecat cu atâta râvnă asupra vieţii lui 
Valeriu Gafencu. Manifestările prilejuite de 
vernisajul expoziţiei au continuat până marţi, 
22 iunie. 


Piaţa Universităţii după 20 de ani. 
Criteriul libertăţii 

Se împlinesc 20 de ani de la reprimarea 
sîngeroasă a fenomenului Piaţa Universității. 
În cel mai pur stil comunist, o categorie de 

români, minerii, adică, vezi bine, clasa munci- 
toare, a fost instigată împotriva alteia, intelec- 
tualii. Semnalul pentru măcel a fost dat printr-o 
diversiune, în care Poliţia (încă miliție în toate 
cele) şi-a dat foc la câteva autobuze şi a înscenat 
atacuri asupra sediului său central, şi asupra 
TVR pentru a justifica intervenţia în forță a 
minerilor (conduşi de vechi securişti şi mili- 
țieni). Clasa muncitoare a fost chemată de 
tovarăşul Iliescu să apere tînăra democraţie 
originală. În acel moment, în Piaţă nu erau nici 
200 de persoane - care, chipurile, periclitau 
siguranța statului. [E uşor de înțeles de ce 
Iliescu nu a făcut manevra cînd în Piaţa 
Universităţii se aflau, zi de zi, între 80.000 şi 
100.000 de oameni, ci după ce principalii orga- 
nizatori, între care Liga Studenților, al cărei 
lider era Marian Munteanu, au declarat protes- 
tul-maraton încheiat. Atunci rămăseseră în 
Piaţă 20 de grevişti ai foamei şi susținătorii lor] 
Minerii au ridicat oameni nevinovaţi de pe 
stradă, de la sediile partidelor istorice şi din 
casele lor, sub coordonarea unor ofiţeri ai 
aparatului de represiune. Cel puţin şase 
oameni au fost omoriţi, cîteva sute au fost 
răniți, mulți au rămas traumatizați pe viață şi 
la fel de mulţi au emigrat de frică. Diversiunea 
a fost posibilă cu ajutorul singurei televiziuni 
de atunci, TVR, care era condusă de Răzvan 
Theodorescu, şi al ziarului Adevărul, fost 
Scînteia, cu aportul inconştient sau ticălos al 
unor nume foarte cunoscute acum în presă. 
Dincolo de toate acestea, Piaţa Universităţii 
rămîne nu numai unul din rarele momente de 
curaj şi solidaritate a intelectualității, dar şi 
unul de separare a apelor. Cum bine spune 
Ana Blandiana, într-un interviu publicat azi de 
Adevărul, Piaţa Universităţii a marcat „deose- 
birea dintre cei care luptă pentru libertate şi 
cei care luptă pentru putere, două categorii 
umane care niciodată nu se suprapun...”. Că pe 
urmă unii dintre cei care au luptat pentru lib- 
ertate au vrut puterea - e altă discuţie. Poate 
au gîndit, asemeni lui , că fără o acțiune 
politică, nu poţi asigura libertatea. În orice 
caz, Piața Universităţii ar trebui să funcţioneze 
în conştiinţa publică precum hirtia de turnesol 


în privința prietenilor şi a duşmanilor lib- 
ertăţii. Modul în care ne raportăm la libertate 
este un criteriu fundamental de orientare şi 
coagulare într-o epocă a diversiunilor subtile 
şi a dezbinărilor entuziaste. (C.T.) 


A murit autorul 

„Evangheliei după Isus Cristos“ 
Scriitorul portughez Jos6 Saramago, laureat al 
premiului Nobel pentru Literatură în 1998, a 
murit vineri, la 87 de ani, în insula Lanzarote - 
informează presa din Portugalia. Omul s-a 
declarat ateu şi comunist. Şi a scris o carte în 
care imaginează blasfemiator viaţa Mîntui- 
torului, „Evanghelia după Isus Cristos“. 

Acum 0 să dea piept cu realităţi pe care le cre- 
dea poveşti. (B.L.T.) 


Maestrul Radu Beligan 

s-a împărtășit 

pentru prima dată 

La 30 mai 2010, la Catedrala Mitropolitană 
Ortodoxă Română a Sf. Arhangheli Mihail, 
Gavriil şi Rafail, din 9-bis, rue Jean de Beau- 
vais, aflată în Cartierul Latin al Parisului, a 
avut loc un mic frumos şi binecuvântat eveni- 
ment: arhicunoscutul actor şi artist emerit 
Radu Beligan a primit Sfânta şi Dumnezeiasca 
Împărtăşanie pentru prima dată în cei 92 de 
ani pe care îi are. În prealabil, la cererea şi 
dorința sa, a fost primit de către mitropolitul 
Iosif, care l-a spovedit în amănunțime, din 
copilărie şi până-n clipa de faţă, şi astfel i-a 
dăruit dezlegarea şi iertarea de păcate dimpre- 
ună cu binecuvântarea de cuminecare. 
Preacucernicului preot paroh Constantin 
Târziu, care l-a împărtăşit, a ţinut apoi un 
cuvânt scurt, dar plin de încurajare şi întărire 
sufletească. Slavă Celei de Viaţă Făcătoare şi 
Nedespărţitei Treimi! Amin! (Doru Vântu, 
Paris) 


MTR se pregătește 

de vremuri grele 

Ceea ce se zvonea s-a întîmplat: în locul demi- 
sionarului Vintilă Mihăilescu, la conducerea 
Muzeului Ţăranului Român a fost numit interi- 

mar Virgil Niţulescu. De aici, pînă la a „cîştiga“ 
concursul pentru funcția de director, Niţulescu 
nu mai are decît un pas politic de făcut. De la 
PNL la PD-L. Din câte ştiu, omul e preferatul lui 
Valeriu Stoica (PD-L) şi a lui Kelemen Hunor, 
ministrul Culturii (UDMR), care L-a şi numit 
interimar. Niţulescu are faima unui politruc 
(a)cultural şi cu toate astea, în cîteva rînduri, a 
primit posturi grase în Ministerul Culturii. 
Acum, vine hotărit să desființeze expoziţia per- 
manentă Horia Bernea de la MŢR, sub pretex- 
tul renovării şi spunînd că oricum niciunde nu 
este păstrată o expoziție mai mult de câţiva 
ani. Între contestatarii lui Niţulescu se află 
unul care pînă acum avea un cuvînt hotărîtor 
în numirea şefilor MŢR, Andrei Pleşu. În 1990, 
pe cînd era ministru al Culturii, Andrei Pleşu 
l-a numit pe Horia Bernea director la MŢR. De 
asemenea, în calitate de intelectual public şi 
de şef de gazetă culturală, şi-a dat acordul pen- 
tru Dinu C. Giurescu, la începutul anilor 2000, 
şi a intervenit pentru demisia acestuia în 2005 
şi pentru numirea lui Vintilă Mihăilescu, cole- 
gul său de la „Dilema“. Acum, Andrei Pleşu 
pare-se că nu mai are trecere. „Un zvon în care 
nu vreau să cred e că unul dintre aspiranții la 
directorat ar fi fostul secretar de stat Virgil 
Niţulescu, de la Ministerul Culturii. ÎI ştiu de 
mult. Iniţial, am crezut în candoarea lui. Între 
timp s-a instalat în postura unei mediocrităţi 
vesele, de funcţionar hârşit în rele. Mi-e greu 
să înţeleg de ce vrea acest directorat. În 
materie de etnografie e nul. În materie de ca- 
racter €, ca să zicem aşa, aproximativ. Se crede 
un administrator? Să caute vreun şantier sau 
vreo circă financiară. Altfel, va rămâne în 
memoria noastră ca un demolator de duzină, 
înălțat pe ruinele unui lucru bine făcut“ - 
Andrei Pleşu, în “Muzeul Ţăranului Român”, 
Adevărul, 27 apr. 2010. 


Să nu uiţi, Darie! 

Academia Caţavencu nu şi-a putut ascunde nici 
de astă dată preferinţele sexuale şi, imediat 
după Marşul pentru Familie, organizat de 
Forul Ortodox Român, urmat de parada homo- 
sexualilor, a publicat o pagină întreagă despre 


„adversarii homosexualilor“. Pidosnicii sînt 
luaţi drept pretext pentru nişte compuneri 
şcolare de-un umor căznit. Altminteri, manifes- 
taţia zglobiilor nu este tratată separat, aşa cum 
poate s-ar fi cuvenit. Pentru documentare au 
fost băgaţi la înaintare doi băieţi care, într-un 
grup de heterosexuali, ar fi repede deconspi- 
rați ca fătălăi. Unul - ras pe cap, dar şi cu 
creierul neted, după cum se vede şi din ce scrie 
(şi) despre maestrul Dan Puric (că ăsta pare să 
aibă în grijă, la stabilimentul cațavencilor, 
toată dreapta). Altul, mălai mare, care, pus față 
în față cu o fată, n-ar avea de rostit nici un 
cuvînt, ci s-ar hlizi ca proasta-n piață cînd îşi 
vinde pătrunjelul. Cei doi băieți veseli - nevoie 
mare! - sînt şi semnatarii „relatărilor“ despre 
Marșul pentru Familie (21 mai) şi de la Marșul 
pentru Normalitate (22 mai), probabil în vir- 
tutea generozității şefilor lor. Pentru că n-au 
nimic de spus de rău, fac glumiţe şi scot din 
burtă scene care nu s-au petrecut. Dar nu mă 
mir, căci cel puţin Dan Darie, ăl de semnează 
textul despre Marșul pentru Familie, la ce 
burtă are... Mă întreb ce diavol le-a stat pe 
umăr lui Doru Buşcu şi lui loan T. Morar, cînd 
au blagoslovit pagina asta. Că altminteri îi ştiu 
oameni normali, iubitori de femei şi repede 
scîrbiţi de pederaştii. Lor ar trebui să le urez 
să-şi aducă aminte de aportul pe care l-au avut 
la democratizarea României, atunci cînd va fi 
învins „corectitudinea politică“ la noi, iar copi- 
ii sau nepoții le vor fi agresați sau prinşi în 
mreje de homosexuali. Însă, prefer să i-o spun 
doar tînărului Darie, căci astfel îmi exprim 
speranţa că îşi va veni în fire măcar o dată cu 
trecerea anilor. Şi, în plus, dă mai bine. Aşadar, 
să nu uiţi, Darie! 


Cannes premiază 

filmele cu homosexuali 

Tânjind după drepturi egale pentru întreaga 
umanitate (şi după drepturi suplimentare pen- 
tru anumite categorii de „oprimaţi”) şi 
mustind de toleranță, mogulii cinematografiei 
europene au corectat ceea ce părea deja o 
nedreptate istorică: Festivalul de Film de la 
Cannes nu oferea nici un premiu filmelor cu 

gay. Această „infamie” a fost dată uitării în 
anul de graţie 2010, când Queer Palm a 
devenit prima distincţie decernată peliculelor 
cinematografice care problematizează teme 
privind comunitatea „LGBT” (lesbiene, homo- 
sexuali, bisexuali, transsexuali). După Premiul 
Teddy oferit în cadrul Festivalului de Film de 
la Berlin în 1987 şi după Queer Lion, oferit 
două decenii mai târziu la Veneţia, a venit şi 
vremea Cannes-ului să intre în „lumea bună” a 
festivalelor care premiază filmele cu 
minorităţi sexuale. Primul Queer Palm a fost 
oferit filmului regizorului american Gregg 
Araki „Kaboom”, povestea unui student care 
experimentează bisexualitatea. Filmul a fost 
proiectat în festival în afara competiției ofi- 
ciale. Într-un entuziasm, de altfel explicabil, şi 
sensibilizat de necesităţile comunității LGBT, 
Franck Finance-Madureira, fondatorul Queer 
Palm, a declarat: „Am considerat că o aseme- 
nea categorie de premii nu poate fi ignorată 
prea mult timp de un festival cu o asemenea 
anvergură”. Şi a avut dreptate! 


O nouă caricatură 

redeschide o rană veche 

Caricatura din imagine este „opera” lui 
Jonathan Shapiro („Zapiro”) şi a fost publicată 
luna trecută într-un cotidian local din Cape 
Town, Africa de Sud. Portretizarea lui 
Mahomed, întins pe canapeaua unui psiholog 





amplele proiecte de investiţii în lucrări publice de 
infrastructură, care au diminuat şomajul, au com- 
pletat un program economic de succes. În doar 
două luni, Polonia şi-a crescut de la zero la 36 de 
milioane de zloți aur rezerva valutară, a început 
să-şi plătească datoria publică externă, iar băncile 
locale au fost imediat capitalizate cu valuta tezaur- 
izată de populaţie. Toate acestea au o primă şi 
esenţială explicaţie: încrederea. Fără încrederea în 
Pilsudski, nu ar fi existat nici finanțarea externă, 
nici susținerea internă a proiectele sale. Încre- 
derea a crescut pe măsura rezultatelor spectacu- 
loase obținute în doar câteva luni. Politica regimu- 


şi spunând aparent dezamăgit că „alţi profeţi 
au adepţi cu simţul umorului”, a inflamat din 
nou spiritele oricum înfierbîntate. Zapiro a 
declarat că această caricatură reprezintă 
răspunsul său la concursul lansat pe reţeaua 
de socializare Facebook - Everybody Draw 
Mohammed Day. Conform ultra-liberalului ca- 
ricaturist, convingerile religioase sunt sortite 
satirei, pentru ca grupurile religioase să nu se 
considere deasupra societăţii şi să respecte li- 
bertăţile şi drepturile democratice ale tuturor. 
Atitudinea sa liberală nu a fost pe placul seg- 
mentelor musulmane ale populaţiei, publi- 








si pa AI ENER opun 
A MĂ grea 

arti a Tipe 

SI Humauri . 















carea caricaturii în cotidianul Mail & Guardian 
stârnind reacții critice vehemente. 

Ba mai mult, cercurile musulmane sunt de 
părere că această caricatură este parte 

a unei acţiuni deliberate, care urmăreşte 
provocarea anumitor sensibilități şi generarea 
unor reacții ostile. 


(urmare din pag. 3) 


lui Sanatist a ferit Polonia de marea criză financia- 
ră mondială din 1929 - 1933. 

În paranteză fie zis, un “miracol!” asemănător 
s-a întâmplat sub un guvern de dreapta în zilele 
noastre, iar Polonia este singura țară europeană 
care a scăpat de actuala criză financiară globală. 

Nu judec aici metodele politice ale lui Pitsud- 
ski şi alunecarea Sanacjei spre dictatură. Vorbesc 
doar de o condiţie sine qua non: încrederea de 
care trebuie să se bucure o forță politică pentru a 
reuşi într-o situație limită. Dacă nu e dublată de vi- 
ziune, încrederea este insuficientă. Dar nici fără ea 
nu se poate. 

sălașul diavolului 


Claudiu Târziu 





văzut sălaşul diavolului. Fortul 13. Jilava. 

Ziduri groase, căptuşite cu întuneric. Celule 
largi, cu pereții mustind de apă, ca de balele unui 
monstru. Încăperi în care frigul înjunghie în plină 
vară. Am intrat din cameră în cameră, am străbă- 
tut hol după hol şi am văzut aproape fiecare 
ungher, ca într-o adevărată casă a groazei. Con- 
ştient că pardoselele acoperite acum de mizgă au 
fost odinioară pline de sînge nevinovat şi că zi- 
durile acelea ostile poartă încă memoria unor 
suferințe inimaginabile. 

M-am cutremurat intrând în celula Casimcăi 
în care a murit, de mizerie şi după schingiuiri 
atroce, o minte strălucită a generaţiei interbelice, 
Costache Oprişan, vegheat de camarazii săi 
Gheorghe Calciu, Iosif V. Iosif şi Marcel Petrişor. 
Din patru oameni supuşi exterminării, au supra- 
vieţuit puşcăriei, în chip miraculos, trei. Mai tră- 
ieşte unul, dl profesor Marcel Petrişor. Cel care, 
luni, ne-a fost ghid în acest pelerinaj la unul din- 
tre locurile de martiriu românesc. 

Cu detaşarea omului care a îndurat şi a iertat 
totul, nedezminţit în crezul său, di Marcel Petrişor 
ne-a povestit (pe alocuri amuzîndu-se, într-un fel 


|: 21 iunie a.c., în jurul orei 11.00, am 








de neînțeles pentru cei care nu ştiu ce înseamnă 
să scapi din iad) chinurile prin care au trecut cei 
închişi la Jilava în perioada comunistă. Murdăria, 
foamea, frigul, umilințele, bătăile, duhoarea, 
lipsa de somn, înghesuiala, absența oricărei îngri- 
jiri medicale, prostia agresivă a gardienilor - 
compun un tablou satanic. Cine se îndoieşte că 
comunismul a fost întruchiparea răului şi nu 
doar o utopie politică, să meargă la Jilava! 


————- 
ul 

Cînd afli condiţiile în care au fost ţinută o 
parte din elita neamului, ţi se face o ruşine ireme- 
diabilă. Şi nu înţelegi nici cum a mai putut supra- 
viețui cineva acelui regim de detenţie. 
Mărturia dlui Petrişor (care a şi scris o carte de- 
spre Jilava) a fost întărită de cele ale altor foşti de- 
ținuți politic prezenți, dl Constantin Iulian (pre- 
şedintele Federaţiei Române a Foştilor Deținuți 
Politici Luptători Anticomunişti - FRFEDPLA), dl 
Gheorghe Jijie (91 de ani, secretarul FRFDPLA; 
care şi-a pus etichetă pe celula în care a stat), dl 
Dan Lucinescu, dl Gheorghe Grecu (96 ani) şi di 
Demostene Andronescu. 

Peste o sută de persoane, în convârşitoare 
majoritate tineri, între care şi monahi şi preoți, 
au fost prezente la această lecţie de istorie româ- 
nească. După care au participat la o slujbă de 
pomenire emoţionantă, oficiată de un sobor de 
preoți. Primul parastas făcut la Jilava pentru toţi 
morţii de acolo. 

În cuvântul pe care La ţinut după parastas, 
maestrul Dan Puric, un ostenitor pentru memo- 
ria martiriului din închisorile comuniste, a spus 
că s-ar cuveni ca la Jilava să vină să se închine toți 
politicienii şi ierarhii români. Și că Fortul 13 este 
un punct esenţial pe un traseu al cunoaşterii isto- 
riei noastre recente de către tînăra generaţie, ală- 
turi de Aiud, Rm. Sărat, Târgşor.. 

Pelerinajul s-a încheiat la crucea ridicată în 
memoria Mareşalului lon Antonescu, la Valea 
Piersicilor, lângă închisoare, acolo unde a fost 
executat de comunişti. 

Redau mai jos un frament din volumul Măr- 
turii asupra unui veac zbuciumat, de Nicolae Măr- 
gineanu, care se referă chiar la Jilava. 

Psihologul Nicolae Mărgineanu a pătimit 16 
ani în temniţele comuniste. Nevinovat. De două 
ori a fost închis şi la Jilava. În cartea sa redă suc- 
cint şi grăitor condiţiile de detenţie de la Jilava. 


La Jilava 


„Camera era, de fapt, un coridor boltit de 15 
metri lung şi de 5 metri lat, cu un spaţiu de 75 
metri pătrați, în care se aflau 350 deţinuţi, deci 
aproximativ 5 oameni pe metru pătrat. Un ade- 
vărat furnicar! Peste zi oamenii se îngrămădeau 


pe cele două „priciuri“ de lemn (scînduri de la un 
capăt la altul al camerei). O treime din ei cobora 
peste noapte sub primul prici, ca să doarmă pe 
ciment, la aşa numita „şerpărie“. În ea intrai 
foarte greu deoarece între padimentul de ciment 
şi primul priciu nu erau decât 60-70 cm. Cum cele 
două rînduri de cîte două priciuri şi cele două 
„serpării“ nu puteau cuprinde decât 300-320 indi- 
vizi, restul se culcau în timpul nopții pe coridorul 
dintre priciuri, larg de aproximativ un metru şi 
jumătate. Pe coridor se făcea însă şi coada de 15- 
20 persoane, care aşteptau să urineze. Ei călcau 
printre corpurile lor. Mîncarea era aproape 
numai apă, iar la „şerpărie“ era foarte frig. De 
aceea, fiecare era nevoit să urineze în cursul nop- 
ţii de cel puţin 3 5 ori. 














Lîngă uşa de intrare erau două „tinete“ (hîr- 
daie) de metal pentru nevoile biologice, de o 
parte şi cele două hiîrdaie cu apă de cealaltă 
parte. Apa era folosită mai mult pentru spălarea 
de dimineață şi pentru nevoile biologice, căci de 
băut ajungea apa din mîncare. Spaţiul pentru cul- 
care fiind numai de 30 cm lăţime pentru individ, 
oamenii nu puteau dormi decît cu toţii pe o sin- 
gură parte a corpului. Cînd poziţia pe o parte de- 

venea obositoare, unul din deţinuţi dădea or- 
dinul de întoarcere pe cealaltă parte a corpului. 
Un infern adevărat, pe care fantezia lui Dante nu 
l-a putut imagina! 

Şi mai dezastruos era aerul deoarece camera 
avea 0 singură fereastră în fundul ei, care era însă 
acoperită cu obloane de lemn, ca să nu putem 
vedea afară. În acest mod, aerul intra numai prin 
spaţiul liber dintre zid şi partea inferioară şi supe- 
rioară a obloanelor, care aveau o lărgime de 25 
cm fiecare. Din aceste motive viața în cameră era 
mai uşoară iarna decât vara, cînd aerul devenea 
pur şi simplu insuportabil. În partea dinspre 
tinetele cu urină şi fecale în orice caz! Noii sosiți 
în cameră ocupau locurile nenorocite dinspre 
tinetele, care funcționau fără întrerupere, fiind 
nu numai victimele mirosului lor, ci şi a zgomotu- 
lui pe care-l făcea căderea fecalelor în apă. Zilnic 
apoi 5-10 persoane aveau stomacul deranjat din 
cauza lipsei totale de igienă, în care mîncarea era 
servită. Ei poluau aerul şi mai rău. Pentru spă- 
larea celor 350 gamele exista un singur hîrdău şi 


" 


i “MERE |€ 


de aceea limpezirea lor cu apă curată era imposi- 
bilă. 

Pe măsură ce deţinuţii plecau din cameră la 
penitenciare, noii sosiți înaintau de la uşă spre 
fereastră, unde aerul era mai bun. Ajunşi la capă- 
tul şerpăriei, treceau pe rîndul prim de priciuri, 
luînd-o din nou de la uşă spre fereastră. Iarna rîn- 
dul cel mai bun era socotit cel din priciul al 
doilea. Vara însă preferința era dată priciului 
prim, iar unii mai tineri preferau chiar şerpăria 
de lingă fereastră, unde aerul era mai respirabil. 
Tot în timpul verii pentru a simţi aerul primenit 
în nas timp de un sfert de ceas, oamenii veneau 
pe rînd câte cinci şi stăteau pe jos lîngă zidul de 
sub fereastră. 

Plimbarea avea loc numai de două ori pe 
săptămînă şi dura teoretic 20 minute, practic un 
sfert de ceas. Ea însemna o adevărată sărbătoare, 
pe care o aşteptam cu dor şi drag.” - Nicolae 
Mărgineanu, Mărturii asupra unui veac zbuciu- 
mat, Ed. Fundaţiei Culturale Române, Bucureşti, 
2002, pp. 362-363 

O perspectivă canadiană 
asupra proiectului 
Roşia Montană 


Prof. dr. Yvan Allaire * 





Ț: calitate de observator canadian al dezbate- 


rii cu privire la proiectul de exploatare a zăcă- 

mântului aurifer de la Roşia Montană din 
România am fost surprins de faptul că promo- 
torul acestui proiect, firma Gabriel Resources 
este prezentat tot timpul ca fiind o companie 
canadiană. 

Am examinat documente oficiale publice 
pentru a stabili, parafrazându-l pe Butch Cassidy 
când vorbeşte cu Sundance Kid, „Who are these 
guys“ (cine sunt băieţii ăştia). 

În primul rând, cine deţine acţiunile care 
asigură controlul asupra firmei Roşia Montană 
Gold Corporation, înființată cu scopul exploa- 
tării rezervelor de aur de la Roşia Montană? 

Structura corporativă creată pentru proiec- 
tul Roşia Montană este prezentată în figura de 
mai jos, preluată din raportul anual prezentat pe 
11 martie 2010 de Gabriel Resources: 

Se impune o primă observaţie: Gabriel Re- 
sources şi-a creat structura acționariatului astfel 
încât să minimizeze şi impozitul global pe profit, 
şi impozitele diverşilor investitori. Insula Jersey, 
Țările de Jos, Barbados şi teritoriul Yukon din 
Canada sunt, toate, jurisdicții foarte îngăduitoare 
din punct de vedere fiscal, atât pentru persoanele 
fizice cât şi pentru companii. Banii generați de 


acest proiect se vor îndrepta spre investitorii din 
una sau alta dintre aceste jurisdicții, în funcţie de 
ceea ce este mai favorabil sub raportul nivelului 
de impozitare. 

Din punct de vedere legal, Roşia Montană 
Gold Corporation, firma creată special pentru 
acest proiect, este de fapt controlată (80,46 %) de 
o companie situată în Jersey, şi anume compania 
Gabriel Resources Ltd. Guvernul român deţine 
19,31 %, prin intermediul Minvest SA, iar o firmă 
privată românească, Foricon SA, deţine 0,23 %. 
Motivele participării acestei firme private la capi- 
talul acestui proiect nu sunt clarel. 


Gabriel Resources: 
o companie canadiană? 


Într-adevăr, compania are sediul în Canada 
iar acţiunile ei sunt listate la Bursa din Toronto, 
dar acest fapt nu face din ea o societate canadi- 
ană. În toate documentele, pro şi contra proiectu- 
lui Roşia Montană, Gabriel Resources este pre- 
zentată ca 0 „societate canadiană“ sau ca o „com- 
panie multinațională canadiană“. Dar este bine 
de ştiut că mai important decât sediul companiei 
este cine controlează compania. Cine va benefi- 
cia cel mai mult de pe urma proiectului Roşia 
Montană? Pe scurt, cine sunt acționarii acestei 
„societăţi“? 


“ Prof. Yvan Allaire şi-a obținut doctoratul în filozofie la MIT. Actualmente este Preşedintele Consiliului de 


Administraţie al Institutului pentru Guvernanţa Instituţiilor Publice şi Private (IGOPP), Canada. Profesor Emerit 
de Strategie (UQAM). Profesor Adjunct (HEC Montreal), Membru al Societăţii Regale din Canada. Consilier al 
unor mari firme canadiene; A intervenit în cadrul sesiunii „Regândirea valorilor în lumea de după criză” la 
reuniunea din ianuarie 2010 a Forumului Economic Mondial de la Davos, Elveţia. 


! Până în anul 2009, au existat trei companii private româneşti care deţineau un număr mic de acțiuni în Roşia 
Montană Gold Corporation: Cartel Bau S.A. (0,23%), Foricon S.A. (0,23%), Comat S.A. (0,23%). In documentele 
anterioare, Gabriel Resources identifica aceste trei companii drept „companii de stat“. La sfârşitul anului 2009, 
Gabriel Resources cumpăra acțiunile a două dintre aceste companii. Foricon este acum o companie privată care 
oferă servicii în domeniul construcțiilor. 

În Canada, orice acţionar care achizițio- 
nează 10% sau mai mult din acţiunile unei socie- 
tăți listate la bursă trebuie să depună o declarație 
în acest sens la Comisia de Valori Mobiliare Cana- 
diană. Astfel, este posibil să se identifice acţiona- 
rii care dețin un număr important de acţiuni în 
orice companie. Societăţile pe acţiuni listate la 
bursă trebuie să raporteze această informaţie 
anual, într-un document intitulat Management 
Proxy Circular. 

Iată cine sunt cei mai importanţi acţionari ai 
firmei Gabriel Resources, conform raportului 
companiei din data de 14 mai 2010: 

1. Paulson & Co Inc (New York, NY) 18,00% 

2. Electrum Strategic Holdings (New York, 
NY) 18,00% 

3. Newmont Canada Limited 14,72% (o fi- 
lială deţinută în totalitate de societatea minieră 
Newmont, SUA). 

4. În plus, compania a anunțat printr-un 
comunicat de presă din 18 decembrie 2009 că a 
finalizat un plasament privat de 67,5 milioane de 
dolari, prin vânzarea a 30 de milioane de acțiuni 
(aproape 9% din acţiunile aflate în circulație) 
către BSG Capital Markets,, o entitate aparținând 
grupului Barry Steinmetz. Grupul Barry Stein- 
metz operează în domeniul diamantelor şi mine- 
ritului şi are sediul la Geneva. 

Hai să adunăm: 18 % + 18 % +14,72% +9% 
= 59,72 %; aşadar aproape 60% din acţiunile 
acestei companii „canadiene“ sunt deţinute de 
companii străine şi de fonduri speculative. Ceea 
ce înseamnă că aceste fonduri şi aceşti acţionari 
controlează compania. Şi, cum BSG Capital 
Markets deţine, de asemenea, dreptul de a cum- 
păra ieftin alte 9 milioane de acțiuni - drept pe 
care şi-l va exercita în curând - ajungem la con- 
cluzia că aproape 70% din Gabriel Resources este 
deținut de acţionari non-canadieni. 

Dintre aceştia, fondul speculativ Paulson & 
Co a dobândit o tristă celebritate datorită proce- 
sului intentat de către Securities and Exchange 
Commission (SEC) împotriva băncii de investiții 
americane Goldman Sachs. Există, de asemenea, 
supoziții potrivit cărora fondul ar fi fost unul din- 
tre participanţii timpurii la acţiunea speculativă 
masivă împotriva datoriei statului grec. Înteme- 


ietorul fondului, John Paulson, a fost plătit cu 
peste 8 miliarde de dolari în ultimii trei ani pen- 
tru abilităţile sale de speculator. 

Electrum Strategic Holdings este descrisă în 
rapoartele firmei ca deținând „un portofoliu ex- 
tins de proprietăți pentru dezvoltare şi explorări 
în Europa de Est“. Practic, această organizație 
este şi ea tot un fond speculativ, dar în domeniul 
aurului. 

Un indiciu al adevăratei naţionalităţi a fir- 
mei Gabriel Resources este şi naționalitatea 
membrilor consiliului său de administraţie. Con- 
siliul este format din opt membri, dintre care 
doar doi sunt canadieni. Din ceilalți şase, majori- 
tatea sunt americani. Însuşi directorul General 
(CEO) al companiei îşi dă adresa personală în 
Laguna Beach, California. 

În consecință, mass-media din România, sus- 
ținătorii şi opozanţii proiectului Roşia Montană 
ar trebui să ia cunoştinţă de aceste fapte şi să în- 
ceteze a mai acorda o identitate canadiană actua- 
lului promotor al proiectului Roşia Montană. Ga- 
briel Resources este de fapt o companie deţinută 
de speculatori americani şi de alte interese stră- 
ine, doar deghizată - pentru o mai mare credibil- 
itate, probabil - sub o identitate canadiană. 


De ce tocmai 
Gabriel Resources? 


Orice proiect de investiţii care creează locuri 
de muncă directe şi indirecte generează beneficii 
pentru o ţară. Pe de altă parte, respectiva ţară tre- 
buie să evalueze cu atenţie tipul de investiţii pe 
care doreşte să le atragă şi să le sprijine. 

Exploatarea resurselor naturale a fost din- 
totdeauna o sabie cu două tăişuri pentru majori- 
tatea ţărilor în curs de dezvoltare. Resursele lor 
naturale acționează ca un magnet pentru investi- 
torii străini, în căutare de materii prime ieftine. 
Promisiunea unei creşteri rapide a numărului de 
locuri de muncă şi a intensificării activităţii eco- 
nomice este irezistibilă din punct de vedere 
politic. În ţări cu un potențial industrial scăzut şi 
în care forța de muncă este slab pregătită, proba- 
bil că nu există altă cale de ieşire din sărăcie. Este 
şi România o astfel de țară? 

Din păcate, termenii şi condiţiile negociate 
de către firmele străine pentru accesul la resurse- 
le naturale ale acestor țări nu sunt, de regulă, cele 
optime şi, în plus, formularea lor este ambiguă. 
Ele sfârșesc prin a aduce puţine beneficii reale şi 
durabile țărilor respective, dar îmbogăţesc din 
plin companiile străine. 

Costul scăzut al extragerii materiilor prime 
în ţările în curs de dezvoltare reflectă faptul că în 
realitate costul lor real este subestimat. Daunele 
colaterale aduse mediului, deteriorarea stării de 
sănătate a angajaţilor şi dislocarea comunităților 
din proximitatea exploatării sunt negate, mini- 
mizate, contestate prin campanii de publicitate, 
atunci când nu sunt de-a dreptul ridiculizate de 
către diverşi actori locali susținători ai proiectu- 
lui (indivizi, ziarişti plătiți de guvern şi de alte 
organizaţii etc.). 

Țările dezvoltate bogate în materii prime, 
cum sunt Canada şi Australia, au învățat să-şi 
impună condiţiile în desfăşurarea unor activități 
industriale de acest gen şi să obţină un maximum 
de beneficii economice de pe urma lor. Atunci 
când proiectele au o importanță strategică deose- 
bită, spre a asigura exploatarea acestor resurse 
sunt înființate societăți cu capital de stat. Toate 
beneficiile revin astfel țării. 

Pe de altă parte, proiecte controversate pen- 
tru efectele lor asupra mediului natural şi social 
sunt blocate în mod regulat, neluându-se în con- 
siderare eventualele beneficii economice. Cum 
putem evalua proiectul Roşia Montană pornind 
de la aceste exigenţe? 

Acest proiect va transforma o mare zonă 
geografică într-un veritabil peisaj selenar, la apro- 
ximativ 135 de kilometri, de Cluj-Napoca, al trei- 
lea oraş ca mărime din România. Procesul de ex- 
ploatare va face uz de o cantitate masivă de cia- 
nură, care trebuie să fie transportată la Roşia 
Montană de-a lungul a sute de kilometri prin re- 
giuni dens populate. În plus, în ciuda unor argu- 
mente contrare aduse de promotorii proiectului, 
o moştenire a unei civilizații timpurii, un ade- 
vărat certificat dacic de naştere a poporului 
român este în pericol de dispariţie. 

În multe țări, aceste fapte ar fi suficiente 
pentru a respinge proiectul! 








Dar dacă, în ciuda acestor aspecte nefavora- 
bile, s-ar hotărî, totuşi, exploatarea rezervelor 
aurifere de la Roşia Montană, oare cum ar trebui 
să se procedeze? 

Având în vedere natura delicată a proiectu- 
lui şi potenţialul lui foarte mare de creare de ve- 
nituri pentru România, guvernul ar putea să eva- 
lueze posibilitatea de a exploata Roşia Montană 
prin intermediul unei societăți cu capital de stat. 

Este însă foarte posibil ca guvernul român să 
fie strâmtorat financiar şi, prin urmare, incapabil 
să procure fondurile necesare pentru finanțarea 
investiţiilor cerute de proiect. În aceste condiţii, 
guvernul ar trebui să recurgă la un număr de 
operatori privaţi, interesaţi să investească şi să 
realizeze proiectul de exploatare minieră. Desi- 
gur, guvernul ar trebui să facă apel doar la acele 
societăți de minerit care, datorită modului în care 
operează, se bucură de credibilitate şi respect. Ele 
vor fi invitate să facă oferte ce vor fi evaluate pe 
baza performanţei şi a reputației lor antrepreno- 
riale în alte exploatări miniere similare, din alte 
țări. Compania care ar depune oferta cea mai 
atractivă din perspectiva intereselor naţionale ar 
putea obţine licența de exploatare. În aceste con- 
diţii, beneficiile economice pentru țară ar fi ma- 
Ximizate. 

Oare aceasta să fi fost procedura prin care 
firma Gabriel Resources a fost aleasă şi a obținut 
licenţa de exploatare a rezervelor de aur de la 
Roşia Montană? Rămâne de explicat de ce Gabriel 
Resources şi nu alte firme. 

Vedere de pe Centura politicii 


Lumea îşi încordează 


muşchii 


Viorel Patrichi 





gente la Chişinău. Mihai Ghimpu şi Vlad Filat, 

doi români care fac cel mai bun tandem po- 
litic din Basarabia, au izbutit să convoace referen- 
dum pentru modificarea Constituţiei în septem- 
brie, după care vor fi alegeri parlamentare şi pre- 
zidenţiale anticipate. Chiar dacă mulți mameluci 
vor vota tot cu Voronin, tinerii vor face diferența. 
Nu vor gânditorii de la Bruxelles să ştie de ei, 
basarabenii trebuie să facă presiune pentru a nu 
rămâne definitiv în zona gri a imperiului ţaristo- 
sovietic. Iar România are datoria morală şi intere- 
sul pragmatic să-i sprijine. Dacă însă Voronin va 
accepta să-i dea jucăriile lui Marian Lupu, atunci 
situaţia va fi delicată pentru curentul românesc 
de la Chişinău. Iată mostra: “Cred că se poate de 
evitat referendumul”, a spus Marian Lupu, per- 
sonajul care vrea să fie preşedintele celui de-al 
doilea stat românesc. 

Deocamdată, sondajele de opinie arată că 
Vlad Filat ar avea cele mai mari şanse să devină 
preşedinte. 

Pentru ţara noatră nu este indieferent însă 
cine va conduce la Chişinău. Evident, pentru 
România va fi foarte greu. Pe 4 iunie, preşedin- 
tele rus Dmitri Medvedev s-a dus la Berlin şi a vor- 
bit cu Angela Merkel inclusiv despre R. Moldova şi 
Transnistria. Doamna Cancelar vrea să meargă 
pe linia lui Kozak şi pretinde că aşa va face Uni- 
unea Europeană. Este semnificativă declarația 
lor, mai ales că Germania nu deţine acum preşe- 
dinția Uniunii Europene. Indiferent însă de situ- 
aţie, Germania trebuie să consulte România fiind- 
că în Basarabia şi în Transnistria majoritatea o 
formează românii, chiar dacă mulți îşi zic doar 
moldoveni. 


Ț; sfârşit, am văzut nişte tactici politice inteli- 


NATO își schimbă domiciliul 


Din cauza crizei economice, Comandamen- 
tul Alianţei Nord-Atlantice este gata să se mute la 
Bonn. Pe data de 10 iunie, miniştrii Apărării din 
țările membre NATO nu au discutat la reuniunea 
lor despre tunuri şi proiectile, ci despre dolari şi 
euro. Criza financiară scufundă Alianța Nord- 
Atalantică: Anders Fogh Rasmussen, secretarul 
general NATO, le-a prezentat colegilor evaluările 
sale, conform cărora, se pot economisi 1,5 mi- 
liarde de euro, fără să se afecteze capacitatea de 
luptă. 











Andre Flo, fostul ministru al Apărării din 
Belgia, a confirmat pentru „Izvestia“ că la condu- 
cerea NATO circulă unele note cu privire la 
mutarea Secretariatului Alianţei la Bonn. Princi- 
palul susținător al ideii este Germania. Cu sus- 
ținerea Olandei. 

În esență, intriga este următoarea: funcțio- 
narii Secretariatului Internaţional al Alianţei 





14 


anul VIII e nr. 89 


POLITICA, LA DESCUSUT 


ROST 





Nord-Atlantice, al căror număr a crescut consider- 
abil în anii de până la criză, nu mai încap în actu- 
alul sediu. Clădirea Comandamentului NATO 
este un complex închis, cu trei etaje. Construcția 
a fost ridicată în grabă, în 1967, după ieşirea 
Franţei din această organizație militară. Atunci, 
Cartierul General a trebuit mutat de la Paris la 
Bruxelles. 

Există o decizie de construire a unui nou 
complex administrativ al NATO, cu o suprafață 
totală de 250.000 de metri pătraţi, iar inaugu- 
rarea sediului era programată pentru anul 2014. 
Dar o asemenea construcţie costă ceva bani: 650 
de milioane de euro. Cine ar fi ştiut că în afacerea 
asta se va amesteca şi criza? 

Există două argumente în favoarea Bonnu- 
lui. În primul rând, în fosta capitală a Germaniei 
Federale, rămâne pustiu complexul de clădiri 
guvernamentale, pe care Berlinul este gata să-l 
ofere gratuit Alianței Nord-Atlantice. Aici s-au 
conservat practic toate fostele reprezentanțe 
diplomatice ale tuturor țărilor membre NATO, cu 
infrastructura necesară. Mai pe scurt spus, tot ce 
este necesar pentru o funcționare şi o gândire 
liniştită. Iar până la Bruxelles, este o aruncătură 
de băţ- câteva ore cu maşina. 

De partea Germaniei joacă şi instabilitatea 
politică din Belgia, o ţară aflată în pragul dez- 
membrării. Pe 13 iunie, aici trebuie să aibă loc 
alegeri parlamentare anticipate. Cauza acestor 
alegeri o constituie incapacitatea politicienilor 
belgieni de a rezolva problema împărțirii admi- 
nistrative între Bruxelles-Halle-Vilvoorde, între 
partidele flamanzilor (olandofoni) şi vallonilor 
(francofoni). Tentativele de reglementare a con- 
flictului durează de multă vreme. 

Există însă şi capcane majore pentru muta- 
rea Secretariatului Internaţional al NATO pe pă- 
mânt german. În primul rând, memoria istorică a 
europenilor care, genetic, se tem de orice vari- 
antă de fortificare militară a Germaniei. Chiar 
dacă e vorba doar de o reprezentanță a structuri- 
lor politice ale Alianţei pe teritoriul ei. 

Reamintim că Legea Fundamentală a Ger- 
maniei Federale a interzis multă vreme folosirea 
forțelor armate ale țării în conflictele internaţio- 
nale. Această prevedere a fost modificată în 1994, 


când armata germană a fost trimisă în Bosnia- 
Herţegovina cu trupe de menţinere a păcii. Evi- 
dent, s-au manifestat rezerve substanţiale: tri- 
miterea armatei trebuia aprobată de către Parla- 
ment şi militarii germani trebuie să opereze nu- 
mai sub mandat internaţional. Acest principiu 
funcţionează şi acum. De exemplu, când e vorba 
despre militarii trimişi de Bundeswehr în Afga- 
nistan. Totuşi recenta demisie de bună voie a pre- 
şedintelui Horst Koeler a arătat că puterea ger- 
mană este gata în principiu pentru creşterea efor- 
turilor militare în afara granițelor țării. Fostul 
preşedinte german a şi declarat: „O ţară de o ase- 
menea dimensiune, orientată spre exportul de 
mărfuri şi care depinde de propriul export de 
mărfuri, trebuie să conştientizeze că, în situații 
extreme, trebuie să intervină militar pentru a-şi 
apăra interesele“. Aceste cuvinte i-au pus cruce 
lui Koeler. 


Putin a prins Europa 
în mreaja conductelor 


Gazprom creează un sistem subteran de sto- 
care a gazului în străinătate. România se află „în 
studiu“. 

Din cauza crizei, corporaţiile vor fi nevoite 
să crească semnificativ eficiența activităţii lor 
economice externe. Gazprom, care a fost mulţi 
ani furnizorul principal de gaz pentru Europa şi 
Turcia, a căutat insistent să-şi extindă influența 
pe piețele tradiţionale de export, pentru a obţine 
profit de la beneficiarul final. Evident că trecerea 
de la vânzările en-gros a combustibilului albastru 
peste hotare la vânzarea cu amănuntul pe pieţele 
din diverse ţări determină o creştere puternică a 
eficienţei economice externe a trustului. 

Până în prezent, aproape singura cale de a 
face acest lucru a constat în achiziționarea de acţi- 
uni la proprietarii de conducte şi la companiile de 
distribuţie a gazelor din diverse țări. Totuşi, încer- 
cările de a obţine controlul asupra activelor 
corespunzătoare s-au izbit de o opoziţie dură 
din partea statelor „gazdă“, care se temeau pen- 
tru securitatea lor energetică. De aceea, s-a găsit 
o rezolvare alternativă, dar nu mai puţin eficien- 
tă - Gazprom îşi concentrează atenţia pe crearea 

unei rețele externe de depozite subterane de 
gaz. 


Până nu demult, politica de export de la 
Gazprom se baza, în special, pe arendarea capa- 
cităților de depozitare în țările mai îndepărtate. 
Acum s-a luat decizia dezvoltării sistemului pro- 
priu de depozitare subterană. Logica acestei acţi- 
uni e destul de simplă- trustul va putea să reacţio- 
neze mai flexibil Ia oscilaţiile cererii, ceea ce îi va 
permite să-şi consolideze poziţia pe piețele de 
vânzare cu amănuntul din străinătate, de aseme- 
nea, să reducă şi costurile de stocare, deoarece 
consumurile din depozitele subterane vor echi- 
vala costurile de exploatare, care sunt conside- 
rabil mai mici decât taxa pentru arendă. 

Strategia dezvoltării sistemului de depozite 
subterane de peste hotare presupune crearea 
unor spații de stocare, ce vor fi răspândite prin 
toată piața europeană. Aceste depozite vor fi 
amplasate cât mai aproape de sistemul de trans- 
port al gazului şi de beneficiari pentru a reduce la 
maxim cheltuielile de transport. Pornind de la 
aceste criterii, Gazprom este în căutarea unor 
spaţii potenţiale, unde se pot amenaja depozite 
subterane, dar şi a unor parteneri pentru aso- 
ciere. Sunt preferați partenerii care deţin licențe 
de stocare a gazului. De exemplu, companii care 


dețin în activul lor zăcăminte epuizate de petrol 
şi gaze, care posedă tehnologii pentru utilizarea 
spaţiilor. Aceşti parteneri au experienţă în regiu- 
nile unde se află depozitele subterane, le este mai 
simplu să poarte negocieri cu autorităţile locale şi 
să obţină avizele necesare pentru construirea şi 
exploatarea depozitelor de gaz. Una din condiţi- 
ile de bază ale Gazprom pentru obținerea acordu- 
lui pentru crearea unui depozit subteran este să 
posede minim 50% din spațiul alocat. 

Gazprom a primit primele spaţii de depo- 
zitare în Europa în 1993, prin crearea unei soci- 
etăți mixte cu compania germană „Wintershall - 
WINGAS“. Trustul rus a ieşit independent pe pia- 
ţa europeană a depozitelor subterane în 2005, 
dacă nu luăm în considerare spaţiile închiriate în 
Austria şi în Germania. Gazprom, WINGAS şi 
compania austriacă RAG (posesorul licenţei pen- 
tru zăcământul de gaz epuizat de la Haidach) a 
creat o societate mixtă pentru construirea şi 
exploatarea unui nou depozit subteran în 
Austria. În 2007, a fost finalizată prima etapă a 
proiectului. Depozitul are o capacitate de 1,2 mi- 
liarde metri cubi de gaz. A doua etapă se va înche- 
ia în 2011, după care volumul de stocare va creşte 
la 2,4 miliarde metri cubi, iar depozitul de la 
Haidach va deveni cel mai mare din Austria şi al 
doilea ca dimensiune din Europa Centrală. În 
viitor, se preconizează continuarea dezvoltării 
capacităţilor de stocare până la 3 miliarde metri 
cubi. Haidach se află în imediata vecinătate a 
frontierei austro-germane. Depozitul este legat la 
gazoductul Germaniei, ceea ce permite folosirea 
capacităţii sale pentru livrările către beneficiarii 
austrieci şi germani, iar prin operaţiuni de 
schimb, să se poată furniza gaz spre Italia, Cehia, 
Slovacia şi Franța. Gazprom deţine 33% din acțiu- 
nile acestui proiect, iar, suplimentar, şi-a rezervat 
încă 33% din volumul depozitului. 

Al doilea depozit, pe care Gazprom l-a ocu- 
pat independent în Europa, este la Pusztafoldvar, 
în Ungaria. Dreptul de concesiune asupra zăcă- 
mântului epuizat îl deţine compania ungară MOL. 
Lucrul la acest obiectiv a început în 2008, iar în 
decembrie 2009, părţile au semnat un acord cu 
privire la crearea unei societăți mixte la paritate 
pentru construirea şi exploatarea depozitului 





16 


anul VIII e nr. 89 


POLITICA, LA DESCUSUT 


ROST 





subteran pentru gaz, cu un volum de stocare de 
1,3 miliarde metri cubi. Astăzi, partenerii se 
ocupă de finanţarea proiectului, apoi vor începe 
construirea depozitului. Participaţia Gazprom la 
acest depozit subteran, ca investitor, se ridică la 
50%, dar corporaţia vrea să rezerve pentru sine 
încă 30% din acţiuni. Amplasarea depozitului 
subteran de la Pusztafoldvar este foarte profita- 
bilă. Depozitul se poate conecta cu unul din cele 
mai mari sisteme de transport europene pentru 
gaz, la Baumgarten, în Austria, la frontiera cu 
Slovacia, prin care astăzi trece un flux considera- 
bil de gaz rusesc. 

În paralel cu proiectul ungar, Gazprom a stu- 
diat posibilitatea construirii unor capacităţi pro- 
prii de stocare în Germania. În primăvara lui 
2008, a semnat cu societatea germană Verbund- 
netzgas un acord de cooperare în domeniul cre- 
ării unui depozit subteran pe teritoriul acestei 
țări. lar în mai 2009, partenerii au convenit să 
creeze, la paritate, un depozit cu societatea mixtă 
Erdgasspeicher Peissen GmbH, pentru constru- 
irea depozitului subteran Katharina, pe baza 
structurii Peissen, cu o capacitate de până la 600 
de milioane de metri cubi de gaz. Aici nu este un 
zăcământ epuizat, şi o cavernă de salină. De 
aceea, chiar în cursul acestui an, vor fi făcute 
pregătirile necesare, iar în 2011 vor funcționa 
două cavități. Depozitul va funcţiona la capaci- 
tatea maximă abia spre anul 2025. Pe lângă par- 
tea sa ca acționar, Gazprom plănuieşte să-şi rezer- 
ve 30% din capacitatea depozitului subteran. În 
plus, în vara trecută, „Gazprom Export“ a semnat 
un acord cu consorțiul din care fac parte Energie 
Beheer Nederland (EBN) şi Dyas din Olanda, 
Petro-Canada şi TAQA Energy (Structura-fiică a 
companiei energetice naţionale a Emiratului 
Abu-Dhabi, OAE TAQA), consorțiu constituit pen- 
tru crearea unui depozit subteran la Bergermeer, 
în Olanda. Negocierile pe marginea acestui 
proiect au avut loc în 2008. Conform acordului, 
partea rusă s-a obligat să furnizeze pentru acest 
depozit 4,7 miliarde metri cubi de gaz-tampon 
pentru gazoduct, iar în schimbul acestei cantități, 
va primi dreptul de acces la depozit şi cotă-parte 
din compania operatoare. Acest depozit subteran 
ocupă un loc stratregic pe piața europeană pen- 


tru că se construieşte în centrul nodului de reţele 
TIF şi va avea ieşire pe piețele energetice nu 
numai din Olanda, dar şi din Germania, Marea 
Britanie, Franţa şi Belgia. În plus, Bergermeer va 
asigura fiabilitatea livrărilor de gaz din Rusia 
prin gazoductul North Stream. O buclă din acest 
sistem merge în direcția Olandei. De aceea, 
Bergermeer va deveni cel mai mare depozit 
subteran de gaze din Europa: capacitatealui 
nominală va fi de 4,5 miliarde metri cubi. 
Construcția depozitului începe în 2010 şi se va 
finaliza în 2013, când va funcţiona la capacitatea 
totală. 

Şi ultimul proiect, pentru care există deja o 
decizie de principiu, vizează construirea unui 
depozit subteran într-o pungă de gaze epuizate, la 
Banatski Dvor, în Serbia. Licenţa pentru această 
structură aparține societății de stat Srbijagas. În 
toamna anului 2009, Gazprom a semnat cu soci- 
etatea sîrbă un acord de construire a acestui 
depozit, cu o capacitate totală de 450 de milioane 
de metri cubi de gaz. Rusia va deţine 51% din 
capacitate. Injectarea gazului în acest depozit va 
începe încă din acest an, iar în 2011, depozitul va 
funcţiona la capacitatea totală. 

Realizarea cu succes a proiectelor stabilite 
va permite trustului Gazprom să opereze în 2015 
cu depozite proprii, care vor depăşi capacitatea 
de 5,8 miliarde de metri cubi. Pentru comparaţie, 
în 2009, acest indicator se ridica la un total de 
1,86 miliarde metri cubi. Totuşi, Gazprom nu se 
limitează la aceste capacităţi. Astăzi, obiective 
potenţiale, unde se pot construi depozite subte- 
rane, se cercetează în România, Turcia, Slovacia, 
Cehia, Franța, Marea Britanie, Italia şi în alte țări. 
Există regiuni unde sunt necesare asemenea de- 
pozite, de exemplu în Turcia şi în Marea Britanie. 
În acelaşi timp, crearea unor noi depozite subte- 
rane pe teritoriul altor state va deveni actuală 
doar în viitor, îndeosebi, după construirea gazo- 
ductului South Stream. 


De ce fac rușii scandal pe 
tema scutului antiaerian? 


În mica localitate Morong din nordul Polo- 
niei, a venit din oraşul german Kaiserslautern o 

baterie de rachete americane Patriot PAC-2. 
Patru lansatoare de rachete şi un detaşament de 
câțiva soldaţi şi ofițeri. Au fost întâmpinați so- 
lemn. La festivitate, au participat Bogdan Klich, 
ministrul polonez al Apărării, generalul de 
brigadă Mark Bellini, şeful aprovizionării tehni- 
co-materiale pentru Armata americană din 
Europa, şi Lee Feinstein, ambasadorul american 
la Varşovia. Moscova a acordat atenţia cuvenită 
acestui eveniment. 

Serghei Lavrov, ministrul rus de Externe, a 
vorbit despre confuzia provocată de apariția în 
Polonia a rachetelor antiaeriene americane, la 70 
de kilometri de frontiera regiunii Kaliningrad a 
Rusiei. „De ce trebuie să facem ceva obligatoriu, 
ca să creăm impresia că Polonia se pregăteşte 
contra Rusiei, iată ce nu înțeleg eu?*, s-a întrebat 
şeful diplomaţiei ruse la o conferință de presă la 
Moscova. O critică acerbă față de acest pas făcut 
de Varşovia şi Washington a lansat Konstantin 
Kosacev, preşedintele Comitetului pentru relaţii 
internaționale din Duma de Stat. A dat o decla- 
raţie în același sens şi Boris Grîzlov, preşedintele 
Dumei, care a prevenit Statele Unite că, în cursul 
dezbaterilor pe marginea Tratatului privind limi- 
tarea armamentelor strategice ofensive, pe care 
preşedintele a supus-o spre ratificare în Dumă, 
parlamentarii analizează şi desfăşurarea rachete- 
lor antiaeriene din Polonia. După opinia lui 
Grîzlov, ei vor găsi răspunsul adecvat față de ase- 
menea acţiuni. Şi mai dur s-a exprimat reprezen- 
tantul Ministerului de Externe la seminarul de la 
Moscova al Fundaţiei „Carnegie“, dedicat noului 
tratat privind limitarea armamentelor strategice 
ofensive. În prezența diplomaților europeni, deci 
şi din Polonia, a calificat direct acțiunile Washing- 
tonului şi Varşoviei drept „neprietenoase şi 
provocatoare“. 

Cum s-a reflectat protestul stimabililor în 
lumea experţilor militari? 

Oare chiar se baricadează Polonia contra 
Rusiei? Aici există unele întrebări. Dar înainte să 
răspundem la ele, trebuie să ştim că un compelx 
de rachete antiaeriene Patriot, pe care Pentago- 
nul le-a adus din Kaiserslautern la Morong, nu 
reprezintă niciun pericol pentru țara noastră şi 
pentru regiunea Kaliningrad. 


Şi nu doar pentru că orice rachetă antiaeri- 
ană este o armă pur defensivă, iar noi nu ne pre- 
gătim să invadăm Polonia, care este țară membră 
NATO. Iar bateria Patriot, care a apărut pe 
pământul Poloniei, este şcolărească. Nu are nicio 
rachetă antiaerienaă. Şi va sta aici numai o lună, 
iar pe 16 iunie, va pleca îndărăt, la baza ei din 
Germania. Aşa se va proceda de trei ori în acest 
an şi de câte patru ori în 2011 şi în 2012. Varşovia 
vrea să înlocuiască bateriile antirachetă învechite 
C-125 „Peciora“, fabricate în URSS, în anii 1970, 
care au ieşit din garanţie pentru a mai fi folosite 
în scopuri militare, cu alte rachete noi, care încep 
să vină de la firma americană Raytheon, în 2013. 
Iar specialiştii polonezi vor învăţa să folosească 
această tehnică pe sisteme similare de comandă. 

Desigur, este neplăcut că polonezii au ho- 
tărât să cumpere de la americani şi nu iau ra- 
chetele noastre S-300 PMU „Favorit“, care, după 
opinia multor experți, sunt mai eficiente şi mai 
fiabile, decât rachetele Patriot PAC-2 şi chiar 
decât PAC-3. Dar n-ai unde să te plângi. Polonia, la 
fel ca Grecia, este membră a Alianţei Nord- 
Atlantice şi este nevoită să se alinieze standarde- 
lor şi cerinţelor adoptate acolo. Și cumpără ceea 
ce i se impune. Şi totuşi, Seimul Poloniei a luat 
decizia de a cumpăra baterii americane nu ieri şi 
nici astăzi, ci încă din anul 2005. Aşa că apariţia 
rachetelor Patriot la Morong nu putea să fie o sur- 
priză pentru oamenii avizaţi. Apariţia acestor 
rachete este desigur, la prima vedere, ca o com- 
pensaţie din partea lui Obama pentru complexul 
antirachetă GBI, care trebuia desfăşurat în Polo- 
nia, conform planurilor lui George W. Bush, pen- 
tru a crea a treia zonă de apărare antirachetă stra- 
tegică („scutul antirachetă“ - nota trad.), şi care îi 
îngrijora realmente pe ruşi prin capacitățile 
strategice de descurajare. Dar de altfel nu este 
chiar aşa. Rachetele PAC-2 sau PAC-3 nu pot 
îndeplini aceleaşi comenzi ca rachetele pe GBI. 

După opinia mea, cauza scandalului este 
simplă. Moscova vrea să dea baterii S-300 „Favo- 
rit“ pentru Iran în schimbul rachetelor ameri- 
cane din Polonia. Așa că din toată propaganda 
iscată în jurul bateriilor Patriot, răsună destul de 
clar un gând simplu: Voi aţi dus rachete în 
Polonia contra voinţei noastre; Noi vom duce 

contra voinței voastre rachete în Iran. Şi vom fi 
chit. Este doar o afacere, nimic personal. 


Kremlinul visează să apere 
Europa de rachetele Iranului 


Iar gânditorii de la Bruxelles mai să pună 
botul! 

Bulgaria respinge participarea Rusiei la 
realizarea apărării antirachetă pe teatrele de 
război. 

Rusia, SUA şi NATO se mişcă treptat în 
direcția cooperării în domeniul apărării antira- 
chetă. Intenţiile sunt marcate foarte clar. Preşe- 
dintele Barack Obama şi conducerea Pentago- 
nului au declarat în repetate rânduri că sunt gata 
pentru cooperarea cu Rusia în domeniul apărării 
antirachetă. Astfel, în timpul vizitei la Moscova, 
Barack Obama a spus: „Eu vreau să lucrez împre- 
ună cu Rusia pentru o nouă arhitectură de apă- 
rare antirachetă, care ne va da multă siguranță. 
Dar, dacă dispare pericolul legat de programul 
nuclear iranian, atunci nu mai stau în picioare 
nici cauzele pentru desfăşurarea sistemului 
antirachetă din Europa. Acest lucru corespunde 
intereselor noastre reciproce“. William Burns, 
adjunctul secretarului de stat american, a de- 
clarat că „țările noastre au dedicat pentru apăra- 
rea antirachetă mai multe resurse şi cercetare 
ştiinţifică, decât pentru orice alt domeniu“. Acest 
plan este susținut în totalitate şi de Anders Fogh 
Rasmussen, secretarul general al NATO, care con- 
sideră că Alianța Nord-Atlantică şi Rusia trebuie 
să colaboreze pentru elaborarea şi construirea 
apărării contra rachetelor balistice. Conducerea 
Rusiei evaluează pozitiv această colaborare. În 
această etapă, se iau în calcul posibile atacuri cu 
rachete. 

Pe acest fond, apare mai mult decât stranie 
reacţia lui Nikolai Mladenov, ministrul de 
Externe al Bulgariei, la propunerea neoficială a 
unui expert rus privind posibila desfăşurare pe 
teritoriul Bulgariei a sistemelor de apărare 
antirachetă pentru teatrele de război, de tip 
$-300 şi S-400. Ministrul bulgar consideră pro- 
punerea rusului „extrem de neserioasă“. El a 
declarat că „Bulgaria îşi rezolvă problemele în 


familie. În ce priveşte securitatea, familia ei este 
NATO. În domeniul economiei, familia este 
Uniunea Europeană“, citează Novinite.com. 

Propunerea neoficială privind posibila 
desfăşurare în Bulgaria şi în România a sis- 
temelor de tip antirachetă pentru teatrele de 
război S-300 şi S-400 a fost exprimată într-adevăr 
la conferința de la Moscova a Centrului „Carne- 
gie“, în luna mai 2010, în contextul depistării 
unor posibilități tot mai largi de cooperare între 
Rusia, SUA şi NATO. 











În acest context, s-ar putea discuta posibi- 
lităţile de cooperare în domeniul apărării antira- 
chetă în etape timpurii, nu numai prin unificarea 
sistemelor de informaţii, care se analizează la 
nivel oficial încă din timpul propunerii lui 
Vladimir Putin privind folosirea radarelor ruseşti 
de la Mincegaur (Gabala, Azerbaidjan), de lângă 
Armavir, pentru reactivarea proiectului privind 
schimbul de date referitoare la lansarea rache- 
telor şi a purtătoarelor de rachete de la Moscova 
şi crearea unui centru similar la Bruxelles, dar şi 
includerea în arhitectura europeană de apărare 
antirachetă a sistemelor antiaeriene ruseşti. 
Acesta ar putea fi începutul unei colaborărti au- 
tentice în domeniu. Cu atât mai mult, cu cât sis- 
temele $-400 „Triumf“ depăşesc cu mult distanța 
de lovire a țintelor aeriene şi a rachetelor balis- 
tice americane de tip „Patriot“. Spre deosebire de 

desfăşurarea. sistemelor „Patriot“ din Polonia, 
care are un caracter exclusiv politic, fără vreo 
legătură însă cu asigurarea securităţii, mai ales că 
scenariile folosirii lor pe timp de război sunt 
absurde (NATO şi Rusia nu se atacă reciproc), sis- 
temele ruseşti antirachetă din sud-estul Uniunii 
Europene sunt realmente capabile să apere 
regiunea şi de rachetele balistice iraniene. 

În legătură cu această declaraţie a şefului 
diplomaţiei Bulgariei, ea se poate explica mai de- 
grabă prin lipsa de experiență în funcţia deţinută 
(Nikolai Mladenov a venit în fruntea Ministerului 
de Externe de la Sofia abia la începutul acestui 
an) şi prin necunoaşterea politicii SUA şi NATO în 
domeniul cooperării cu Rusia sau, ceea ce este şi 
mai rău, prin stăruința de a demonstra încă o 
dată ruperea categorică a noului membru al 
Alianței Nord-Atlantice de trecutul prieteniei 
ruso-bulgare. 

Desigur, „familia“ NATO are şi membri ciu- 
dați. Unul din ei, după cum se vede, nu ştie că 
forțele armate ale Bulgariei au peste 200 de 
transportoare blindate „BMP-1,2,3, instalaţii pen- 
tru lansatoare de rachete „Tornada“, 20 de 
avioane MiG-29, 34 Cy-25, peste 30 de elicoptere 
de tip „Mi“ şi alte dotări tehnice. Pentru a le 
menţine în stare tehnică de funcţionare pe timp 
de război, se perpetuează o strânsă colaborare cu 
Rusia. O situaţie similară se menţine şi în alte țări 
est-europene, membre ale „familiei“, care - se 
poate spera - nu vor reacționa aşa de vehement la 
diversele forme de cooperare cu Rusia în dome- 
niul apărării antirachetă. În plus, poate că ar fi 
util, conform tradiţiei membrilor mai tineri ai 
„familiei“, să asculte sfaturile „tovarășilor mai 
bătrîni“ din NATO pe această temă. Aşa le reco- 
mandă Kremlinul. Ce vor face partenerii noştri 
din NATO? 


Spaima nefondată a Ucrainei 
în faţa României 


„Un transportor blindat din România poate 
trece frontiera ucraineană, ajunge la Kiev şi nu 
întâlneşte nici picior de soldat ucrainean“, a afir- 
mat Igor Markov, liderul partidului „Rodina“ 
(Patria) din Ucraina. EI a făcut această declaraţie 


cu prilejul unei „mese rotunde“, semnificativ in- 
titulate „Politica externă a României: provocări 
contemporane şi pericole pentru securitatea 
Ucrainei“. „Trebuie să punem în faţa conducerii 
politice a țării problema privind redresarea capa- 
cităţii de luptă a armatei noastre. În timpul lui 
Iuşcenko, îndeosebi în sudul şi în estul țării, au 
fost distruse aproape toate unitățile militare. 
Problema arde demult. În primul rând, ce con- 
cluzii tragem noi de-aici şi în ce măsură este posi- 
bilă aplicarea acestor propuneri?“, s-a întrebat 
Markov. Politicianul ucrainean a subliniat: „Neu- 
tralitatea şi independența sunt bune, dar toți 
înțeleg perfect că în lumea contemporană nu 
există state absolut independente. Şi, indiferent 
de statutul de țară, ea apără interesele politice ale 
cuiva, cu excepția statelor foarte puternice. De 
aceea, noi trebuie să stabilim cu cine mergem la 
drum şi cine va putea să ne asigure securitatea, 
împreună cu noi. În condiţiile actuale, nu putem 
supravieţui de unii singuri. 

În încheiere, liderul partidului „Rodina“ a 
declarat că serviciile secrete ucrainene trebuie să 
întrerupă finanțarea organizaţiilor „care se 
ocupă de distribuirea paşapoartelor româneşti şi 
de propaganda conform căreia Basarabia este 
teritoriu românesc“. 

După cum a informat Ia Regnum Novosti, se 
cunoştea că noua putere ucraineană intenţio- 
nează să se ocupe la modul serios de securitatea 
militară a sudului regiunii Odessa şi este posibil 
chiar să revigoreze bazele militare de-acolo, 
baze construite în anii de independență. Este 
vorba în primul rând de Bolgrad, unde cândva 
era desfăşurată o divizie aero-purtată şi de 
desant, care viza Balcanii şi Turcia pe timpul 
URSS. 

După cum a declarat Eduard Matviciuk, 
guvernatorul Regiunii Odessa, în curând va avea 
loc şedinţa Consiliului Naţional de Securitate al 
Ucrainei, dedicat acestei probleme, şi până la 
sfârşitul anului, la Bolgrad, vor ajunge primii mi- 
litari. Câţi anume şi cum, guvernatorul nu a pre- 
cizat, dar, conform datelor obținute de la unele 
surse din cadrul Ministerului Apărării, acolo va fi 
desfăşurat un batalion mecanizat, format din 600 
de militari, cu tehnica aferentă. 

Pentru o politică 
de tip creştin « 


Paul Ghiţiu 


m alergat cale de cinci episoade pentru a 
A despre nişte lucruri pe care, de altfel, 

le ştim cu toţii şi le-au scris alţii cu mult mai 
multe informaţii, cu mult mai mult talent şi cu 
mult mai multă inteligență. Şi atunci de ce am 
mai făcut-o? 

Am pornit de la provocarea de a vorbi 
despre necesitatea unei politici bazate pe un fun- 
dament creştin în România şi astfel am încercat 
să oferim o poză la minut, dar cu trecutul răspân- 
dit pe undeva prin spate (ca să nu-i spunem back 
ground!). Era absolut necesar pentru a ne putea 
susţine teza. 

Dar de prea multe ori - de cele mai multe 
ori, aproape întotdeauna, în fine, chiar dacă nu 
pe total, măcar pe diverse direcții, întotdeauna - 
se pune în opoziţie situaţia de la noi cu cea din 
alte părți, adică cu cea din Occident. Şi, fără a fi 
încercat să fi fost polemici cu apologeţii lui, cu cei 
care admiră sau respectă, valorile şi realităţile 
Occidentalismului, am simţit nevoia să mergem 
şi să vedem ce se ascunde în spatele lor pentru a 





putea socoti şi dacă politica de acolo poate sau nu 
să fie luată ca model. 

Şi ceea ce am vrut să arătăm a fost că dinco- 
lo, din păcate, nu putem găsi nimic care să se con- 
stituie într-un model pentru noi; că în spatele 
auriciului e rugina, că în lapte e otravă şi în miere 
e fiere. Rămân, e adevărat, valabile o mulțime de 
detalii despre cum se poate totuşi comporta res- 
pectuos administraţia cu contribuabilul, despre 
eficiența investiţională, despre muncă, dar şi des- 
pre cum să furi cu ştaif, sau despre cum să-ţi asi- 
guri liniştea în suprastructură legându-l pe ce- 
tăţean la ochi cu un confort ieftin. Lucruri care se 
pot schimba, care, de fapt, sunt în schimbare de 
ceva vreme, şi chiar acum suferă deteriorări 
masive. Lumea de mâine dimineață nu va mai fi 
a fel de plăcută ca lumea de azi. Ba, s-ar putea să 
fie chiar greţoasă. 


Omul zeroului absolut 


Dincolo de politică şi de toate celelalte: cul- 
tură, economie, mass media, educaţie etc., a fost 
şi este mereu vorba despre o singură unitate, 

despre singura unitate care le defineşte pe toate 
şi datorită căreia există: omul. Despre orice am 
discuta, orice limbaje codificate de „cerinţele 
ştiinţifice ale domeniului” am folosi, oricât de 
aridă şi tehnică ar părea discuţia, am vorbit şi vor- 
bim, oricând şi întotdeauna, despre om. Despre - 
cum îi place să creadă de la Renaştere încoace - 
măria sa omul. De aceea, orice explicaţie am că- 
uta, orice soluție am propune nu putem să uităm 
nici măcar o clipă de el; nu putem înțelege şi nu 
putem propune nimic fără a-l chema la bara mar- 
torilor sau a acuzării. Ideologiile, doctrinele, con- 
structele imaginate şi articulate în laboratoare nu 
înseamnă nimic fără el. 

Omul s-a schimbat. Vorbind de diverse epoci 
şi civilizaţii, Istoria încearcă să ne demonstreze, 
în text cât şi în subtext, că omul s-a schimbat me- 
reu; că şi-a schimbat credinţele, concepțiile, obi- 
ceiurile, cunoştiințele despre lume. La fel de ade- 
vărat este însă şi că omul a rămas, în multe, con- 
secvent cu el însuşi. 

Dar dacă ne întoarcem tot la istorie şi apoi 
privim la omul de astăzi descoperim că de data 
aceasta e vorba despre o schimbare cu totul 
aparte: pentru prima oară în istorie, omul s-a dec- 
retat buricul pământului şi chiar al universului, 
centrul în jurul căruia gravitează tot ceea ce este 
cunoscut şi necunoscut. Şi acest simțământ, 
această asumare trufașă şi neghiobă nu mai este, 
ca în alte epoci, substanța filozoficărelilor per- 
sonale ale unor filosofi, artişti sau avuţi prostiţi 
de îmbuibare, ci este a tuturor, este a maselor. A 
omului-masă al lui y Gasset. Omul l-a interzis pe 
Dumnezeu în viața lui, la trimis sub pază la 
muzeu ca pe un exponat curios dar periculos, l-a 
dat afară din prezent, a proiectat viitorul fără El. 

Însă, în măsura în care nu există un Creator, 
care nu numai să-l arunce pe om în lume dar să-l 
mai şi îngrijească (pronia cerească) şi să-l şi 
aştepte, în măsura în care nu există adică 
Dumnezeu, Împărăţia lui şi Iadul şi viaţa veşnică 
dusă, după moartea terestră într-una din aceste 
două suprarealităţi, viața unui om, privită de la 
nivelul timpului Universului, ba chiar existența 
Universului în comparaţie cu eternitatea - cu o 
eternitate a inexistenţei - este nimic, zero. Dar 
zero, zero; zero absolut fără ceva la stânga ori la 


dreapta lui. Viaţa noastră pur şi simplu nu există, 
noi acum, pur şi simplu nu existăm. 


Un sclav bun, un stăpân prost 


Refuzându-şi dimensiunea spirituală, sau 
mai bine zis subsumându-şi transcendenţa şi spir- 
itualitatea, omul s-a întors către această lume, 
către această viață. Şi cu cât s-a afundat în ele, cu 
atât disperarea zeroului absolut l-a făcut să se 
afunde în devoţiunea faţă de trup. 

Omul occidental şi-a castrat sensibilitatea şi 
şi-a hipertrofiat stomacul. Este pentru prima dată 
în istoria existenţei sale când nu mai recunoaşte 
decât un singur stăpân - trupul. Nu banul, nu pu- 
terea, nu confortul, ci toate acestea adunate 
într-un aici şi acum care este trupul omului. Con- 
ştiinţă lui s-a lăsat cumpărată şi s-a dus la culcare. 

Porcul lui Orwell din Ferma Animalelor - 
deşi animalul cu pricina, dincolo de faptul că este 
ținut într-o stare de îndobitocire şi mizerie de 
către stăpânul lui, omul cel extraordinar şi atât de 
special, este o ființă mai sensibilă, dreaptă, loială, 
grijulie, curată şi onestă decât acesta - Porcul 
care a luat puterea, care conduce ferma (lumea) 
este trupul nostru şi rațiunea lui primară. Este 
acelaşi lucru cu Somnul rațiunii naște monștrii. 
Doar că nu e vorba de raţiunea trupului, cum nici 
la Goya nu era - ci de rațiunea spirituală, cea care 
împreună cu sufletul alcătuiesc partea dum- 
nezeiască din om. 

Acest model s-a răspândit ca un cancer pe 
toate latitudinile şi longitudinile şi amenință să se 
generalizeze în scurt timp. Numai că trupul, după 
cum a spus un sfânt părinte, este un sclav bun, dar 
un prost stăpân: capricios, pofticios, lacom, egoist, 
crud, narcisist, răzbunător, viclean, mincinos, fără 
limite în toate acestea şi în multe altele. 


Activism sau iubire? 


lată coordonatele în care trebuie să dis- 
cutăm despre politică, activitatea prin care se ia 
puterea pentru a se conduce destinele unei 
comunităţi mai mici sau mai mari. 

Hristos ne-a vorbit despre iubire, iubirea 
creştină, care înseamnă a-L vedea în celălalt pe 

Dumnezeu, iar relaţia cu el ca pe începutul unei 
veşnice relații cu Dumnezeu Însuşi; este descope- 
rirea „persoanei” în om, a ceea ce este de la Dum- 
nezeu, a unicităţii în ceea ce pare comun. Evident 
că pe perioada vieții lor, ca lucrători şi ca cetățeni, 
creştinii trebuie să facă ceea ce le este posibil pen- 
tru o lume mai bună. Dar ea este altceva decât o 
simplă grijă umanitară, decât grijile politice, eco- 
nomice şi sociale. Persoana este obiectul ei şi nu 
entități anonime precum rasa, clasa socială, 
grupul minoritar etc. 

Iubirea creştină este opusul „activismului 
social” care s-a născut din creştinismul occidental 
şi care a ajuns să o înlocuiască. Iată ce spune Ale- 
xander Schmemann despre diferenţele dintre 
cele două în cartea sa „Postul cel Mare”: 

Pentru un „activist social” obiectul iubirii nu 
este „persoana” ci „individul, o unitate abstractă 
a unei [a fel de abstracte „umanități”... „Activistul 
social” nu are nici un interes pentru persoană şi o 
sacrifică cu uşurinţă pentru „interesul comun”. 
Creștinismul pare să fie, şi în anumite privințe, de 
fapt, este mai degrabă sceptic despre acea uma- 
nitate abstractă care săvârşeşte un păcat de 
moarte de fiecare dată când renunţă Ia grija şi la 
dragostea sa pentru persoană. Activistul social 
este întotdeauna „futuristic” în abordările sale; el 
întotdeauna acționează în numele dreptății, al 
ordinii, al fericirii şi pentru realizarea lor. Creşti- 
nismul se preocupă mai puțin de această pro- 
blematică a viitorului şi pune tot accentul pe 
acum - singurul timp hotărâtor pentru iubire. 
Cele două atitudini nu se exclud reciproc, dar nici 
nu trebuie confundate. 

Activismul oboseşte, normele plictisesc şi se 
veştejesc înlocuite de altele, poate contrare celor 
dintâi. Se face extrem de mult activism în 
Occident şi din Occident către celelalte zone ale 
lumii, şi pe unele direcţii rezultatele sunt evi- 
dente şi de lăudat. Dar în sine, aceste rezultate, 
nu schimbă esenţa şi direcţia activismului născut 
tocmai pentru a fi un substitut al iubirii creştine 
într-un război generalizat dus împotriva creştinis- 
mului şi a lui Dumnezeu. Alimentat cu bani, 
susținut de lobby şi campanii de presă, el rămâne, 
dincolo de rezultatele sale - care puteau la fel de 
bine să fie obţinute prin iubire - parte din strate- 


gia transformării persoanei în individ şi a comu- 
nității în sumă de indivizi. Activismul care nu este 
în numele şi cu Dumnezeu este adesea împotriva 
acestuia - chiar dacă pare absurd pentru o activi- 
tate umanitară, acesta este adevărul ascuns sub 
multe văluri mistificatoare. Mai mult decât atât, 
pentru mulți activismul a devenit o profesie, o 
meserie; se învaţă şi se trăieşte din el. Iar la o 
adică se schimbă pe ceva mai profitabil, chiar 
dacă opus. 


Politicieni creștini, 
nu politicieni profesioniști 


S-a evocat şi se evocă des la noi necesitatea 
unor politicieni profesionişti; se pun jalnicele 
rezultate ale acestor douăzeci de ani pe seama 
neprofesionalismului politicienilor români în 
comparaţie cu cei din Vest, a puţinelor cunoştiin- 
țe de politologie etc. Realitatea este însă că politi- 
cienii români sunt la fel de profesionişti cu cei- 
lalţi, doar puţin mai grosolani, mai grăbiţi, mai 
neatenţi şi mai neşlefuiți decât colegii lor de aiu- 
rea. Şi mai fără pedigree. 

De aceea e nevoie nu de politicieni profe- 
sionişti, asemeni profesioniştilor din celelalte 
domenii, pentru că politica nu este o meserie, ci 
de o politică aşezată pe un fundament creştin 
care să plece de la lucrul simplu că există şi 
celălalt - ceilalți - şi că trebuie să lucrăm şi să 
trăim pentru ei. 

Grija faţă de celălalt (grijă izvorâtă nu din 
activism, ci din credința în Dumnezeu, în lumea 
Lui şi în ordinea Lui în care eşti parte), interesul 
constant pentru el pornit din iubirea creştină, aşa 
cum am definit-o mai sus, stau la baza sentimen- 
tului politic, cel care determină acțiunea politică 
individuală a fiecăruia dintre noi, indiferent dacă 
suntem sau nu într-o structură politică organiza- 
tă. De existența acestui sentiment politic depinde 
activitatea politică îndreptată către folosul 
fiecăruia dar şi al comunităţii ca ansamblu de 
persoane şi nu de indivizi. 

Este nevoie de politică pe fundament creştin 
pentru ca politica să fie făcută pentru ceilalți şi nu 
pentru sine - oricum ar suna acest sine, de la pro- 
pria persoană, la familia, clanul, haita de prădă- 

tori, banda de tâlhari, mafia din care politicianul 
face parte. 

Este nevoie de o politică creştină pentru ca 
această îndreptare către ceilalți, acest întru ceilalți 
să fie real şi durabil. Numai acest fel de aşezare în 
ecuaţia existenţei, în relația cu aproapele, dă tărie, 
claritate, omenie şi eficiență actului politic. Numai 
astfel politicianul poate fi consecvent cu vorbele 
sale nu o oră sau o zi, ci o viaţă întreagă. 

Aceasta este baza pe care trebuie să se con- 
struiască. lar construcția să nu însemne numai 
asigurarea hranei, locuinței, locului de muncă, 
hainelor etc., (necesare şi ele) cât educarea în spi- 
ritul acestui unic principiu de bază, creşterea unui 
om armonios, echilibrat între ceea ce îi este nece- 
sar trupului ca să trăiască aici, dar, pentru că „totul 
ne este permis, dar nu totul ne este şi de folos” şi 
ceea ce ne este de folos pentru veşnicia lui. 


Dar este posibil aşa ceva? 


Este şi sunt sigur că astfel de oameni câţiva 
astfel de oameni - chiar există în politică, poate 
chiar şi la noi. Dar nu este probabil să se petreacă 
la nivel de majoritate. Acest principiu nu va putea 








fi adus în politică dacă nu există un număr critic, 
o majoritate care să asigure funcţionarea insti- 
tuțiilor politice şi administrative conform lui. La 
acest număr critic nu se poate ajunge - ba, din 
contră, numărul politicienilor real şi nu declarat 
creştini scade - pentru că selecţia, alimentarea 
elitei politice se face pe principiul înrudirii de ca- 
aproapele, a competenţei. Şi pentru că societatea 
este, în ansamblul ei, majoritar bolnavă şi tot 
ceea ce se face acum - după cum arătam în cele- 
lalte episoade - este pentru a o îmbolnăvi total, 
definitiv şi irevocabil. 

Ceea ce este însă admirabil şi dincolo de pu- 
terea de înțelegere a oricărui păpuşar şi a oricărei 
păpuşi din această lume, a oricărui organizator 
de altă lume, a oricărui constructor de altă ordine 
mondială, a oricărui complotist împotriva lui 
Dumnezeu, a oricărui umflat balon de săpun 
uman, a oricărui jalnic enciclopedist, este că şi în 
aceste condiţii, ba chiar cu atât mai mult în aceste 
condiţii, sunt şi vor fi oameni care vor continua 
să creadă, să spere, să iubească, să aştepte dar şi 
să acţioneze pentru ceilalți, pentru o politică şi 
pentru o lume creştine. 

„Proiectul Pasat“, 
un cocktail Molotov 
ruso-bisericesc 


„Împărăţia Mea nu este din lumea aceasta” (loan XVIII, 36) 


Dan Dungaciu 





astăzi în RM este cea religioasă. Aparent, 
totul a început de la o dispută legată de 
obligativitatea materiei „Bazele Ortodoxiei” în 
şcoli, inițiată de Valeriu Pasat, preşedintele Grupu- 
lui de iniţiativă pentru desfăşurarea referendumu- 
lui privind introducerea în învățământul preuni- 
versitar a disciplinei „Bazele Ortodoxiei”, fost 
ambasador al RM în Federaţia Rusă, fost ministru 
al Apărării, fost director al Serviciului pentru In- 
formaţie şi Securitate, fost angajat al gigantului 
energetic rus „RAO EES-Rosii”. ÎPS Vladimir, 
Mitropolitul Chişinăului şi al Întregii Moldove, ală- 
turi de membrii Sinodului Bisericii Ortodoxe din 
RM, susține fără rest propunerea, inclusiv transfor- 
marea proiectului într-o acţiune politică explicită. 
Disputa stârnită de această iniţiativă este 
firească. Neajunsul acestor dezbateri pare să fie 
confuzia planurilor. Aici nu e vorba (numai) 
despre relaţia dintre democraţie şi religie sau 
forma de învățământ religios în RM, nici (numai) 
despre apariţia unui eventual partid religios în 
stânga Prutului. Discuţia se referă, în realitate, la o 
acţiune geopolitică şi religioasă care mobilizează 
instanţele cele mai credibile din RM în sondaje - 
biserica şi Rusia - şi care poate avea ca efect gene- 
rarea unor tensiuni şi confuzii fără precedent în 
acest teritoriu. Dar să le luăm pe rând. 


C hestiunea cu cel mai mare potenţial de criză 


„Politicile mântuitoare“ 


La nivelul relaţiei dintre stat şi religia 
creştină au existat, practic, două modalități de 











L E: i: 


Mitropolitul Vladimir şi Valeriu Păsat 





soluționare a acestei chestiuni, ambele revendi- 
cate din textele sacre. La început, a prevalat 
tradiția inaugurată de Împăratul Constantin cel 
Mare al Bizanțului, singurul lider politic al 
imperiului canonizat de Biserică. Esenţa acestei 
formule, teoretizată de contemporani, era confi- 
gurarea unui stat care să aibă ca scop explicit 
mântuirea cetăţenilor. În această strategie escha- 
tologică, mântuirea nu mai este văzută doar ca 
un atribut al persoanei, ci ca un atribut important 
al cetății. Trebuie să trăim în societăţi care, corect 
articulate, ar trebui să ne proiecteze direct în Rai! 
Aceasta a fost sunetul secund al acestei formule, 
asumată explicit, ulterior, şi de alţi lideri religioşi 
catolici sau protestanți (Cromwell şi Calvin). Cu o 
formulă mai succintă, aceste viziuni pot fi numite 
„politici mântuitoare”, în care rolul „omului 
politic” este să genereze societăţi care să vizeze în 
primul rând mântuirea cetăţenilor lor. 

„Cetatea lui Dumnezeu“ 
și „cetatea oamenilor“ 


O a doua tradiție, care datează din secolul al 
V-lea, schimbă semnificativ raporturile. În monu- 
mentala sa lucrare, „Cetatea lui Dumnezeu”, 
Fericitul Augustin avertizează că între „cetatea lui 
Dumnezeu” (mântuirea) şi „cetatea oamenilor” 
(politicul) nu este, practic, nicio legătură. Drumul 
către „cetatea lui Dumnezeu” nu depinde de felul 
în care este articulată „cetatea oamenilor”. Mân- 
tuirea este apanajul persoanei, care are, indife- 
rent de formula polisului, libertatea alegerii şi, 
deci, a mântuirii sale. Nu statul trebuie să fie creş- 
tin, ci persoana, prin urmare, relaţia cetățeanului 
cu statul nu mai trebuie pusă în termeni de 
„politici mântuitoare”, ci în termenii persoanei 
înzestrate cu liber arbitru şi libertate pentru a 
alege corect. Această soluţie va fi cea consacrată 
de regimurile democratice ulterior. 


Religie și democraţie 


În modernitate, religia fiecărui cetăţean 
devine irelevantă în raport cu statul (care spri- 
jină, dar nu obligă), de aici respectiv faimoasa for- 
mulă a separaţiei (nu ruptură) dintre biserică şi 
stat. În treacăt fie spus, spre deosebire de Islam, 
creştinismul a fost excelent dotat pentru a se 
adapta - chiar pentru a contribui! - la crearea unei 
asemenea formule statale, pentru că tradiţia sepa- 
raţiei dintre Cezar şi Dumnezeu - „Daţi-i, aşadar, 
Cezarului ceea ce este al Cezarului şi lui Dumne- 
zeu ceea ce este al lui Dumnezeu” (Matei 22:21) -, 
plus ideea de „libertate”, crucială în creştinism - 
un singur lucru „nu poate” face Dumnezeu: să ne 
mântuiască împotriva voinței noastre - îl făcea 
apt pentru o asemenea formulă. Democraţiile nu 
mai operează cu adevăruri religioase ultime la 
nivel de stat, doar la nivel de indivizi. Aceştia şi le 
asumă, în formă privată, iar statul trebuie să îi 
ofere fiecăruia garanţii în acest sens. 


Religia în școală 


Problema religiei în şcoală trebuie discutată 
şi înțeleasă pe acest fundal. Dacă statul nu mai 


este depozitarul „politicilor mântuitoare”, obliga- 
tivitatea în şcoală a unui obiect religios specific 
este discutabilă. Şi nu doar din punctul de vedere 
al filosofiei democratice, ci chiar din perspectiva 
utilității practice. Cine garantează că statul va 
deveni, cu adevărat, garantul apropierii de religie 
a cetăţenilor săi? Cine garantează că cei însărci- 
naţi cu această sarcină - devenită obligatorie - se 
vor achita de ea cu vocaţia şi profesionalismul ce- 
rut de o asemenea miză? Experiențele similare 
arată că nu există nicio garanție pentru asta (ca- 
zul Greciei, de pildă). De unde această pretenţie a 
statului de a „forța mântuirea” tuturor, chiar în 
pofida dorinței membrilor comunităţii? Adică 
tocmai ceea ce făcea regimul bolşevic, care îşi 
„condamna” supuşii la „fericirea” livrată de doc- 
trina comunistă, indiferent de opţiunile acestora, 
de unde şi cel mai bun titlu al unei cărţi care s-a 
ocupat de fenomenul acesta: „Comunismul - 
jihad-ul secolului XX”. 


Diversiunea care impune 
proiectul 


Am insistat asupra acestor chestiuni din 
nevoia unei clarificări, căci, chiar dacă discutate 
la Chişinău, aceste aspecte nu acoperă în niciun 
caz miza şi consecințele iniţiativelor „proiectului 
Pasat”, girat inconştient - sau conştient? - de Mi- 
tropolia Moldovei (care a trecut lejer peste umi- 
linţa numirii direct, şi fără consultări, de la Mos- 
cova a unui episcop la Tiraspol şi nevorbitor de 
„limbă de stat”). În realitate, proiectul nu are 
mize (premise) religioase, ci doar consecinţe reli- 
gioase! „Proiectul Pasat” a urmat o reţetă de ma- 
nual. În primul rând, referendumul nu a contat în 
sine, fiind o strategie clasică de „teasing”, respec- 
tiv ceea ce experţii în comunicare numesc efectul 
de incitare a electoratului/consumatorului, cu 
semnale vagi, indirecte, dar care trebuie să men- 
țină suspansul şi să ţină ochiul atent la ceea ce 
urmează să se întâmple ulterior (în cazul acesta, 
Ia proiectul politic). În al doilea rând, ambigui- 
tatea mesajului a fost intenționată şi menită să 
genereze speculaţii - vezi confuzia între „credin- 
ță” şi „cunoaştere” în ceea ce priveşte manualul 
„Bazele Ortodoxiei” (pe care nu La văzut nimeni, 

de fapt). În al treilea rând, tăcerea strategică a 
iniţiatorului, care s-a mărginit doar la apariţii 
vizuale - în panouri care au împânzit Chişinăul şi 
care ar fi indecente chiar şi la Moscova! -, pentru 
a mări şi mai mult suspansul. 

Pe acest fond de confuzie, critică şi excitare 
publică, mesajul care trebuie perceput în mase 
era: 1. „Pasat e cu Ortodoxia şi Biserica”; 2. „restul 
partidelor se opun lui Pasat, deci religiei 
Ortodoxe, deci lui Dumnezeu”; 3. „Pasat trebuie 
sprijinit pentru că numai el ne poate salva de 
politicienii corupți şi necreştini”. 


Efectul de bumerang: 
nu mizele sunt religioase, 
ci consecinţele! 


Din acest punct de vedere, accentul pe legali- 
tatea referendumului sau pe conţinutul „Bazelor 
Ortodoxiei” au fost pure diversiuni. Iar scopul a 
fost atins. Societatea a fost mobilizată, clerici ai 
Mitropoliei Moldovei Ia fel, chestiunea a intrat pe 
agendă. Bulgărele a început să se rostogolească, 
iar, juridic vorbind, orice se întâmplă acum este 
tot în avantajul proiectului: fie că va fi referen- 


dum, fie că nu va fi, proiectul câştigă în noto- 
rietate sau se poate martiriza. 

Cine e vinovat? În realitate, „veriga slabă” 
şi culpabilă în acest scenariu malefic a fost de la 
început Mitropolitul Chişinăului şi al Întregii 
Moldove, care a dat girul - conştientă sau nu - 
acestui proiect. Numai el îl putea opri din faşă, 
refuzând orice implicare. Dar nu a făcut-o. 
Mingea este acum la cetățeni şi liderii de opinie, 
la Mitropolia Basarabiei şi la partea de cler lucid 
şi conştient al Mitropoliei Moldovei. Numai ei se 
mai pot opune acum acestui scenariu care riscă 
să smintească populaţia, să genereze tensiuni şi 
confuzii, să împartă lumea bisericii în „credin- 
cioşi” („cu Pasat”) şi „necredincioşi” („împotriva 
lui”). Chiar dacă „proiectul Pasat” nu va reuşi 
din punct de vedere politic, scopul său a fost 
atins, cel puţin parțial, dacă una dintre ţinte este 
confuzionarea şi tensionarea regiunii. Iar prin- 
cipala victimă a acestui proiect pe care astăzi îl 
susține inconştient şi necondiționat riscă să 
fie... tocmai Mitropolia Moldovei, care va ieşi in- 
comparabil mai slabă din aceste proiect (geo)re- 
ligios, veritabilă bombă care a început a ticăi 
sub RM. 

NICOLAE MĂRGINEANU 


Psihologul pedepsit pentru patriotism 


Horia Brad 





moartea unui mare psiholog român, Nico- 

lae Mărgineanu. Şi despre acesta, ca despre 
multe alte valori româneşti trecute prin tem- 
nițele comuniste şi apoi supuse unui regim de 
marginalizare, se cunosc foarte puţine lucruri. O 
carte de memorii, scrisă de elîn anii 70 şi apărută 
după revoluţie, un alt volum biografic, bazat pe 
documente din arhiva Securităţii (Nicolae Mărgi- 
neanu. Un psiholog in temnitele comuniste. Do- 
cumente preluate din arhiva CNSAS, de Cristina 
Anisescu) şi câteva articole de presă sunt prea 
puţine pentru recuperarea memoriei unui in- 
telectual român de prim rang şi a unui pionier în 
psihologia muncii, apreciat, la vremea sa, în me- 
diile academice occidentale. 

Născut la 22 iunie 1905, într-o familie de țărani 
greco-catolici din județul Alba, Nicolae Mărgineanu 
a urmat studiile secundare La Blaj şi Orăştie. În 1927 
şi-a luat licenţa în psihologie, iar în 1929 - doctora- 
tul, cu menţiunea Magna cum laude, la Universita- 
tea Babeş Bolyai din Cluj. A făcut stagii de speciali- 
tate post-universitare la Leipzig, Berlin, Hamburg, 
în 1929, la Paris,1930 şi la Londra, în 1935. A fost, 
de asemenea, cercetător ştiinţific şi bursier al fun- 
daţiei Rockefeller la Universitățile Harvard, Duke, 
Yale, Columbia şi Chicago în perioada 1932-1934. 
S-a întors în țară şi a devenit profesor la catedra de 
psihologie din Facultatea de Litere şi Filosofie a 
Universităţii din Cluj (1927 - 1947) şi director al 
Institutului de Psihologie. 

A studiat psihologia persoanei, psihometri- 
ca, psihologia matematică, psihologia ştiinţei, 
psihologia aplicată în marea industrie, ca şi legă- 
tura dintre psihologie şi literatură. Este organiza- 
torul învățământului profesional de la noi, a şco- 
lilor de ucenici, precursoare ale liceelor profe- 
sionale din prezent. A corespondat cu mari psi- 
hologi ai secolului XX, ca Al. Gordon Allport, pe 
care l-a avut profesor în SUA. 


p e 13 iunie s-au împlinit 30 de ani de la 


În anul 1948, a fost arestat şi condamnat la 
25 de ani de închisoare, într-un simulacru de pro- 
ces, sub acuzaţia de înaltă trădare, spionaj şi com- 
plot. „Vina” sa era că avea relaţii cu americanii, 
fiind vicepreşedinte al Asociaţiei Româno-Ame- 
ricane (A.R.A.) şi că, în această calitate, la ru- 
gămintea prim-ministrului Petru Groza, a pledat 
cauza Transilvaniei pe lângă partea americană, 
după război. Faptul că Transilvania a revenit Ro- 
mâniei i se datorează într-o măsură importantă. 
Răsplata sa a constat în 16 ani de suferinţe în tem- 
nițele comuniste Malmaison, Jilava, Piteşti, Aiud 
şi Gherla. 

După eliberarea din 1964, odată cu toţi 
deținuții politic, Nicolae Mărgineanu a fost anga- 
jat bibliotecar Ia filiala Academiei din Cluj, pe 
acelaşi post pe care fusese şi Lucian Blaga. Între 
1971-1980 i s-a permis să funcţioneze că profesor 
suplinitor al fostei sale catedre. În 1971, a devenit 
profesor invitat la Universitatea din Bonn, iar în 
1972 a fost profesor invitat la Universitatea din 
Hamburg. De fiecare dată s-a întors în ţară, tero- 
rizat de gândul că dacă s-ar exila familia sa va 
suferi. În 1980 a fost invitat în SUA de Fundaţia 
Rockefeller. Autorităţile comuniste i-au permis să 
plece. Însă, în SUA a fost diagnosticat cu cancer şi 
s-a întors de urgență în ţară, la Cluj, unde a murit 
pe 13 iunie 1980. 


Bibliografie 


A publicat, la Editura Institutului de Psihologie al 

Universităţii din Cluj: 

m Psihologia exerciţiului, 1929, 158p. 

m Psihotehnica în Germania, 1929, 88p. 

m Psihologia germană contemporană, 1930, 

m Psihologia învățării, 1931, 180p. 

m Psihologia tranceză contemporană, 1932, 
320p. 

m Psihologia configurației (în colaborare cu L. 
Rusu, A. Roşca, D. Todoran), 1929, 176p. 

m Elemente de psihometrie, 1938, 376p. 

m Analiza factorilor psihici, 1938, 216p. 

m Psihologia persoanei, Ediţia I: 1940, 570p; 
Ediţia a Il-a: 1941, 574p. 

m Psihotehnica în marea industrie, 1942, 156p. 

m Psihotehnica, 1943, 504p. 


La alte edituri: 

m Problema evoluţiei, Ed. Societatea de Mâine, 
Cluj, 1931, 84p. 

m Natura ştiinţei, Ed. Ştiinţifică, Bucureşti, 1969, 
504p. 

m Sub semnul omeniei, Ed. pt. Literatură, 
Bucureşti, 1970, 304p. 

m Psihologie și literatură, Ed. Dacia, Cluj, 1971, 

m Orientare şcolară şi profesională - coordona- 
tor ştiinţific şi autor a cinci capitole, 
cuprinzând aproximativ 100p., Ed. Didactică şi 
Pedagogică, Bucureşti, 1972, 350p. 

m Condiţia umană - aspectul ei bio-psiho-social şi 
cultural, Ed. Ştiinţifică., Bucureşti, 1973, 650p. 

m Psihologie logică şi matematică, Ed. Da- 

m Amtiteatre şi închisori, Ed. Dacia, Cluj, 1991, 
260p. 

m Psihologia persoanei, ediţia a III-a, Ed. Ştiinţi- 
fică, Bucureşti, 1999, 600p. 

m Psihologia Adâncurilor şi Înălțimilor, Ed. Presa 
Universitară Clujeană, 1999, 215p. 

de specialitate şi de cultură generală, plus apro- 

vaţie, aplicate în şcoli şi uzine. 


În limbi străine: 

m Beitrăge zur Psychologie der Ubung, Zeitscher. 
F. Angew. Psychol. 39, 1931, 491-530. 

m La theorie des facteurs, LAnn. Psychol., Paris, 
25, 1934, 50-84. 

m Les facteurs psychologiques, LAnn. Psychol., 
Paris, 25, 1934, 85-102. 

m La nature de Ia loi scientitique et ses conditions 
d'exactitude, Paris, Alcan. Volum omagial, de- 
dicat lui P Janet, 32p. 

m Logical and Mathematical Psychology, Ed. 
Presa Universitară Clujeană, 1997, 316p. (pos- 
tum). 

m Depht and Height Psychology, Ed. Presa 
Universitară Clujeană, 1998, 218p. 

Nicolae Mărgineanu - fiul, despre Nicolae Mărgineanu - tatăl: 


„Nu vrem răzbunare, 
ci dreptate“ 


Nicolae Mărgineanu (n. 25 septembrie 1936, Cluj) este un operator, 
scenarist, producător şi regizor de tilm român. Este căsătorit din 

1976 cu actrița Maria Ploae. Tatăl său, marele psiholog Nicolae 
Mărgineanu, a pătimit 16 ani de închisoare sub comunisti. 

Nicolae Mărgineanu - fiul a avut o bogată experienţăca operator de 
film în anii 70, pentru ca din anii '80 să se dedice regiei de tilm. 

Este un regizor de primă mână, multe din filmele sale fiind premiate 
Ia festivalurile naţionale și internaţionale. Face atât tilm de ficțiune, 
cât şi film documentar și utilitar. Din 1990, este şi producător de film. 
În iunie a.c. a terminat un film documentar despre tatăl său. 


- Tatăl dvs. a fost arestat Chiar la începutul 
instaurării regimului comunist, în 1948. De ce a 
fost acuzat? 

- În 1948, SUA a acuzat URSS că se amestecă 
în treburile interne ale României. Și-atunci, 
Vişinski, comisarul sovietic pentru afaceri exter- 
ne al URSS, a cerut un proces în care să se demon- 
streze contrariul, că SUA se amestecă în treburile 
interne ale României. Au fost inculpați 12 oa- 
meni: Max Auschnitt (mare industriaș evreu), 
Alexandru Balş (fost ministru), on Bujoiu (profe- 
sor universitar şi ministru al Economiei), Gheor- 
ghe Bontilă, Nistor Chioreanu (comandant legio- 
nar), Dimitrie Gheorghiu, Horia Măcellariu (ami- 
ral), Gheorghe Manu (comandant legionar), Ni- 
colae Mărgineanu, Nicolae Pătraşcu (secretarul 
general al Mişcarii legionare), Alexandru Popp 
(directorul Uzinelor Reşiţa), Eugen Teodorescu 
(legionar). Procesul s-a desfăşurat între 27 oc- 
tombrie şi 2 noiembrie 1948. Completul de jude- 
cată a fost alcătuit din general-maior magistrat 
Alexandru Petrescu, It. col. magistrat Simion Stă- 
nescu, col. Şt. Colceag, col. Eremia Sârbu, It. col. 
Zănescu. Actul de acuzare a fost întocmit de prim- 
procurorul militar Dumitru, iar rechizitoriul a 
fost susţinut în faţa instanței de către procurorul 
colonel Constantin Stanciu, care, în final, a cerut 

pentru inculpați pedeapsa cu moartea, conform 
încadrării juridice făcute de cel de-al doilea 
reprezentant al Parchetului, It.-col. Călin Eftimie. A 
fost o înscenare judiciară grosolană, titrată în pre- 
sa vremii, cu mânie proletară: Judecarea „Orga- 
nizației subversive Mișcarea naţionali de rezis- 
tență, în frunte cu Popp Alexandru şi Bujoiu loan“ 

În timpul procesului, toți inculpaţii au 
recunoscut declaraţiile date în timpul anchetei, 
fiind epuizați fizic şi distruşi psihic de torturile 
prin care trecuseră. Toţi au primit condamnări 
foarte grele: Max Auschnitt (în contumacie), 
Alexandru Popp, I. Bujoiu, Gh. Manu, H. 
Măcellariu, N. Pătraşcu, E. Teodorescu - muncă 
silnică pe viață, N. Mărgineanu - 25 ani de muncă 
silnică, D. Gheorghiu şi N. Chioreanu - câte 20 de 
ani muncă silnică, iar Alexandru Balş şi Gh. 
Bontilă - câte 15 ani muncă silnică. Cei mai mulți 
au murit în temniţele comuniste. 

- De ce credeţi că l-au băgat pe tatăl dvs în 
acest lot, deși nu fusese în guvern, nu era indus- 
triaș şi nici liderul vreunui partid de opozitie? 

- Probabil pentru că avusese bursa Rocke- 
feller, pentru că era vicepreşedinte al Asociaţiei 
Româno-Americane şi pentru că prim-ministrul 
de atunci, Petru Groza, îl rugase să pledeze pe 
lângă Comisia Aliată de Control din partea ame- 
ricană cauza Transilvaniei. Tata avea multe cu- 
noştințe în SUA şi chiar un membru al Comisiei îi 
fusese coleg Ia studiile din SUA. A făcut acest ser- 
viciu țării, serviciu care pe urmă s-a întors împo- 
triva lui. A fost acuzat de spionaj şi de înaltă tră- 
dare. 

Era în Consiliul de Administraţie de la Uzi- 
nele Reşiţa şi de la Astra Vagoane. Tata deschisese 
laboratoare de psihologie în toate marile indus- 
trii şi aşa a legat o foarte strânsă prietenie cu unii 
directori de fabrici. Probabil că a atârnat şi acest 
lucru, pe lângă legăturile cu americanii. Chiar şi 
în ancheta Securităţii, el a declarat că SUA e a 
doua lui patrie, pentru că acolo s-a desăvârşit 
profesional. 

Din ceilalți tovarăşi de lot, tata cunoştea 
doar patru. Abia înainte de a fi judecat, după o 
anchetă dură, de şase luni de zile, a aflat cu cine 
este în proces. Şi a fost surprins să fie acuzat că a 
complotat pentru răsturnarea guvernului cu 


patru lideri legionari, pe care nu-i cunoştea. EI, de 
altfel, fusese un adversar al legionarilor. Credea 
că este pe lista neagră a legionarilor, pentru că la 
salvat pe rectorul Ştefănescu Goangă - care fu- 
sese împuşcat de legionari. Tata i-a dat primul aju- 
tor şi l-a transportat la spital şi astfel profesorul a 
supravieţuit atentatului. 

După o serie de bătăi cumplite, primite în 
ancheta de la Malmaison, tata şi-a dat seama că 
nu va rezista fizic până la capăt spunând ade- 
vărul, şi anume că e nevinovat. Şi atunci a semnat 
declaraţiile pe care i le-au impus securiştii. 

- Când a ieşit din închisoare, v-a povestit prin 
ce-a trecut? 

- Cu zgârcenie. Nu era însă greu să-ți imagi- 
nezi, mai ales că aflasem câte ceva de Ia alţii care 
au fost eliberaţi înaintea lui. Majoritatea se 
temeau să spună ce e în închisoare, dar unii ne 
spuneau totuşi despre foame, mizerie şi bătăi. Tata 
a ieşit surprinzător de bine din închisoare. Poate 
şi pentru că era şi un optimist incurabil. Altfel, 
după eliberare a trăit mereu un alt calvar: să nu 
fie rearestat sau trimis cu domiciliu forțat. Sim- 
țind gustul libertăţii, atâta câtă era sub regimul 
comunist, după 16 ani şi două luni de temniță, 
ştia că nu se mai poate întoarce acolo. Ne-a şi spus 
că el n-ar mai rezista dacă ar fi luat din nou. De 
aceea se temea. Aşa că vorbea foarte puţin. Pre- 
fera să povestească scene hazlii din închisoare. 
Ne-a spus cum s-a întâlnit cu Petrache Lupu de la 
Maglavit. Dar uneori se trăda. Odată mama a 
strâns firimiturile de pâine de la masă şi le-a 
aruncat. lar el a făcut o criză de furie, spunând că 
nu avem dreptul să facem aşa ceva, căci nu ştim 
cât valorează acele firimituri când nu le ai şi cât a 
visat la ele. 

- Care a fost episodul cel mai traumatizant pe 
care La trăit în temniță şi despre care v-a vorbit? 

- Ancheta de la Malmaison a fost extrem de 
dură - e descrisă şi în cartea sa. A fost bătut crunt. 
A mai fost şi greva foamei pe care a făcut-o la un 
moment dat. 

Dar dincolo de brutalitate, văzând în dosa- 
rul său de la Securitate relatările celor cu care a 
stat - unii fiind informatori -, cred că era îngrozi- 
tor de grea fiecare clipă care trecea în tovărăşia 
celorlalți. Pentru că, după o vreme, nu mai aveau 

ce să-şi spună. Şi asta cred că era chinuitor, să fii 
silit să stai alături de alții cu care nu mai ai nimic 
de împărtăşit. Și cred că de aceea organizau ei 
dezbateri pe anumite teme. 

- Când şi-a scris memoriile din închisoare? 

- Prin anii 70. A mers în SUA în 1975 şi 
atunci avea deja cartea, dar nu a luat-o cu el. Far 
fi descoperit-o cu siguranță, pentru că l-au per- 
chiziționat atent. A ascuns-o în casă, iar noi am 
editat-o după 1990. 

Din dosarul de la CNSAS reiese că Securita- 
tea ştia că şi-a scris memoriile, dar, ciudat, nu a 
venit să i le confişte. Probabil că la trădat cineva. 
Cam ştim cine este persoana, dar nu vreau să dau 
nume, că e păcat şi bănuiala. 

- Cum a reușit să meargă în SUA? 

- A luat legătura cu profesorul Higgins, cu fos- 
tul său profesor Gordon Allport, cu care a avut o 
lungă corespondență. Ei lau invitat în SUA. Avea 
în proiect o carte pentru care trebuia să se docu- 
menteze în SUA, Psihologia Adâncurilor şi Înălţi- 
milor. Probabil că, după insistențele america- 
nilor, i-au dat drumul. El mai fusese invitat în 
Germania şi se întorsese, iar asta era o garanție 


pentru Securitate că nu va rămâne acolo. În SUA 
a fost diagnosticat cu cancer şi s-a întors repede, 
deşi i s-a oferit posibilitatea de a fi operat acolo. 
S-a temut să nu moară pe pământ american şi 
Securitatea să creadă că a vrut să rămână în SUA, 
iar familia să sufere din pricina asta. 

- Când aţi crescut şi aţi înţeles ce i se întâm- 
plă tatălui dvs, ca şi în ce regim trăiţi, aţi avut 
vreo clipă dorința de răzbunare? 

- Eram un copil de zece ani când a fost arestat 
tata. Mai toți prietenii mei din cartier aveau pă- 
rinții arestați. Şi pe când aveam 12 - 13 ani, ne- 
am gândit că trebuie să facem ceva împotriva re- 
gimului. Nu era vorba de răzbunare, dar simțeam 
că avem obligaţia să luptăm. Am găsit două pis- 
toale şi cartuşe, le-am ascuns undeva şi, din când 
în când, le scoteam, le curățam şi plănuiam o 
mişcare de rezistență. Cred că n-am fost singurii, 
probabil că mulți au încercat aşa ceva. Noroc că 
au aflat părinții, şi nu Securitatea. Mama mi-a 
deschis puţin ochii. Mi-a spus că dacă afla Secu- 
ritatea, în primul rând ar fi arestat-o pe ea, iar pe 
mine şi pe sora mea ne-ar fi trimis la orfelinat. Mi-a 
spus că ea n-ar rezista în puşcărie şi că şi tata va 

avea de tras mai mult. „Nu e de ajuns că suferă 
tatăl tău?” Atunci am simţit că devin adult. Mai 
târziu, sigur că gîndul de a face ceva împotriva 
regimului a revenit, dar de fiecare dată l-am înde- 
părtat. Mă gândeam ce ar face tata şi asta mă 
punea în alertă, dar apoi îmi aminteam avertis- 
mentul mamei. 

Era o stare de revoltă mocnită în tot tineretul 
de atunci, dar nu-i dădeam curs. 

- Ce a mai suferit familia dvs,, în afară de du- 
rerea de a nu-l avea aproape pe tatăl dvs.? 

- Fratele tatei, Petru, a fost în repetate rân- 
duri primarul satului Obreja, din județul Alba, 
acolo unde s-au născut. Era un munte de om, cu 
mare autoritate în sat. Arestat în 1949, deoarece 
i-a ajutat cu alimente pe luptătorii anticomuniști 
conduşi de colonelul Dabija, a avut o atitudine 
foarte dârză în închisoare. Deşi a fost condamnat 
la 20 de ani de închisoare, a fost împuşcat împre- 
ună cu alți şase țărani din satele vecine, care în 
temniță rămăseseră pe o poziţie demnă şi dădeau 
un exemplu “negative” celorlalți deţinuţi. Familia 
a primit trei certficate de deces cu motive diferite: 
insuficiență cardiacă, moarte naturală etc. Biro- 
craţia socialistă! Abia acum câţiva ani istoricul 
Ciupe de la Cluj a descoperit actul prin care co- 
lonelul de Securitate Patriciu din Cluj a dat ordin 
să fie împuşcaţi cei şase țărani. Nu se ştie nici azi 
unde au fost îngropați. 

Asta a fost o tragedie pe care a suportat-o 
familia. 

Pe urmă, în directă legătură cu cazul tatălui 
meu, mama, absolventă de Litere şi Filosofie, a 
fost acceptată numai educatoare la un cămin de 
copii bolnavi de TBC, în afara Clujului. Iar eu am 
fost dat afară din şcoală în repetate rânduri, 
prima oară în clasa a şaptea. 

Mama a aflat de la alte soţii de foşti deţinuţi 
politici că, dacă divorţează, le va fi mai uşor copi- 
ilor să facă şcoala. Probabil că tot Securitatea 
împânzise zvonul. Şi multe femei au divorțat de 
soții lor închişi. A divorțat şi mama. O vreme am 
purtat numele ei, Arvanitis - căci mama era gre- 
coaică - şi mi-am pierdut urma, dar apoi am reve- 
nit la numele de Mărgineanu şi iar m-au dibuit. 

- L-aţi văzut vreodată pe tatăl dvs. în toți acei 
ani de detenţie? 


- O singură dată, în timpul unui proces. Tata 
a primit două pachete de la noi în 16 ani, că n-a 
avut voie la altele, şi n-a avut voie nici la o vizită 
de la membrii familiei. Am primit vreo două, trei 
cărți poştale, în acei 16 ani, ca din partea tatălui 
meu, dar nu erau scrise de el, ci probabil că de 
persoane care ieşiseră şi erau rugate de tata să ne 
spună că e bine, sănătos. Asta scria pe cărțile 
poştale, fără amănunte. 

În 1953, într-o carte poştală cineva ne-a scris 
că tata va apărea într-un proces auxiliar privind 
Uzinele Reşiţa. Atunci, mama a vândut un tablou, 
ca să avem bani de drum, şi am mers la proces şi 
l-am văzut. Ne-a observat şi el, deşi n-avea voie să 
se uite spre sală. Era în zeghe, dar arăta bine, era 
foarte tonic şi ne-a îmbărbătat din priviri. A fost 
un moment emoţionant, care ne-a ajutat foarte 
mult, ne-a crescut moralul. Pe de altă parte, tata a 
fost foarte demoralizat - după cum ne-a spus 
după ce a fost eliberat - văzând-o pe sora mea, 
Daniela, îmbrăcată într-o jachetă a mamei. S-a 
gândit: „După cinci ani de când am fost luat, copi- 
ii n-au ce îmbrăca”. Şi nu era asta, ci dorința 
firească a unei fete de 16 ani de a îmbrăca hainele 
mamei, să pară mai matură. 

- Vaţi simţit vreun moment fiul unui puşcă- 
riaș, adică a unui om pedepsit pentru o vină reală? 

- Au fost momente când m-am gândit că nu se 
poate ca totul să fie minciună, că ceva a făcut. Dar 
mi-am alungat repede gândul, ca o impietate. 
Ştiam că tata n-ar fi făcut nimic care să ne ruşi- 
neze. Mă gândeam în schimb că el nu va mai ieşi 
din închisoare. Îmi cenzuram şi acest gând, şi pe 
urmă mi-a fost ruşine de el. Dar erau ani lungi în 
care nu aveam nici o veste şi aflasem despre 
mulți care muriseră acolo... Comunismul părea 
veşnic... Şi deodată au început să iasă. Îmi amin- 
tesc că, dacă mergeai în gară, vedeai o mulțime 
de oameni proaspăt eliberaţi din închisoare. Îi 
recunoşteai pentru că erau slabi şi palizi, dar mai 
ales pentru că ochii lor erau ochi de sfinți, de o 
bunătate şi o dragoste pentru lume incredibile. 
Gustau cu toată fibra libertatea. 

- Nu vedeaţi în ochii lor încrâncenare sau 
ură? 

- Nici urmă de aşa ceva. Nici pe tata nu lam 
auzit spunând ceva cu ură, ci doar atât: „Să le dea 

Dumnezeu un proces drept celor care ne-au făcut 
nouă un proces nedrept”. 

- Cum a fost reîntâlnirea cu tatăl dvs.? 

- Eram la Bucureşti, urmam o şcoală tehnică 
de metrologie. Înainte fusesem vreo trei ani şo- 
fer, apoi doi ani jumătate student la Chimie - de 
unde mă dăduseră afară pe motiv de dosar. Cine- 
va m-a îndemnat să merg la metrologie, că acolo 
nu se uitau aşa atent la dosare şi era o meserie 
curată. 

Speram că va fi şi el eliberat, că deja ieşiseră 
mulți. Şi am fixat o parolă cu sora mea: dacă vine 
tata acasă, să-mi dea o telegramă în care să-mi 
scrie că e grav bolnavă. Într-o zi am primit tele- 
grama şi, până să ajung la telefon, m-am frămân- 
tat tare şi am regretat amarnic că am pus această 
parolă, întrebându-mă dacă nu cumva Daniela 
chiar era grav bolnavă. Am sunat acasă şi a 
răspuns tata. Mi s-a părut uluitor... (Lăcrimează - 
n. red.) 





Am plecat imediat la Cluj şi ne-am întâlnit. 
Arăta suprprinzător de bine. Înainte de eliberare 
le dăduse mâncare ceva mai bună, să se 
întremeze niţel, să nu iasă schilodiți de tot. Se 
minuna şi el de mine, că eram de-acum bărbat în 
toată puterea cuvântului, aveam 27 de ani. Era 
foarte vesel şi avea mare drag de viață. Nici nu 
mai ştiu ce mi-a spus, dar vorbele nu contau, ci 
numai îmbrățişarea... 

Pe urmă, sigur că am stat de vorbă mai mult. 
Spunea că se roagă la Dumnezeu să-i mai dea 16 
ani şi două luni de viaţă, cât a stat în puşcărie. Şi 
chiar atât a mai trăit. 

- Cum aţi reuşit să vă continuaţi studiile? 

- Venise o perioadă de destindere, în a doua 
parte a anilor 60 şi am fost reprimit la Chimie, 
dar am renunţat, pentru că n-aş fi putut să fac ce- 
mi plăcea: cercetare. În cercetare era o atmosferă 
insuportabilă, politrucii asumându-și munca alto- 
ra. Tata tot visa pentru mine o carieră universi- 
tară. Însă, el nu ştia cum se schimbase sistemul 
universitar. Între timp, eu mă îndrăgostisem de 
fotografie. Şi i-am cerut permisiunea să merg la 
operatorie de film. A fost singura dată în viața 
mea când am intrat şi eu undeva primul, deşi era 
concurență mare. Și, dacă m-a văzut tata aşa 
pasionat, m-a lăsat să fac asta. (Râde - n. red.) 

- Va mai urmărit dosarul tatălui dvs. în 
carieră? 

- Atunci nu ne-am dat seama, dar am găsit 
acum în dosarul de la CNSAS că aveam vreo cinci 
informatori pe urmele noastre şi telefonul ascul- 
tat. Am văzut fotocopii după toate scrisorile ma- 
mei către tata şi ale lui către ea, de când a fost în 
SUA. 

La Buftea, m-au avertizat securiştii că ştiu 
despre mine, mi-au făcut şi câteva şicane. Dar pro- 
fesional eram respectat şi n-am avut probleme 
mari cu ei. 

- Vă amintiţi o învățătură de Ia tatăl dvs. care 
v-a fost de mare folos în viață? 

- Da, deseori ne repeta ce i-a spus mama lui, 
țărancă, atunci când a mers la şcoală la Blaj. 
„Copile, de-acum rămâi singur, dar să nu uiţi un 
lucru: să-ţi ţii sufletul curat aşa cum îţi este căma- 
şa de duminică”. Cred că ăsta e cel mai important 
lucru în viață: să fii cu sufletul curat şi împăcat. Şi 

el spunea că asta l-a ajutat foarte mult în timpul 
detenţiei. 

- Credeţi că suferinţa foştilor deținuți politic 
şi a familiilor lor ar trebui şi ar putea fi răscum- 
părată în vreun fel? 

- Dumnezeu ştie! În orice caz, jertfa lor are o 
valoare pe plan spiritual. Eu cred că țara asta mai 
rezistă şi pentru aceste suferințe îndurate de acei 
români. Cred că rod al suferinţei lor este şi aflu- 
ența mare către biserică din ultimii 20 de ani, şi 
faptul că se construiesc atâtea biserici şi mănă- 
stiri. Ei au arătat o cale, pe care se vede că au apu- 
cat mulți români. 

Pe de altă parte, ar fi extraordinar să se în- 
tâmple ce spunea tata, ca acei călăi care mai tră- 
iesc să fie pedepsiţi, după un proces drept. Dar 
sunt slabe şanse. 

Traian Băsescu a condamnat comunismul - 
şi am fost foarte mândru atunci. Dar speram foar- 
te mult că va avea urmări practice. Din păcate, 
nici vorbă aşa ceva. Sunt încă torționari, care 


dorm liniştiți noaptea şi îşi încasează mai departe 
pensiile grase. 

- Cum ne-am putea îndeplini o datorie 
morală faţă de memoria acestor martiri ai noștri? 

- Mă gândesc ce aş putea face eu, că, aşa, să 
spui ce trebuie să facă alții... Mă străduiesc ca, 
prin forțele proprii, să fac acest trecut zbuciumat 
să fie cunoscut. Să apară într-un film documentar, 
într-o mărturie... Am filmat câteva mărturii care 
sunt extrem de interesante, pentru că de multe 
ori un amănunt, un detaliu este mai semnificativ 
şi mai expresiv decât o istorie întreagă, te face să 
înţelegi mai bine o epocă. O mărturie e plină de 
emoție şi de încă ceva dincolo de cuvinte, e mai 
convingătoare. 

Am făcut două filme artistice, „Binecuvânta- 
tă, fii, închisoare!” şi „Undeva în Est” şi un film 
documentar despre tatăl meu. Şi sper să mai fac 
un film de lung metraj pe subiectul suferințelor 
din comunism. 

Interviu realizat de Claudiu Târziu 

Începutul Calvarului 





Nicolae Mărgineanu 


Din anchetă 


La Malmaison am fost dezbrăcat la piele, iar 
doi agenţi au controlat cu de-amănuntul hainele 
sub supravegherea unui al treilea, care părea 
şeful arestului. 

- Aşază-te în brînci, mi-a spus el după ter- 
minarea percheziţiei. 

Nu am priceput. 

- Aşază-te, mă, în miini şi în picioare ca să-ţi 
controlez gaura curului, futu-te în cur pe mă-ta, 
dobitocule, a spus şeful arestului. Ca să redau au- 
tenticitatea scenei şi a locului unde mă aflam, sînt 
obligat să redau exact cuvintele lui. La sfirşit cel 
care m-a controlat mi-a dat şi una cu piciorul în 
fund, ca să fie pe placul şefului său. 

Mi s-au reînapoiat hainele şi cu ele în brațe 
am fost condus imediat la celulă. Celula avea doi 
pe doi metri, două paturi suprapuse, o măsuță şi 
un scaun. Fereastra era deasupra uşii şi da în cori- 
dor. Am îmbrăcat cămașa şi indispensabili şi m- 
am băgat în pat. Eram tulburat şi mort de obo- 














seală. După cîteva minute însă şeful arestului - o 
namilă care semăna mai degrabă cu un urangu- 
tan decât cu un om - a deschis uşa. 

-'Te-ai şi băgat în pat, hai? Îmbracă-te repede 
că nu te-am adus aici să dormi. 

În sala de anchetă mă aşteptau aşezaţi la o 
masă mai lungă patru mutre grave. Le-am spus 
„bunăseara“, dar nu mi-au răspuns. 

- Stai jos, mi-a spus unul de la mijlocul rîndu- 
lui, arătîndu-mi scaunul de la masa din partea 
opusă lor. 

- Cînd, unde şi de cine ai fost angajat ca 
agent de Serviciul american de spionaj în timpul 
studiilor din America? 

- Nu pricep rostul acestei întrebări, am răs- 
puns eu. În America am fost cercetător ştiinţific la 
universitate în calitate de bursier al Fundaţiei 
Rockfeller. Ca şi d-rul Bagdasar... 

- Nu te lega de numele profesorului Bagda- 
sar că-l murdăreşti, iar pe noi să nu ne minți că 
ştim şi laptele pe care Lai supt de la mă-ta. Par'că 
noi nu ştim că Fundaţia Rockefeller era o oficină 
a Serviciului de spionaj. Ce, ne-a spus-o chiar pro- 
fesorul Bagdasar, dar el a fost cinstit şi la reîn- 
toarcere s-a lepădat de gangsterii aceştia de ame- 
ricani, în vreme ce tu, ticălosule, ai trădat pînă în 
ceasul din urmă, cînd te-am arestat. 

- Bine, dar atunci de ce nu aţi anunțat şi pe 
prim-ministrul Groza ca să nu facă apel la servici- 
ile mele? 

Drept răspuns s-a sculat de pe scaun, a venit 
la mine şi m-a pălmuit groaznic. A doua zi obrazul 
stîng îmi era aşa de umflat încât acoperea o parte 
a ochiului. Canalia era şi stîngaci. Semn rău. 

- Cu tov. prim-ministru am să stau eu de 
vorbă miine dimineaţă ca să-i raportez crimele 
tale, iar dacă-i mai pomeneşti numele te trimit 
imediat la beci ca să-ţi primeşti răsplata. Palmele 
au fost doar un avertisment. 

Spre norocul meu în sală a intrat un domn 
bine legat, de aproximativ 50 ani, iar cei patru 


* Fragmente despre anchetarea şi procesul profesorului, preluate din cartea Mărturii asupra unui veac zbuciumat, 
de Nicolae Mărgineanu, Ed. Fundaţiei Culturale Române, Bucureşti, 2002. Titlul şi intertitlurile aparțin 

anchetatori s-au ridicat repede în picioare, 
salutindu-l respectuos: 

- Să trăiţi, tov. secretar general! 

- Ei, recunoaşte? - a întrebat noul venit. 

- Nu încă, a răspuns anchetatorul, dar avem 
noi ac de cojocul lui. Probele noastre de altfel sînt 
prea evidente ca să poată fi contestate. 

- Vă rog atunci să mi le spuneţi şi mie ca să fac 
imediat dovada inexactităţii lor, am replicat eu. 

- Nu tu anchetezi, mi-a spus anchetatorul. 

- Domnule profesor, mi-a spus noul venit, ai 
tot interesul să recunoşti cinstit vina dtale 
deoarece aceasta îţi va uşura mult pedeapsa. 

- Care vină, domnule secretar general? 
Spuneţi-mi-o şi mie că eu nu ştiu nici una, ci doar 
pledoaria mea pentru retrocedarea integrală a 
Transilvaniei, solicitată de d- prim-ministrul Dr. 
Petru Groza şi încoronată de succes, fapt pentru 
care m-a asigurat de recunoştinţa ţării... 

- Ți-am spus să nu pomeneşti de numele tov. 
prim-ministru - a repetat anchetatorul - răstin- 
du-se la mine. Ţi-ai bătut joc destul de bunăcre- 
dința sa... 

- Da ce, domnul prim-ministru e copil? 

- Îţi spun pentru ultima dată că n-ai voie să 
pui întrebări... 

După ce secretarul general a făcut ancheta- 
torului semn să tacă, mi-a spus: 

- Domnule profesor, noi cunoaştem toate 
acestea, dar d-ta ai jucat dublu... 

- Cu cine, domnule secretar general, căci 
ministrul Berry şi adjunctul său erau reprezen- 
tanții Departamentului de Stat, nu ai Serviciului 
de spionaj. Spuneţi-mi Dv. un caz cînd un minis- 
tru plenipotenţiar a făcut el însuşi spionaj? 

- Iar întrebi! - s-a răstit anchetatorul, dar 
secretarul general i-a făcut din nou semn să tacă. 

- Da, dar nu o să spuneţi nici dv. că America 
nu are spioni în țara noastră? - a afirmat secre- 
tarul general. 

- Probabil că da, poate chiar sigur, dar eu nu 
am cunoscut niciunul. Mă întreb dacă-i cunoştea 
şi ministrul Berry căci doar ştiţi foarte bine că 
agenții secreţi sînt secreţi, aşa cum însăşi denu- 
mirea lor arată. 

- Dar aţi cunoscut şi ofițeri americani, ori 
Biroul II ce face? 


- Am cunoscut numai pe It. colonelul Hostler 
la o masă în casa lui Shea, consilierul de presă. 
L-am mai văzut o singură dată cînd a vizitat Uzi- 
nele Reşiţa, însoțit de ing. Manciu, secretar gene- 
ral al D-lui ministru Gheorghiu-Dej... 

- Nu mai este, a întrerupt anchetatorul 
grăbit. E aici şi el şi a recunoscut că era spion, 
spunîndu-ne că a fost angajat chiar de d-ta... 

Secretarul general i-a făcut, din nou semn să 
tacă. Din indiscreţia anchetatorului mi-am dat 
însă seama că nu numai ing. Manciu, ci şi ing. 
Popp este arestat. 

- Prostia aceasta Manciu nu o poate spune 
am afirmat eu, iar ca să revin la It. col. Hostler, 
convorbirea cu el a fost în ambele cazuri cu per- 
soane străine de față. Ministrul Berry, de altfel, a 
dat dispoziţie subalternilor săi să nu mă invite 
cînd au ofiţeri la masă şi să evite orice întîlnire a 
mea cu ei. 

- Dar de ce? - a întrebat anchetatorul. 

- "Tocmai ca să ferească de suspiciuni, am 
răspuns eu. 

- Şi de ce să te ferească? 

- Am studiat la aceeaşi universitate, avem 
cunoştinţe comune, iar în curgerea vremii la 
stima noastră reciprocă am adăugat şi prietenia 
noastră. Cu ea am reuşit în pledoaria mea asupra 
retrocedării Transilvaniei. Şi tot în virtutea ei am 
obţinut şi agrementul pentru numirea lui Ralea 
ca ministru la Washington, serviciu solicitat tot 
de prim-ministru... 

Anchetatorul turba că secretarul general mă 
lăsa să vorbesc. S-a sculat de la masă şi se plimba 
furios. Din nenorocire pentru mine, secretarul 
generală părea să-şi dea seama şi el că un dialog 
la rece, cu argumente raţionale şi cu dovezi palpa- 
bile, nu va duce a bun sfârşit. 

- Mie îmi pare foarte rău, domnule profesor, 
că d-ta nu vrei să „colaborezi“ cu noi, căci eu de 
aceea am venit, mi-a spus el într-un târziu. Eşti om 
cu cap şi cu multă carte. Dar, mă rog, treaba 
dtale... pînă la urmă tot ai să recunoşti. Eu însă 
mă gândeam să te ajut. 

După aceste cuvinte s-a ridicat şi a plecat, 
însoţit de anchetator. La câteva minute ancheta- 
torul s-a reîntors, împreună cu şeful arestului, 
care m-a dus la beci. Aici alți doi gealaţi m-au legat 





anul VIII e nr. 89 


37 


ROST 


REPERE 





la mini şi apoi între genunchi şi miini mi-au 
băgat un băț, M-au ridicat, aşezînd băţul pe doi 
stilpi. Corpul îmi rămăsese astfel în aer, cu capul 
în jos, iar picioarele în sus. Şeful arestului a 
început să mă lovească în fese cu un baston de 
cauciuc înlăuntrul căruia era sîrmă împletită. În 
starea de emoție în care eram, durere prea mare 
nu am simțit, dar dimineața, cînd ancheta s-a 
sfirşit şi am fost lăsat la celulă, mi-am dat seama, 
spre surpriza mea, că fesele îmi erau complet 
vinete. Şi mai tristă a fost surpriza cînd mi-am dat 
seama că urinez sînge. 

- Ei, ţi-au intrat minţile în cap? - a spus 
anchetatorul, vădit satisfăcut. 

Am tăcut. 

- Să ne spui cînd şi unde l-ai cunoscut pe 
Iuliu Maniu şi care au fost relaţiile cu el, a spus 
anchetatorul ceva mai blind. 

După ce am terminat, mi-a spus cu un ton 
batjocoritor: 

- Zi, spionaj n-a făcut nici acest trădător de 
rînd? Dar a recunoscut el însuşi acest lucru şi de 
aceea e şi condamnat. 

- Din ceea ce am citit în ziare, nu a reieşit 
acest lucru, am replicat eu. 

- Şi ce, vrei să spui că nu e trădător? 

- A fost suprema expresie a democraţiei în 
patria noastră, scrie în Enciclopedia sovietică. 

- Lasă-ne şi nu fă pe deşteptul, că ştim şi noi. 
Aţi fost nişte trădători ordinari cu toţii, a afirmat 
el mulțumit de sine. 

- Da cu banii de la americani ce aţi făcut? 

- Nu am luat nici un ban de la americani, ci 
ing. Popp a depus la McDonald, adjunctul de 
presă al lui Shea, 2500 dolari pentru a-i păstra în 
vederea unor eventuale zile grele. Pe mine, pe de 
altă parte, McDonald m-a rugat să-i aduc unele ali- 
mente din satul meu deoarece la Bucureşti se 
găseau cu greu. Echivalentul lor în valută ameri- 
cană a fost de 50 dolari. L-am rugat şi eu să 
păstreze această modestă sumă pentru eventuale 
medicamente sau suc de lămiie şi portocale pen- 
tru copii. 

- Şi cum poţi să dovedeşti aceste afirmaţii? - 
a întrebat el. 

- Fie că mă lăsaţi să vorbesc la telefon, fie că 
îmi daţi voie să-i scriu un bilet în care să-i cer „cei 

50 dolari pe care-i am la el“. Ori, găsiți Dv. altă 
soluţie, din care să rezulte această sumă. 

- Să lăsăm treaba aceasta la o parte. Ce-aţi 
făcut cu banii de la americani, căci aţi ridicat bani 
grei? 

- De ce atunci am mai simţit nevoia să 
depunem sumele modeste de mai sus? 

- Ți-am spus că nu ai dreptul să pui întrebări, 
dar se vede că nu-ţi e bine, a replicat el. 

- Întrevederea secretă dintre Lucrețiu 
Pătrășcanu şi ministrul Berry cînd şi unde a avut 
loc? 

- Nu ştiu de nici o întrevedere între Pătrăş- 
canu şi Berry, am răspuns eu. 

- Măi, să fie al dracului, nu ştie nimic, dar a 
fost amestecat în toate - a spus anchetatorul - 
întorcîndu-se spre ceilalți trei care pînă acum nu 
au spus un cuvînt. Ascultă, unde te crezi? - a spus 
răstit, întorcîndu-se spre mine. Ce crezi că poți să- 
şi baţi joc de noi? Bagă-ţi minţile în cap că altfel e 
de rău. Pătrăşcanu ne-a declarat el însuşi acest 
lucru, iar dacă vrei îl aducem să-şi spună chiar el 
că minţi fără nici un obraz. Că e aici şi el. 

- Vă rog să-l aduceţi. Pătrăşcanu e om serios 
şi nu poate spune baliverne. 

Înfuriat, s-a ridicat de la masă şi a început să 
se plimbe nervos. A sunat. Şeful arestului a sosit 
imediat. 

- Luaţi-l şi administraţi-i o nouă lecţie, că nu 
vrea Să înțeleagă. 

În timpul cât gealaţii mă legau din nou, a 
coborit şi el în beci, luîndu-l pe şeful arestului la o 
parte, ca să-i spună ceva. M-am aşteptat la mai 
rău. Dar de această dată loviturile mi-au fost 
administrate cu o coadă de mătură peste talpa 
bocancilor, pe care m-au pus să-i încălţ înainte de 
a fi legat. Loviturile au fost mai puţin dureroase şi 
ca să nu le simt am început să le număr. Au fost 
40. În timp însă ce gealaţii s-au repezit să mă ia 
jos, o altă namilă de aproape doi metri - care asis- 
tase şi la anchetă, dar numai pentru intervale 
scurte - a cerut băţul de cauciuc şi a început să 
mă lovească furios peste fese. La a şaptea lovitură 
am leşinat de durere, fiindcă îmi atinsese şi testi- 
culele. Cînd m-am trezit eram ud leoarcă. Arun- 
cau apă cu găleata asupra mea. Era şi ancheta- 
torul de faţă. Am urcat treptele coridorului, dus la 
braţ de cei doi gealaţi. 


Din proces 


Cu două zile înainte de proces am fost dus la 
Şcoala de Război. O surpriză şi aceasta! Am fost 
dus în aceleaşi condiţii ca şi de la Minister la 
Tribunal. Ba chiar de aceleaşi persoane. Am tre- 
cut prin două coloane de jandarmi, prima aşezată 
cam la 60-70 de metri de şcoală, iar a doua la 30- 
40 de metri. În faţa şcolii alţi jandarmi, iar la 
intrare doi tineri magistrați militari, care au venit 
imediat la maşină, ca să mă ia. Foarte curtenitori 
m-au „poftit“ să intru, ducîndu-mă în prima sală 
de studii din dreapta, la parter. Sala avea aproxi- 
mativ 6 pe 10 m. În colţul din dreapta era un pat 
curat, iar în faţa lui o masă şi un scaun. În colțul 
opus patului erau doi oameni, aşezaţi pe scaune. 
La intrarea noastră s-au ridicat, salutînd. 

- Aci este actul de trimitere în judecată, a 
spus un ofițer, arătînd dosarul de pe masă. 
Tovarăşi - a adăugat el arătînd pe cei doi oameni 
din colțul opus - sînt reprezentanții muncitorilor. 
Au ordin să tacă şi să stea liniştiţi pe scaun, ca să 
nu vă deranjeze. 


Am deschis imediat dosarul. După frazele de 
rigoare ale Corpului de Armată Bucureşti de trim- 
itere în judecată, urma lista: 

Auşnit Max 

Balş Alexandru 

Bujoiu lon 

Bontilă George 

Chiorean Nistor 

Gheorghiu Alex. 

Măcelariu Horea 

Manu George 

Mărgineanu Nicolae 

Pătraşcu Nicolae 

Popp Alexandru 

Teodorescu Eugen. 

Numele lui Chioreanu, Gheorghiu şi Teodo- 
rescu îmi erau complet necunoscute. Pe amiralul 
Măcelariu şi ing. Balş i-am cunoscut doar în ares- 
tul de la Ministerul de Interne, avînd camerele 
vecine. Numele de ing. Bujoiu, fost ministru al 
Industriei, îmi era cunoscut numai din ziare. De 
Pătraşcu ştiam că a fost secretar general al Miş- 
cării legionare. De numele lui George Manu am 
aflat în 1934 Ia Paris, citindu-l pe coperta unei 
Cărți, teza sa de doctorat în fizică, comentată de 
bata 

compatrioţii noştri cu elogii. Pe Bontilă l-am 
cunoscut în calitatea sa de director al Laboratoru- 
lui de Psihologie de la Casa Asigurărilor Sociale, 
dar nu l-am văzut dinainte de izbucnirea celui de- 
al doilea război mondial. Nici nu ştiam că a fost 
arestat. Oameni, pe care i-am cunoscut şi cu care 
am colaborat, în calitatea mea de consilier psi- 
hotehnic al Uzinelor Reşiţa, rămîneau astfel 
numai Popp şi Auşnit. Dar acesta din urmă era în 
străinătate, făcînd parte dintr-o delegaţie guver- 
namentală. Ce-o fi şi asta? - m-am întrebat eu 
uluit. 

Stupefacţia mea a fost şi mai mare cînd câte- 
va rînduri mai jos am citit „Acuzaţii Balş, Bujoru, 
Măcelariu, Mărgineanu încă din 1945 au organi- 
zatun comitet de rezistență care în 1947 s-a trans- 
format în comitet de coordonare a întregii 
mişcări subversive“. Ei, asta-i bună - mi-am spus 
eu, rizînd fără să vreau deoarece îmi dădeam 
seama că „marele proces“ se va transforma în 
cele din urmă în „comedie bufă“. Plătită, din ne- 





norocire, cu moartea a patru dintre noi: Balş, Bu- 
joiu, Gheorghiu şi Manu. Alţi doi - Popp şi Pătraş- 
cu - vor muri la scurtă vreme după eliberare. 

Uşa s-a deschis şi un colonel plin de sine a 
făcut semn celor doi muncitori să iasă şi apoi cu 
paşi „tanţoşi“ - cum se spune prin Ardeal - a ve- 
nit spre mine. 

- Sînt colonelul Stanciu; îndeplinesc funcți- 
unea de procuror militar. Sînteţi mulțumit de 
cazare? 

- De cazare da, dar sînt uluit de cele ce citesc 
încă de pe prima pagină. Atit în ceea ce priveşte 
lista oamenilor pe care nu-i cunosc, cât mai ales 
din cauza acestei fraze în care se afirmă totuşi că 
am organizat cu ei un comitet de rezistență în 
1945, care în 1947 avea să se transforme în co- 
mitet de coordonare a întregii mişcări subver- 
sive. Or, aşa cum n-am avut cinstea să vă cunosc 
pe dv, la fel nu-i cunosc nici pe ei. 

- Da, mi-a spus şi ing. Bujoiu că nu vă 
cunoaşte. Trebuie să fie o greşeală la mijloc. 

- Aş dori, în orice caz, să primesc şi dosarul 
cu declaraţiile acestor oameni, a căror activitate 
şi nume nu le cunosc. 

- Desigur, îl veți primi imediat. Oricât de 
ingrată ar fi sarcina mea, îmi face totuşi plăcere să 
vă fiu util. 

La o jumătate de ceas a sosit şi masa, adusă 
de la restaurant, s-a pretins chiar de la Capşa. 
Erau patru feluri, la fel de alese şi gustoase, ca şi 
cele de la Tribunal. 

A intrat şi generalul Petrescu. 

- Poftă bună, domnule profesor, mi-a urat el. 

I-am comunicat şi lui cele spuse procurorului 
Stanciu. 

- Să controlăm, domnule profesor. Pentru 
fapte inexistente în orice caz nu puteţi fi con- 
damnat. Am săvă transmit şi dosarul, imediat ce-l 
termină de citit Popp şi Bujoiu, căci nu avem decît 
două exemplare, al treilea fiind la procurori. 
Sînteți mulțumit cu masa? Aceeaşi mîncare să ştiţi 
că o luăm şi noi. Cazaţi la Şcoala de Război au 
fost, de fapt, şi membrii completului de judecată 
ca să se evite un atac împotriva lor. A doua zi, cînd 
am fost scos la baie, mi-am dat seama că în sub- 
solul clădirii sînt alte companii de jandarmi. Pro- 
fitînd de ieşirea la toaletă a tovarăşului său, mun- 
citorul rămas în cameră mi-a spus în mare grabă 
următoarele: 

- Sînt din Năsăud. Am fost cu di. Maniu. 
Acum că dinsul e arestat, ce să fac, a trebuit să mă 
înscriu la comunişti că mă dădeau afară din sluj- 
bă şi am nevastă şi trei copii. Sînt două regimente 
de pază că se tem să nu vină americanii să va 
fure... 

A doua zi la amiazi, tot în timpul mesei, a 
venit radios şi avocatul meu, făcut profesor peste 
noapte la Facultatea de Drept. 

- M-am reîntors numai zilele acestea de la 
Paris. Vedeţi şi pardesiul şi pălăria, aduse de 
acolo. Dar ce mîncări alese aveţi! La mine acasă 
nu-mi pot îngădui acest lux. 

- Dar nu aţi mîncat nici ciorba nenorocită de 
cîteva boabe de fasole ori arpacaş sau cartofi, 
pregătită de badea Ion de la arestul Ministerului 
de Interne, care îndeplineşte şi funcţia de servi- 
tor, curăţind coridoarele şi closetele. Lăsaţi aceas- 
ta şi uitaţi despre ce e vorba. Afară de Popp şi 


Bontilă nu cunosc pe nimeni din coacuzați. Pe 
Bontilă nu l-a mai văzut de aproape zece ani, aşa 
încât în proces necunoscut îmi e şi el. Cunosc doar 
pe Popp... 

- Şi pe Auşnit, a ținut el imediat să observe. 

- Da, dar el este în America, făcînd parte 
dintr-o delegaţie guvernamentală... 

- Nu s-a mai reîntors, a replicat el cu promp- 
titudine. 

- În faza aceasta, chiar din prima pagină, se 
afirmă totuşi că am organizat un Comitet de rezis- 
tență cu Balş, Bujoianu, Măcelariu încă din 
1945... Cum găsiți dv. aceasta? - vă rog, de aceea, 
ca în apărare să ridicaţi de la început această 
absurditate, nu numai inexactitate, care aruncă o 
lumină de lămurire a întregului proces, asupra 
neseriozităţii acuzațiilor împotriva mea în orice 
Caz... 

- Domnule profesor, domnule coleg - îmi 
permiteţi, nu? Fiți fără nici o grijă şi lăsaţi totul în 
seama mea; vă voi face o apărare la înălțimea 
lucrărilor dv. de ştiinţă, care se află toate în bib- 
lioteca mea, unele chiar pe biroul meu... 

- Mă rog, mă rog - am spus, întrerupîndu-l şi 
eu - aceasta e treaba dv., dar vă rog foarte insis- 
tent să faceţi şi ceea ce vă cer eu. Altfel mă obligaţi 
să vă retrag mandatul. 

- Voi face aşa cum doriţi, întocmai cum 
doriți, să nu aveţi nici o îndoială, veţi fi mulțu- 
miţi, foarte mulțumiți. 

- Nu am primit nici dosarul cu acuzaţiile deşi 
lam cerut cu insistență atît d-lui procuror 
Stanciu, cât şi d-lui general Petrescu. 

- Plec de aci direct la tovarășul general 
Petrescu; am cinstea să-l cunosc foarte bine. ÎL voi 
ruga să dispună imediat trimiterea dosarului, iar 
după aceea voi reveni ca să discutăm întreaga 
apărare, aşa cum înţeleg să o fac. 

A doua oară nu a mai venit, cu toate cererile 
mele insistente, comunicate prin magistratul de 
serviciu, care venea şi el cu greu în camera mea, 
doar la a treia sau a patra chemare a unui sau 
altuia din cei doi pretinşi muncitori din cameră. 

În seara premergătoare procesului am 
declarat imediat după cină că refuz să mă prezint 
în instanță deoarece nu am citit dosarul cu acuza- 
țiile. La ora nouă şi jumătate mi-a fost adus, iar la 

ora zece, deci după 30 minute, mi-a fost luat pe 
motivul că e ora de culcare şi trebuie să mă odih- 
nesc. 

- N-am avut ce să fac, domnule profesor, s-a 
scuzat ofiţerul magistrat de serviciu. Dosarul a 
fost reţinut de ceilalți coacuzaţi. Aşa că nu e vina 
noastră. 

A doua zi prietenii mei de suferință au spus 
că şi lor i s-a întîmplat la fel. Şi cu dosarul şi cu 
avocatul etc. 

În seara premergătoare procesului ne-au 
fost duse hainele pentru a fi curățite şi călcate. 
Ne-au fost redate şi cravatele. Călcate şi ele, ca şi 
cămăşile. Frizer am avut în fiecare dimineață. 

În dimineaţa zilei de 28 octombrie am fost 
conduşi în sala de festivități a Şcolii de Război. 
Sala era plină cu lume şi nu mai era un scaun 
liber, nici în sală, nici în balcoane, cu excepţia 
unor fotolii din rîndul prim. Anchetatorii de la 
Minister şi de Malmaison erau şi ei prezenți. În 
cursul dezbaterilor au venit şi Ana Pauker, Avram 
Bunaciu, Teohari Georgescu şi alți miniştri. Au 
fost aduşi şi foarte mulți gazetari străini cu senti- 
mente procomuniste, desigur. În atari condiţii, de 
asistență atât de aleasă, grefierul a citit actul de 
trimitere în judecată în foarte mare grabă 
deoarece avînd peste 50 de pagini lectura a durat 
peste două ore. 


Pe de altă parte nu trebuia să se bage în 
seamă că între actul de acuzare şi rezumatul lui 
apărut în ziare erau deosebiri flagrante. 

După o scurtă pauză au început interogatori- 
ile. Primul audiat a fost ing. Popp, cap de listă, 
după care a urmat ing. Bujoiu, pretins conducă- 
tor al grupului principal din proces: Balş, 
Gheorghiu, Manu, Măcelariu, Bontilă. De aceea 
procesul a fost botezat cu numele lor: Popp- 
Bujoiu. 


kk 


Pronunțarea sentinţei a avut loc în după 
masa zilei de 2 noiembrie 1948. În sală însă cei 
în cauză nu am fost duşi, dar procurorul adjunct 
a venit în camera fiecăruia pentru a ne comuni- 
ca sentința. Au intrat întîi doi soldaţi cu arme 
automate la umăr; au luat poziţie de drepți; au 
desprins armele de la umăr, le-au îndreptat spre 
mine şi au simulat introducerea cartuşului în 
țeavă. Nu am priceput ce se întîmplă deoarece 
pedeapsa cu moartea la acea oră nu exista. În 
clipa următoare a intrat şi procurorul Călin, 
grav şi plin de sine, care mi-a citit cele şapte sau 
opt condamnări. Mi-a dat apoi să semnez 
încunoştințarea şi mi-a întins o foaie de hirtie 
pentru recurs. 

Crucea reeducării 


La Editura Christiana din București este în curs de apariţie tulburătoarea sinteză a protesoru- 
lui Constantin I. Stan intitulată Crucea reeducării. „Reeducările” de a Piteşti, Gherla, Aiud şi 
Canal în literatura de detenţie, care are următorul cuprins: Introducere; Cap. 1 - Începutul 
reeducării la închisorile din Suceava și Târgșor; Cap. II - „Fenomenul Piteşti” sau apogeul 
reeducării; Cap. III - Exportul reeducării la Gherla, Aiud, Târgu Ocna sau Canal. Procesul: 
Cap. IV - Ultima reeducare: 1960-1964; Postfaţă editorială (Răzvan Codrescu). Reproducem 
aici, în chip de semnal, cîteva fragmente din capitolul al doilea al cărții, referitoare mai ales 
Ia implicarea creştinismului în teroarea şi în rezistența cumplitei experienţe penitenciare 
cunoscute azi sub numele de „fenomenul Piteşti”. (R. C.) 


„Fenomenul Piteşti“ sau apogeul Reeducării 


(fragmente) 


„Pentru foarte mulţi supraviețuitori, cre- 
dința în Dumnezeu a constituit factorul principal 
al salvării din infernul piteştean. Relevând acest 
lucru, părintele Gheorghe Calciu susţine că „sin- 
gura noastră salvare a fost rugăciunea. Sau te 
aruncai cu capul înainte în credință şi în rugăci- 
une, sau rămâneai în afară şi ajungeai bolnav 
sufleteşte, nebun până la urmă, sau mureai. 
Nădejdea în oameni se spulberase, nădejdea în 
noi se spulberase. Nu mai rămânea decât nădej- 
dea în Dumnezeu”!. 

Credința în Dumnezeu înlătura de multe ori 
dorința unora de a-şi pune capăt zilelor. Aflat în 
infernul reeducării, Viorel Gheorghiță supune 
discuţiei următorul aspect: „Instinctul de conser- 
vare, pentru că în cele din urmă mutaţia sem- 
nalată era o clară respingere a ideii de sinucidere, 
îşi găsea, iată, cel mai preţios aliat în mistica unei 
profunde şi continue rugăciuni, rugăciunea 
inimii, în rugăciunea consubstanţială ritmului 
bătăilor ei”?. 

Metodele bestiale şi diabolice folosite de 
Eugen Țurcanu erau cunoscute şi aprobate de 


conducătorii din Ministerul Afacerilor Interne. 
Locotenent-colonelul Teodor Sepeanu afirma 
într-o declarație făcută organelor de anchetă pe 
16 martie 1954 că „bătaia, în acţiunea de demas- 
care, a fost o metodă de bază, însă nu cea mai 
principală, dar care se practica în mod organizat 
în cadrul acţiunii de demascare ce se desfăşura în 
penitenciarul piteştean, şi dacă în urma bătăii au 
fost victime sau deţinuţi grav răniţi, în această 
situaţie îmi iau toată răspunderea mea şi mă con- 
sider vinovat de toate torturile şi ororile 
săvârşite”5. 

Bătăile, torturile, schingiuirile fizice şi psi- 
hice au creat multe victime. Numai în perioada 
martie - iunie 1950, potrivit datelor furnizate de 
Costin Merişca, erau internați în infirmerie cinci 
studenți. Unul dintre ei frecventase cursurile Uni- 
versității clujene şi avea venele tăiate. Ceilalţi 
patru fuseseră stâlciți în bătaie: Enea Ghiuriţă, 
Petre Diaschevici, Gheorghe Stan şi Constantin 
Popescuf. Dumitru Bacu relevă faptul că unii stu- 
denţi provocau bătaia „din disperare, de a da o 
mică şansă morţii”. Torţionarii au primit ordin să 


1 Viaţa părintelui Gheorghe Calciu, după mărturiile sale şi ale altora, Bucureşti, Editura Christiana, 2007, p. 55. 
2 Viorel Gheorghiţă, Et ego in Sărata, Pitești, Gherla, Aiud. Scurtă istorie a devenirii mele, Timişoara, Editura 


Marineasa, 1994, p. 163. 


3 Memorialul ororii. Documente ale procesului reeducării din închisorile Piteşti, Gherla, Bucureşti, Editura 
Vremea, 1995, pp. 127-128; cf. şi Arh. S.R.I., fond Penal, dosar 26979, vol. 23, f. 281. 
4 Costin Merişca, Tragedia Piteşti. O cronică a reeducării din închisorile comuniste, laşi, Institutul European, 


1997, pp. 31-32. 

nu lovească „în tâmplă, în dreptul inimii, în ceafă 
sau în orice alt loc care ar fi putut provoca 
moartea”. Acelaşi martor ocular aduce în discuţie 
decesul colonelului Paul Lambrea, originar din 
Piteşti, afirmând următoarele: „Cei care au ucis 
nu au avut de suferit nici o consecință [...]. 
Vinovaţii au fost doar avertizaţi să nu se mai 
repete, pedeapsa le-a fost promovarea ca membri 
ai Comitetului de demascare. Pătarea mâinilor de 
sânge era o garanţie, dovada cea mai plauzibilă 
de completă încadrare pe noua linia morală”>. 

Moartea apare deci ca o eliberare, ca o sal- 
vare din infern. Evidenţiind acest lucru, Dumitru 
Bordeianu consemnează următoarele: „Cei care 
au fost ucişi, care s-au sinucis preferând moartea 
în loc să se lepede de credinţele lor, care au înne- 
bunit, le-au pătimit pe toate, numai ei ştiu cum, 
pentru că şi-au mărturisit deschis şi fără echivoc 
credința lor în Dumnezeuw”€. [...] 

Sinuciderea era atunci considerată ca o veri- 
tabilă izbăvire, deoarece rezistența fizică şi psi- 
hică a omului are limitele ei. Relevând acest ade- 
văr, deținutul politic bănăţean Lucian Plapşa re- 
cunoaşte în amintirile sale: „Afirm cu certitudine 
că nu există oameni care să reziste torturilor apli- 
cate un timp nelimitat. Având organismul slăbit 
prin înfometare şi prin lipsa odihnei, m-am gân- 
dit nu o dată a sinucidere, dar îmi lipsea fiola de 
cianură”. Dumitru Bordeianu notează şi el în 
însemnările sale că „medicii din lagărele de con- 
centrare naziste au fost într-un fel mai umani, 
îngăduind moartea, pe câtă vreme medicii comu- 
nişti de la cabinetele medicale din închisori, 
agenți ai Securităţii şi rivalizând în crime cu Țur- 
canu, au împiedicat-o, ca să facă chinul mai 
mare”8. Comparaţia nu este deloc deplasată. 

Biserica creştină condamnă însă sinu- 
ciderea, considerând că viața reprezintă un dar al 
lui Dumnezeu şi nu avem dreptul să ne-o cur- 
măm. Pentru cei aflați în infernul de la Piteşti 
lucrurile stăteau cu totul altfel. loan Ianolide con- 





stată cu durere în memoriile sale: "Dacă moartea 
nu ne este oferită, dacă nu există scăpare din 
moartea reeducării, atunci sinuciderea era o iz- 
băvire, un act conştient de sacrificiu, o problemă 
de onoare şi demnitate şi o deznădăjduită salvare 
a omului. Sinuciderea este un act de laşitate ori 
de dezechilibru mintal şi ne repugnă şi o dispre- 
țuim, dar acolo era unica alternativă a mon- 
struozității şi a demenței fără limită”. 
Torţionarii, în frunte cu Eugen Țurcanu, au 
acționat în aşa fel încât sinuciderile să nu se poată 
realiza. Deţinuţii nu aveau voie să posede corpuri 
ascuţite, sfori, trebuiau să doarmă cu mâinile în 
afara păturilor. Sinuciderile ar fi creat mari pro- 
bleme călăilor deținuți şi securiştilor. Procesul de 
reeducare ar fi fost astfel compromis, iar ima- 
ginea regimului de la Bucureşti pătată. Totuşi, 
după cum am văzut, unii au reuşit să-şi curme 
viața. loan Muntean aminteşte în însemnările 
sale de un coleg pe nume Şerban, care, aflat în ac- 
tivitatea de reeducare, „a sărit din capul scărilor, 
dar aşa ceva mai târziu nu mai era posibil. Eram 


5 Dumitru Bacu, Pitești - centru de reeducare studențească, Bucureşti, Editura Atlantida, 1991, p. 78. 
Dumitru Bordeianu, Mărturisiri din mlaştina disperării, ed. a II-a, Bucureşti, Editura Scara, 2001, p. 139. 
7 Lucian Plapşa, Memorii, vol. I, Soarele de Ia Nord, prefaţă de Paul Caravia, Timişoara, Editura Helicon, 1996, 


x» 


p. 197; Nicu Ioniţă, „Piteşti - reeducarea prin tortură”, 


în Analele Sighet, VII/1999, pp. 25-29. 


3 Dumitru Bordeianu, Mărturisiri din mlaştina disperării (cele văzute, trăite şi suferite Ia Piteşti şi Gherla), vol. |, 
Piteşti, ed. a II-a, Bucureşti, Editura Gama, 1995, p. 75. 
9 Ioan Tanolide, Întoarcerea Ia Hristos. Document pentru om lume nouă, Bucureşti, Editura Christiana, 2006, p. 127. 

noi plantoanele care vegheam să nu se mai sinu- 
cidă nimeni”10. La rândul său, Lucian Plapşa afir- 
mă în amintirile sale că unii camarazi de sufer- 
inţă, fiind la capătul puterilor şi răbdării, practic 
în pragul disperării, „cu siguranță ar fi preferat 
moartea, dar nu au avut cum să-şi realizeze aceas- 
tă dorință, pentru că se luaseră toate măsurile să 
nu existe nici un mijloc de sinucidere, şi asta i-a 
distrus totalmente”!!. Viorel Gheorghiță confir- 
mă în cartea sa de memorii că „măsurile de 
supraveghere erau atât de stricte încât orice ase- 
menea încercare devenea imposibilă. Tentative 
au fost totuşi: tăieri de vene, opăriri, îngurgitări 
de săpun, parate în cele din urmă. Singur, din 
păcate, ştiu că studentul Şerban Gheorghe din 
Murfatlar, sărind în gol de la casa scării, a 
reuşit”. Gheorghe Dumitrescu, supravieţuitor 
al gulagului românesc, are însă o altă variantă, 
pretinzând, după patru decenii, că „Gheorghe 
Şerban şi-ar fi tăiat venele chiar în camera 4 Spi- 
tal”13. Dumitru Bordeianu, devenit din victimă 
torţionar, îşi pune în memoriile sale „cenuşă în 
cap”, susținând că „Da, noi am fost slabi şi nepu- 
tincioşi, şi o mărturisim. Dar nu din frica de moar- 
te, moarte pe care o doream în fiecare clipă, ci din 
groaza de a nu ne pierde minţile ca Pintilie, 
Ionescu [...]. Aceia dintre noi care au fost ucişi au 
răscumpărat însă prin jertfa lor slăbiciunea noas- 
tră. Scopul terorii în esenţa ei a fost să nu ne 
ucidă pe noi, pentru că această crimă ar fi fost 
considerată ca genocid, ci să facă din noi nişte 
ucigaşi”!4. [...] 

Alți deţinuţi politici, pentru a scăpa de tor- 
turile groaznice la care erau supuşi aproape 
neîncetat, au amenințat că se sinucid. Octavian 
Voinea înfăţişează în propriul jurnal cazul dra- 
matic al lui Dan Dumitrescu, care, după ce a anun- 


țat că refuză reeducarea, i-a informat cu vădită 
ironie pe torţionari că a ales calea sinuciderii: 
„Tâmpiţilor, am băut toată cutia de creolină, 
otravă ce sigur într-o jumătate de oră îşi va face 
efectul. Atât mai durează până ce soseşte sal- 
varea. Mor». Și mai întăreşte o dată entuziast, cu 
bucurie nespusă: «Încă o jumătate de oră şi sunt 
mort! Mişeilor, veți da socoteală pentru toate 
acestea nu peste mult timp!». Când se lămuriră şi 
gealații lui Eugen Țurcanu că nici vorbă să se 
stingă cum nădăjduia, l-au tras jos de pe prici, i-au 
dat cu forța să bea câteva gamele de urină şi apoi 
au reînceput tortura. Nu se găsesc cuvinte pentru 
a descrie martiriul la care a fost supus acest 
om”. 

Abilitatea, ingeniozitatea diabolică, cruzi- 
mea nebănuită a torționarilor, în frunte cu Eugen 
Țurcanu, întrecea orice limită. Martor al ini- 
maginabilelor torturi, studentul de atunci Viorel 
Gheorghiţă consemna în memoriile sale: „Nu mai 
vorbesc de alte suplicii imaginate pentru bandiți 
la grămadă. Ți se cerea să te culci pe burtă. Peste 
tine trebuia să se culce altul şi altul, până când 
simțeai că eşti strivit ca un vierme sub călcâi. 
Peste îngrămădirea aceasta de trupuri schiloade 
aruncau apoi pături, multe pături, aşa fel ca respi- 
raţia să devină ceva imposibil. Şi eram ţinuţi aşa, 
în starea aceasta de sufocare, până se ajungea la 
leşin”16. Oamenii lui Eugen Turcanu dovedeau 
astfel un condamnabil exces de zel. [...] 

Virgil Ierunca vede în Eugen Țurcanu un 
Piotr Verhovenschi, personajul lui Dostoievski 
din celebrul său roman Demonii, dus dincolo de 
limita răului, şi un al doilea marchiz de Sade!. 
Într-adevăr, potrivit mărturiilor vremii, cei aflaţi 
în procesul de reeducare erau bătuți cu ciomege- 
le, cu vâna de bou, curele, frânghii, cozi de 


10 Joan Muntean, La pas prin reeducările de Ia Piteşti, Gherla şi Aiud, Bucureşti, Editura Majadahonda, 1997, p. 


113. 
1! Lucian Plapşa, op. cit, p. 143. 
12 Viorel Gheorghiţă, op. cit., p. 162. 


13 Gheorghe Dumitrescu, „Camera 4 Spital - Piteşti”, în Memoria, nr. 3/1991, pp. 22-27. 


14 Dumitru Bordeianu, op. cit. (ed. 1995), p. 95. 


15 Octavian Voinea, Masacrarea studenţilor români în închisorile de Ia Pitești, Gherla şi Aiud, mărturii redactate 
de Gheorghe Andreica, Bucureşti, Editura Majadahonda, 1996, p. 74. 


16 Viorel Gheorghiţă, op. cit., p. 159. 


1 Virgil Ierunca, Fenomenul Pitești, Bucureşti, Editura Humanitas, 1990, p. 18; cf. şi Mircea Stănescu, 
„Reeducarea totală. Fenomenul Piteşti”, în Revista de Cercetări Sociale, II, nr. 2/1995, pp. 51-59. 

mătură, trebuiau să-şi mănânce forțat materiile 
fecale ori să-şi bea propria urină. Mâncarea urma 
să fie consumată obligatoriu în poziții incomode, 
fără să-şi folosească mâinile sau tacâmurile. De 
cele mai multe ori, hrana era fierbinte, ciorba sau 
arpacaşul se înghițea fără a fi mestecate. Din 
cauza torturii, „pierderea cunoştinţei devenise 
un lucru frecvent”!8. [...] 

Scopul demascării era acela de a rupe cu tre- 
cutul odios, realizarea aşa-zisei „curăţiri a soci- 
etăţii de putregai, ca noua societate să poată trece 
mai repede prin faza de tranziție spre comunis- 
mul luminos”. La rândul său, Viorel Gheorghiță 
supus reeducării din închisoarea piteşteană, 
arată în însemnările sale că „nimic, dar absolut 
nimic din ceea ce înseamnă trecut nu trebuie să 
rămână neîntinat, nici viața intimă, nici viața 
spirituală cu valorile ei. Se urmărea insinuarea 
ideii că fiecare dintre noi este un criminal real, 
ori în devenire. Demolarea trebuia să înceapă cu 
demolarea miturilor”20. 

Potrivit lui loan lanolide, „reeducarea” avea 
patru etape: 

„1) Distrugerea rezistenței oamenilor prin 
forță până la «şocul revoluţionar», adică până la 
acceptarea reeducării; 

2) Autodemascarea, care trebuia să divulge 
totul din trecut şi din prezent despre prieteni şi 
despre străini. Ea se făcea în scris. Sinceritatea 
trebuia să fie deplină. Dacă autodemascarea 
unuia nu corespundea cu a altuia, atunci urmau 
torturi şi mai înfricoşătoare. Nimeni nu îndrăz- 
nea să mai ascundă ceva; 

3) Batjocorirea şi lepădarea de toate valorile 
şi ideile din trecut, cu deosebire de Dumnezeu; 

4) Angajarea ca activist al reeducării cu sco- 
pul de a distruge cu orice mijloace pe cei care 
refuză a se «restructura»”21. 

Trecutul individului supus reeducării era 
„criminal, josnic, influențat de societatea bur- 


= A 


gheză aflată în putrefacție. Această societate nu a 


realizat nimic bun. Se realiza astfel o „spălare a 
creierului”, o degradare a omului, experimentată 
fără milă pe sufletele şi conştiințele unor tineri 
nevinovaţi. Trecut prin dramatica reeducare de la 
Piteşti, fostul deţinut politic Eugen Magirescu îşi 
aminteşte într-un articol publicat în paginile 
revistei Memoria că „trebuia să mă autobatjo- 
coresc, să spun că am fost un prefăcut, un escroc, 
că i-am minţit pe alții. Mi-am dat seama ce vor şi 
am scuipat singur cât au vrut €i”22. Autocritica 
mergea foarte departe. Cei care îşi făceau de- 
mascările exagerau din plin pentru a fi cât mai 
convingători şi a scăpa astfel de bătăile şi tor- 
turile zilnice. Martor al groaznicelor evenimente 
din anii 1949-1950 de la Piteşti, Viorel Gheor- 
ghiță afirmă în însemnările sale că „propria-ţi 
nimicnicie trebuia şi ea anihilată. Unul pretinde 
că a trăit cu propria lui soacră, e prin urmare un 
incestuos. Altul că s-a împreunat cu nu ştiu ce ani- 
mal din gospodărie. Perversiuni, violuri, orgii... 
Despre ce curățenie sufletească mai poate fi 
vorba?”25. 

Pierderea credinţei în Dumnezeu nu era în- 
tâmplătoare. Ea avea drept principal scop abruti- 
zarea celui reeducat, dezumanizarea sa, anularea 
oricăror repere moral-spirituale. Reeducaţii deve- 
neau astfel nişte roboţi care făceau mecanic ce i 
se cerea, fără să gândească. Relevând toate aces- 
tea, Octavian Voinea, supus şi el acestui proces 
diabolic, profund inuman, consemna urmă- 
toarele: „Acolo, la Piteşti, Dumnezeu şi-a retras 
harul Său gradual. Tânărul a fost lăsat să reziste 
numai cu propriile puteri, după zestrea sufle- 
tească pe care o acumulase până atunci. Aceasta 
s-a dovedit însă insuficientă. După ce edificiul 
credinței în Dumnezeu era destrămat, individul 
devenea satanizat [...]. Cât de sublim e regimul 
comunist care ne-a trimis pe acest profet, pe dom- 
nul Țurcanu, ca să ne lumineze şi să ne scoată din 
întuneric! Dacă el nu ne-ar fi torturat, n-ar fi putut 
scoate putregaiul din mine şi aş fi rămas pentru 


18 Banu Rădulescu, „Preambul la «Dosarul Piteşti»”, în Memoria, nr. 1/1990, pp. 18-27; nr. 2/1991, pp. 16-24. 


19 Lucian Plapşa, op. cit., p. 182. 
20 Viorel Gheorghiță, op. cit. p. 103. 
21 Joan Ianolide, op. cit. p. 97. 


22 Vezi Eugen Magirescu, „Moara dracilor”, în Memoria, nr. 13/1994, p. 39. 


23 Viorel Gheorghiță, op. cit. p. 165. 

totdeauna în mocirlă şi întuneric. Victima, cu 
creierul spălat, crede de datoria sa, în mod sincer, 
să ducă mai departe, prin teroare, această lumină 
[...]. Tânărul satanizat devenea o maşină cu un 
motor cu explozie care funcționează de la sine, 
după ce l-au pornit, până la epuizarea combusti- 
bilului sau ivirea vreunei defecţiuni”24. [...] 
Eugen Țurcanu a marşat pe educaţia ateistă, 
care era dusă până la extrem şi avea menirea să 
înlăture şi ultimul reazem pe care îl aveau cei mai 
mulți deținuți: credința în Dumnezeu. Majorita- 
tea studenţilor piteşteni erau creştini practicanți, 
iar prin măsurile luate de Țurcanu se vedeau 
nevoiți să-şi renege credinţa, hulind împărtăşa- 
nia şi rostind cântece religioase în care erau in- 
troduse cuvinte obscene. Ateismul său era însoțit 
întotdeauna de desconsiderarea şi batjocorirea 
celor care îşi păstraseră cu enorme sacrificii cre- 
dința strămoşească. În multe discursuri rostite în 
faţa deţinuţilor, el realiza o supradimensionare a 
propriei valori. Martor al evenimentelor, fostul 
deţinut politic Gheorghe Andreica înfăţişează în 
mărturiile sale concepţiile sataniste ale lui Eugen 
Țurcanu: „Dacă Hristos ar fi trecut prin mâinile 


24 Octavian Voinea, op. cit., pp. 70-71. 








acestea, nu mai ajungea nici El pe cruce. N-ar fi 
înviat. N-ar fi fost creştinism, această mare min- 
ciună, şi toată lumea ar fi trăit în linişte! Eu sunt 
adevărata Evanghelie! Eu o scriu acum. Am pe ce 
o scrie: pe stârvurile voastre. Ce scriu e un lucru 
adevărat, nu basme de adormit copiii”25. [...] 
Blasfemia era un lucru obişnuit pentru 
Eugen Țurcanu şi îi producea o mare satisfacţie. 
Ea se manifesta printr-o totală lipsă de respect şi 
consideraţie față de credincioşi, luaţi în derâdere. 
Ioan Ianolide relata în amintirile sale atitudinea 
total inumană, deplasată, batjocoritoare a temu- 
tului torţionar față de colegul său de pat: „Ţurca- 
nu îl bătuse zi şi noapte. Îi spuse: «Ca pe Hristoşii 
mă-tii, măi banditule, am să te răstignesc, dar tu 
nu eşti Dumnezeu, ca ăla, ca să învieze, învia-l-ar 
mama dracului de mincinos, că de la el se trag 
toate ororile săvârşite de legionari, din spirit de 
sacrificiu ca el, nu? [...] Hristos a fost un şarlatan 
care a înşelat lumea şi numai atât, bă. Va trebui 
să-ţi răstigneşti tu singur prietenii ca să le scoţi pe 
Hristos din capetele alea verzi. S-a terminat cu 
jertfa! Aici vă facem oameni, bă, oameni, nu 
bandiți, nu mistici!»”. Același loan Ianolide măr- 


25 Gheorghe Andreica, Mărturii...Mărturii...din iadul temnițelor comuniste, Bucureşti, 2000, pp. 70-71. 

turiseşte în continuare că Ion i-ar fi declarat că a 
fost nevoit să facă multe compromisuri cu 
torționarii: „Am batjocorit crezul neamului româ- 
nesc, mi-am făcut de râs părinţii, l-am împroşcat 
cu noroi pe fratele meu, iar despre mine însumi 
nu am găsit cuvintele cele mai oribile şi odioase 
pentru a mă înjosi. Numai aşa le intrai în voie”. 
Acelaşi coleg Ion îl avertiza pe Ianolide că a fost 
trimis de Eugen Țurcanu să-şi spioneze colegii. Îi 
spunea, de asemenea, că „vor să vă zdrobească. 
Nu vor să vă ucidă, ci să vă facă să-L batjocoriţi pe 
Hristos, în Care credeți”26. 

Blasfemia lui Ţurcanu nu se oprea, din pă- 
cate, aici. Ea se manifesta cu multă acuitate în 
preajma şi în timpul marilor sărbători religioase. 
O asemenea acțiune monstruoasă a avut loc în 
preajma Sărbătorilor Pascale din 1950, chiar în 
Săptămâna Mare. Deţinuţii au fost obligați, grație 
imaginaţiei bolnave a lui Eugen Țurcanu, să se 
cuminece cu fecale şi să mimeze orgii sexuale 
blasfemiatoare27. Martor al incredibilelor mo- 
mente, fostul deținut politic loan Muntean pre- 
tinde în memoriile sale că Viorel Gheorghiţă, fost 
teolog, a primit rolul lui lisus Hristos: „Ca într-o 
liturghie neagră, i-au atârnat de gât nişte organe 
genitale confecţionate din săpun la camera 4 
Spital. A fost suit pe hârdăul cu dejecţii şi ţinut 
acolo aproape întreaga zi, iar în jurul lui au fost 
siliți să țopăie, pe o melodie de conga, dar cu 
cuvinte de blasfemie, cei doisprezece apostoli 
[...]. Gheorghiță avea un chip atât de descompus 
încât nu cred să fi îndurat vreodată o suferință 
fizică şi o durere interioară mai mare”28. Această 
scenă oribilă este confirmată în amintirile sale şi 
de Mihai Buracu, care susține că cei aflați în celu- 
lă erau obligaţi „să sărute un falus de săpun atâr- 
nat de gâtul unui «sacerdob,. În loc de ramuri în- 
verzite de salcie, existau bâte, spini, dar şi un 
«Pilat», care la osândit pe lisus, răstignindu- pe 
hârdăul de excremente”?9. Participant la această 
scenă incredibilă, Viorel Gheorghiță susține în 


2% loan Ianolide, op. cit, p. 264. 


însemnările sale că s-a ajuns până la imitarea 
momentului biblic în care Iisus este înconjurat în 
genunchi de cei doisprezece apostoli: „Se rosteşte 
o rugăciune în sens de blasfemie, se răspunde în 
cor cu vulgarități greţoase, se sărută aripa 
Sfântului Duh sub formă de falus modelat din 
săpun. Cum a fost cu putinţă? E o întrebare pe 
care atunci nimeni nu şi-a pus-o [...]. Ce au simţit 
în clipele acelea protagoniștii? E o întrebare, zic 
eu, legitimă. S-au lepădat de credință? Mă îndoi- 
esc. Cei a căror credință în trecut a fost doar con- 
venţională au avut mai mult de luptat cu greaţa, o 
senzaţie ce în cele din urmă se poate învinge [...]. 
Oricum, apostaziile acestea şi blasfemiile rostite 
în condiţii de silnicie nu au fost luate de nimeni în 
seamă, nici de torţionari, nici de victime”. Acelaşi 
martor ocular recunoaşte mai departe că „nu am 
fost a înălțimea mărturiilor Bisericii creştine. Am 
fost slabi? Se poate. Ticăloşi, însă, cu oarecari ex- 
cepții, n-am fost, ori acest lucru rămâne esențial. 
Blasfemia era însoţită de obicei de murmurul 
concomitent al unei rugăciuni profunde: «Doam- 
ne Iisuse Hristoase, Fiul lui Dumnezeu, miluieşte- 
mă pe mine, păcătosub, taină neînţeleasă de vic- 
timă, nebănuită de torţionari”3. Ioan Ianolide 
consemna în cartea sa, cu oarecare mirare, că 
"cineva a observat în zilele de sărbătoare, ori în 
zilele de post (vineri mai ales), reeducaţii erau şi 
mai îndrăciți. De fapt, nu exista nici un moment 
de destindere. Dacă nu erai sub tortură, atunci 
erai spectator la tortura altora”3l. 

Memorialistul descrie apoi o scenă de blas- 
femie realizată de Eugen Ţurcanu şi acoliţii săi în 
ultimele clipe de viaţă ale lui Alexandru Bogda- 
novici: „Când Bogdanovici trăgea să moară şi 
nimeni nu se uita la el, cineva a spus: «ată-l că 
moare nebotezat. Hai deci să-l botezăm!». În 
hohote de iad, l-au luat de picioare şi l-au vârât cu 
capul în tineta cu fecale, din care a înghiţit pentru 
a nu se îneca. Acest mod de «botez» a devenit apoi 
frecvent. Când Bogdanovici era muribund, un alt 


27 Vezi Alin Mureşan, „Reeducarea prin tortură”, în Memoria, nr. 4 (57), 2006, p. 24. 


2 loan Muntean, op. cit., p. 112. 


29 Mihai Buracu, Tăblițele de săpun de Ia Itșet- ip, Craiova, Editura M.J.M., 2003, pp. 4445. 


30 Viorel Gheorghiță, op. cit. p. 165. 
31 Ioan Ianolide, op. cit. p. 93. 

«binevoitor» zis: «lată că moare fără a fi fost 
împărtăşit!». Şi au luat fecale şi i le-au băgat cu de- 
a sila pe gât”. Acelaşi martor ocular susține că, 
totuşi, pe patul de moarte, Alexandru Bogdano- 
vici a regretat cele întâmplate, cerându-şi iertare 
de la colegii de celulă: „Vă rog să mă iertaţi! Am 
greşit! Nu am crezut că se poate ajunge aici. Nu 
este permis să cochetezi cu Satana. Mor ca un 
nemernic. Nimeni, niciodată, să nu accepte nici 
cel mai mic compromis cu Satana. Eu sunt victima 
greşelilor mele. Avertizez oamenii să nu facă ce 
am făcut eu!”32. 

Poate fi acesta un semn al pocăinței dincolo 
de ceasul al doisprezecelea la unui om care şi-a 
dat seama prea târziu de grava greşeală comisă 
când s-a apucat de reeducare. Este adevărat că 
unii torționari au trăit o adevărată dramă, fiind 
nevoiți să-l urmeze pe călăul Ţurcanu pentru a 
scăpa de bătăi şi torturi. Alții au fost alături de el 
din proprie iniţiativă, întreţinând împreună o 
atmosferă de teroare. Potrivit lui Virgil Ierunca, 
„imaginaţia sa delirantă se dezlănţuia mai ales 
când avea de a face cu studenţii care credeau în 


32 Ibidem, pp. 93-95. 
35 Virgil Ierunca, op. cit., p. 38. 


Dumnezeu şi se străduiau din răsputeri să nu-L 
renege. Astfel, unii erau «botezați» în fiecare dimi- 
neață, scufundaţi cu capul în hârdăul cu urină şi 
materii fecale, în timp ce ceilalți din jur psalmodi- 
au formula botezului”35. 

Într-adevăr, Țurcanu s-a dovedit un ateu 
înfocat. Greu de spus dacă era sincer, deoarece a 
trecut, practic, de la o extremă Ia alta. EI a fost de 
acord cu ţinerea în celulă a unor conferințe 
despre materialismul ştiinţific. Gheorghe Bâgu a 
vorbit în faţa colegilor despre ireversibilitatea 
mutaţiilor în evoluţia materiei, arătând că anu- 
mite adaptări ale organismului la mediul încon- 
jurător nu se schimbă în timp, chiar dacă condiţi- 
ile materiale suferă alte transformări impor- 
tante34. O altă conferință a rostit, potrivit lui 
Gheorghe Boldur-Lăţescu, un tânăr geolog, al 
cărui nume memorialistul l-a uitat. El a realizat, 
practic, un adevărat curs: „Spre stupoarea noas- 
tră, Țurcanu nu l-a întrerupt, n-a încercat să-i 
bagatelizeze expunerea, iar la sfârşit a spus doar 
atât: «Nu eşti prost, mă banditule!». Geologul a 
fost lăsat în pace şi nu-mi amintesc să-l mai fi 
bătut vreodată”55. 

Eugen Țurcanu se pare că avea uneori mani- 
festări bizare, neînţelese de cei din jur. El era 
creierul întregii acțiuni, dar trecea des de la furie 
la batjocură, blasfemie. Cunoscutul scriitor 
disident Paul Goma preciza într-o carte-docu- 
ment, intitulată Patimile după Piteşti, că „mai 
mult de patru ore pe noapte nu doarme, restul 
timpului îl dedică demascărilor, explică, urlă, 
bate, comandă bătăi el însuşi la 4 Spital, iese din 
celulă când are chef, gardienii îi stau la dispoziţie, 
la fiecare dorință a ui zic: «Să trăiţi!» [...], absen- 
tează alteori mai multe ceasuri, revine gâfâind, 
cu ochii arşi, cu gura uscată, a cheltuit multă 
salivă pe noii bandiţi”3€. [...] 

Eugen Țurcanu era pornit împotriva legio- 
narilor, cu toate că fusese alături de ei. Probabil 
că îi considera vinovaţi de prezența lui în închi- 
soare. Viorel Gheorghiţă a surprins în însem- 


34 Gheorghe Bâgu, Mărturisiri din întuneric, Bucureşti, Editura Tehnică, 1993, p. 93. 
35 Gheorghe Boldur-Lăţescu, Memorii. Patru generații, amintiri, Bucureşti, Editura Universal Dalsi, 2008, pp. 143-144. 
36 Paul Goma, Patimile după Piteşti, Bucureşti, Editura Cartea Românească, 1990, p. 129. 

nările un dialog între Țurcanu şi un candidat la 
reeducare. Vestitul torționar l-a întrebat pe „ban- 
dit”: „«Spune, ce ştii despre familia Codreanu?». 
Candidatul la reeducare a răspuns: «Ştiu că nu 
avea nici un strop de sânge românesc, că după 
tată [Corneliu Zelea Codreanu] era polonez, iar 
mama nemțoaică, această familie era una de 
criminali. Bunicul a fost pădurar şi a ucis cu 
toporul nu ştiu pe cine. Tatăl lui a fost profesor şi 
a trădat în nu ştiu ce împrejurări țara»”%. Cele 
mai multe dintre afirmaţii erau fantasmagorice şi 
ambigue, dar ele aveau menirea de a crea o ima- 
gine deformată, cât mai urâtă, despre familia Co- 
dreanu. 

Nici Iuliu Maniu nu era scutit de calomnii şi 
batjocură din partea lui Ţurcanu, care îl consi- 
dera un afemeiat, lipsit de scrupule, lacom, dor- 
nic de putere. Iuliu Maniu se afla pe atunci încar- 
cerat la penitenciarul din Sighet, unde îşi va găsi 
sfârşitul. Tot astfel erau catalogaţi Dinu şi Gheor- 
ghe I. Brătianu. Prezentarea deformată a imagi- 
nilor unor oameni politici naționali, ţărănişti, li- 
berali sau legionari, nu era întâmplătoare. Ei tre- 
buiau să apară în mintea reeducaţilor ca nişte 


37 Viorel Gheorghiţă, op. cit, pp. 163-164. 
38 Dumitru Bacu, op. cit. p. 97. 





E rari ipuvi Ii zi 


depravaţi, dornici de îmbogăţire rapidă pe seama 
poporului. Nu erau scutiți de invective şi calomnii 
nici preoții, care, potrivit lui Dumitru Bacu, „tre- 
buiau să fie descriși ca beţivi, afemeiaţi, cartofori, 
hoţi, avari, mincinoşi, vânduți claselor exploata- 
toare sau fostei Siguranţe”38. În felul acesta se 
urmărea discreditarea Bisericii Ortodoxe, înde- 
părtarea oamenilor simpli de lăcaşurile de cult, 
unde, chipurile, se întâmplu adesea asemenea 
grozăvii. Propaganda comunistă trebuia să 
formeze un om nou, debarasat de așa-zisele con- 
cepții burgheze, retrograde, mistice. 

Lovitura principală trebuia dată Mişcării 
Legionare şi „partidelor istorice”, întrucât în 
închisori şi în afara acestora existau destul de 
mulți adepţi. S-a creat astfel „fenomenul Piteşti”. 
Comentând acest „fenomen” greu de explicat, 
părintele Gheorghe Calciu-Dumitreasa scria 
peste ani: „Acolo a fost ceva care depăşeşte pute- 
rea umană de înţelegere, pentru că a fost războiul 
a două tabere supraumane, acolo a fost spaţiul în 
care, privit din afară, războiul a fost câştigat de 
Satana, pentru că psihologii şi esteții confundă 
aparențele cu realitatea duhului şi ignoră faptul 

că această lume este un răstimp uman pentru 
mântuire”3%. [...] 

Studentul Valeriu Gafencu a scăpat de reedu- 
care, deoarece era grav bolnav de cancer la plă- 
mâni. EI sosise de la închisoarea din Aiud. Traian 
Popescu, care l-a cunoscut în acei ani tulburi, îl 
descrie astfel: „Înalt, puţin adus de spate, căci 
povara anilor petrecuţi în închisoare îşi pusese 
amprenta, purta pe cap o căciuliță croşetată, care 
semăna cu o armură medievală [...]. Figură asce- 
tică, de mucenic bizantin, dar având o față lumi- 
noasă, surâzătoare [...]. Am văzut cum la acest 
om, pe măsură ce puterile fizice îl părăseau, cele 
spirituale deveneau tot mai puternice”40. Valeriu 
Gafencu devenise foarte apreciat şi respectat, 
chiar de oamenii care nu îl cunoşteau. Părintele 
Gheorghe Calciu, care doar a auzit de el, are nu- 
mai cuvinte de laudă: „Dar absolut toată lumea îl 
socotea un sfânt. Adică cei vechi îl socoteau sfânt 
şi de la ei am primit mesajul sfințeniei lui”41. 
Totuşi boala avansa. loan Ianolide mărturiseşte 
în amintirile sale că în toamna anului 1949 
Valeriu Gafencu a avut o primă şi puternică 
hemoptizie cauzată de T.B.C.-ul pulmonar: „A 
căzut la pat [...]. A fost dus Ia spitalul din oraş şi 
închis singur într-o cămăruță păzită de temniceri 
[...]. După oprirea hemoptiziilor, Valeriu Gafencu 
a fost readus la penitenciar, iar în decembrie 
1949 avea să fie expediat împreună cu alţi 
T.B.C-işti la spitalul penitenciar Văcăreşti şi apoi 
la Târgu Ocna. Astfel a scăpat de înfricoşătoarea 
orgie ce avea să se abată asupra studenţilor din 
Piteşti, «iadul reeducării», unde el era cap de listă, 
mare «bandit», «mistic, retrograd», duşman de 
moarte al comunismului şi în plus acuzat de put- 
ernica înrâurire pe care o exercita asupra celor- 
lalți deţinuţi. Urma să intre printre primii în 


«tura» reeducării. Dar Dumnezeu hotărâse 
altfel”*2. A sfârşit în penitenciarul sanatoriu de la 
Târgu Ocna (18 februarie 1952). [...] 

În rândurile celor reeducați exista şi teama 
justificată de a nu fi expediați din nou în iadul 
piteştean. Constantin Voicescu îşi aminteşte 
peste ani că teama de a reveni la închisoarea din 
Piteşti îi chinuia: „Dacă mă întorc la Piteşti? - ne 
întrebam speriaţi. [...] Dacă mă întorceam la 
Piteşti, Dumnezeu ştie cum ieşeam! De aceea nici 
nu îndrăzneşti să-i judeci; au trecut oamenii prin 
nişte greutăți de neimaginat. De neînțeles ce au 
putut să le facă, ce chinuri au putut să îndure unii. 
Mă mir cum au scăpat, o, Doamne!”45. 

Aflat pentru refacere, fiind bolnav de plă- 
mâni, în penitenciarul sanatoriului de la Târgu 
Ocna, fostul deţinut politic Ioan Ianolide recu- 
noaşte în însemnările sale că „groaza reeducării 
era aşa de mare încât noi toţi hotărâsem, în caz că 
vom fi retrimişi la Piteşti, să nu mai riscăm să 
ajungem acolo, ci să provocăm, de va fi posibil, 
un scandal public în care să fim împuşcaţi, ori 
dacă vom ajunge totuşi, să ne sinucidem”f. Dis- 
perarea îi face de multe ori pe oameni să recurgă 
[a gesturi extreme pentru a scăpa dintr-o situație 
fără ieşire. Eugen Țurcanu dezumanizase tinerii 
în procesul de „spălare a creierului”, îi transfor- 
mase din victime în călăi şi era mândru de ceea ce 
făcuse45. [...] 

Din păcate, procesul reeducării de la Piteşti, 
care îşi propunea, chipurile, să formeze cu aju- 
torul forței omul nou, constructor al noii societăţi 
socialiste, nu s-a oprit în oraşul piteştean. El a 
continuat, într-o formă mai mult sau mai puțin 
intensă, şi la alte închisori din gulagul românesc, 
precum Gherla, Aiud, Târgu Ocna, Canal... 

Constantin I. Stan 


39 Părintele Gheorghe Calciu, Mărturisitorul prigonit, Piatra Neamţ, Editura Crigarux, 2007, p. 87. 


40 CE Nicolae Trifoiu, Studentul Valeriu Gafencu - Sfântul închisorilor din România, Cluj-Napoca, Editura Napoca 
Star, 2003, p. 150; vezi şi Mărturisesc...robul 1036, ediţie îngrijită de Virgil Maxim, Bucureşti, Editura Scara, 


1998, p. 183. 
41 Viaţa părintelui Gheorghe Calciu..., ed. cit., p. 43. 
42 Joan Ianolide, op. cit., pp. 81-82. 


45 Pr. Constantin Voicescu, „Patrahirul ascuns”, în suplimentul Aldine al ziarului România Liberă din 26 aprilie 


1997, p.2. 
4 loan Ianolide, op. cit. p. 126. 


45 Ruxandra Cesereanu, „Originile şi avatarurile spălării creierului şi ale reeducării”, în Analele Sighet, IX/2001, 


pp. 307-315. 

Estetica Ortodoxiei 


Constantin Mihai 





Ț: studiile teologice româneşti, discuţiile refe- 


ritoare la o estetică religioasă, serios articu- 

lată şi bine argumentată, sunt de-a dreptul 
sporadice, iar atunci când apar, sunt lipsite de o 
minimă consistenţă doctrinară. Pe acest fond re- 
lativ sărac pentru spaţiul teologic şi intelectual, 
deopotrivă, apariţia lucrării domnului Mihail 
Diaconescu, Prelegeri de estetica Ortodoxiei (2 
vol. Teologie şi esteică; Ipostazele artei), ediţia a 
II-a, Iaşi, Editura Doxologia, 2009, constituie o 
premieră ce merită toată atenţia, mai ales că este 
vorba de un tratat consacrat problematicii 
esteticii teologice. Desigur, autorul pătrunde pe 
un teren relativ nou, supus multor ispite şi cap- 
cane, un teren ce se cere a fi atent exploatat, cu 
atât mai mult cu cât se încearcă fundamentarea 
unui nou domeniu: estetica teologică, a rebours, 
prin demontarea unor false prejudecăţi referi- 
toare la autonomia unei discipline, precum esteti- 
ca sau la posibilitatea de raportare, metodolo- 
gică, doctrinară, a teologiei la istoria formelor 
estetice. Relaţia dintre teologic şi estetic, riguros 
definită de domnul Mihail Diaconescu, în cadrul 
demersului său analitic, rupe ab initio ideea 
pretinsei autarhii a esteticului şi artei, mai ales că 
valorile exprimate de estetic nu pot fi conceptua- 
lizate decât în măsura în care sunt suţinute şi rel- 
evate de ipostazele încorporării lor. Cu alte 
cuvinte, toate aceste ipostaze ale artei ființează 
ca modalitate sui generis de comunicare, comuni- 
une şi revelare a unui altceva care le transcende. 
Cu siguranță, nu este vorba de o simplă decrip- 
tare, analizare şi hermeneutizare a artisticului, a 
esteticului prin teologic, ci de o buna aşezare a lor 
într-un exercițiu anagogic firesc, într-o perspec- 
tivă interdisciplinară novatoare, în vederea com- 
prehensiunii profunzimii sale simbolice. 

Prin urmare, miza acestei lucrări este una 
majoră: să fundamenteze această nouă disciplină 
şi să justifice existența ei în cadrul unei pluridisci- 
plinarități deconcertante: teologie, filosofie, este- 
tică şi istoria artei. Înainte de a discuta această 








H zi i L, | | | 
problematică esenţială, să remarcăm armătura 
teoretică pe care se sprijină această carte: este 
vorba de prezenţa a două atitudini aparent diver- 
gente, sub raportul formei, însă convergente, sub 
raportul ideatic: poziţia metafizică a lui Nae 
Ionescu referitoare la sensul Predaniei, a fenome- 
nologiei religiei şi poziţia teologică a lui Nichifor 
Crainic, referitoare la mistica ortodoxă şi la sen- 
sul teologic al frumosului, toate aceste două poz- 
iţii subzistând în interiorul tradiţiei patristice. 
Metodei hegeliene de interpretare dinamică a 
istoriei, Nae Ionescu îi opune perspectiva statică, 
cea din care se pot desprinde anumite tipuri, în 
sensul unei morfologii a culturii. În consecință, 
există tipuri specifice de viaţă spirituală şi tipuri 
de cultură. Pornind de la acest punct de vedere, 
se poate analiza raportul dintre filosofie şi opera 
de artă. Potrivit teoriei naeionesciene, filosofia 
este Ia același nivel cu arta, ca și aceasta, aruncă 
în afară de fiinţa spirituală existenţele absolute. 
În intenţia şi în structura ei formală, opera de 
artă nu reprezintă o realitate, ci o existență abso- 
lută, ea nefiind nepieritoare în ea însăşi - iată jus- 
tificarea filosofică a lipsei de autonomie a esteti- 





52 


anul VIII e nr. 89 


DECANTĂRI 


ROST 





cului -, ci pornind din tendinţa omului spre acea 
dimensiune nepieritoare. Astfel, opera de artă, 
precum filosofia, este un rezultat al necesităţii 
fiinţei de absolut, este fructul necesității umane 
de absolut, dar nu absolutul însuși. lată de ce 
raportarea la teologic este indispensabilă pentru 
a putea accede spre Absolut. 

Pentru Nichifor Crainic, relaţia dintre teolo- 
gie şi estetică este una consubstanțială, având 
drept numitor comun revelarea frumosului. Arta, 
percepută ca marea fiică a religiei, devine media- 
toarea cultului divin. În interiorul Ecclesiei, este- 
tica nu e ceva străin, ci e ceva constituțional sau 
structural; întreaga structură a Bisericii este un 
sistem estetic. Aparent contradictorie, poziția 
teologică a lui Nichifor Crainic este una conciliară 
în măsura în care doctrina religioasă poate fur- 
niza suficiente elemente de ordin estetic, apte 
pentru a determina liniile unui sistem sau nume- 
roase analogii spirituale în vederea unei bune 
înțelegeri a psihologiei subtile a creatorului de 
artă. În fond, textul fundamental al lui Crainic, 
Sensul teologic al frumosului este un exemplu de 
ceea ce înseamnă abordarea frumosului din per- 
spectiva patristicii răsăritene. 

Sprijinindu-se pe aceste două poziţii teore- 
tice importante în demonstraţia sa, domnul 
Mihail Diaconescu încearcă să articuleze sistemul 
unei estetici a Ortodoxiei, ca disciplină teologică, 
argumentată noțional pe liturgică şi dogmatică, 
apelând, totodată, Ia istoria bisericii universale, 
Ia istoria artei creştine, la catehetică, omiletică, 
drept canonic, antropologie religioasă. Dogmati- 
ca şi experienţa filocalică ortodoxă devin temeiul 
indeniabil al oricărei abordări esenţializate a pro- 
blemelor estetice, în lumina învăţăturii ortodoxe 
hristocentrice, modelante, organice şi unitare, în 
care frumosul nu mai este perceput strict logic, 
epistemologic, ontologic, ci fenomenologic pen- 
tru a putea reda naturalului percepția integra- 
toare a supranaturalului. Toate câmpurile aplica- 
tive construite în jurul esteticii Orodoxiei se pli- 
ază pe Tradiţia canonică, liturgică, dogmatică şi 
conciliară a Bisericii, pe acea Predanie ca unitate 
sigură de măsură a învățăturii christice. 

Epistemologic, estetica Ortodoxiei reconfigu- 
rează teoriile despre frumos din liturgică şi sim- 


bolică: frumuseţea divină arhetipală, frumusețea 
umană, frumusețea artei; relaţiile dintre contem- 
plaţia sensibilă, contemplaţia estetică şi cea mis- 
tică; de asemenea autorul distinge relaţiile dintre 
artist şi opera sa, mai ales chestiunea kenozei 
auctoriale, ipostazele compozite ale artei: arta ca 
rugăciune, diaconie, catehizare, ca ansamblu de 
simboluri şi spiritualizare. Metodologic, estetica 
Ortodoxiei se subsumează unui permanent exer- 
cițiu puridisciplinar, conferind o notă specifică 
demersurilor analitice, structurale, stilistice în 
conjuncţie cu cele sintetice, spirituale. 

Demersul domnului Mihail Diaconescu 
capătă contur în măsura în care categoria funda- 
mentală şi indefinisabilă a frumosului pe care se 
fundează estetica Ortodoxiei se subsumează aces- 
tor ipostaze specifice: frumosul divin, frumuse- 
țea lumii (în care autorul discută viziunea pan- 
cosmică şi pancalică ce pot fi decelate în tradiţia 
populară românească), frumosul uman ce poate 
atinge plenitudinea sa în ipostaza sfântului, pre- 
cum şi frumosul artistic. Primul volum al tratatu- 
lui intitulat Teologie şi estetică discută toate aces- 
te ample şi spinoase probleme, reuşind, ca pe fon- 
dul argumentării patristice a raportului dintre 
spiritual şi artistic, să abordeze şi câteva aspecte 
esenţiale privitoare la mistagogie și caligogie (a 
se vedea, de pildă, Frumosul în teologia, mista- 
gogia și caligogia Sfântului Dionisie Smeritul şi 
Areopagitul), la teotilie, teognosie şi filocalie, pre- 
cum şi la mult disputata estetică a urâtului. 
Capitolul consacrat esteticii ortodoxiei în concep- 
ţia lui Nichifor Crainic devine esenţial în icono- 
mia demonstrativă a cărţii, autorul revelând 
nucleul său germinativ care porneşte de la sensul 
tradiţiei şi se opreşte la caracterul anamnetic al 
artei. 

Referitor la chestiunea rigorii dogmatice şi a 
normei estetice, precum şi a raportului dintre 
artist și creație, mai precis aspectul creaţiei ca 
manifestare a credinţei, unde intră şi ceea ce pro- 
fesorul Mihail Diaconescu numeşte teologia 
dragostei, se cuvine să circumscriem întreaga dis- 
cuţie în jurul relaţiei dintre cult şi structura reli- 
gioasă, precum şi a importanţei actului de iubire 
în cadrul istorico-dogmatic. În calitate de expre- 
sie a unui fond, cultul reprezintă o aprofundare a 

actului religios. Astfel, în măsura în care actul reli- 
gios se adânceşte, exprimarea religioasă se pre- 
cizează ea însăşi. Prin urmare, există o consub- 
stanţialitate între credință şi cult, termeni de care 
actul religios nu poate scăpa. Structura interioară 
a actului religios este peremptorie pentru forma 
de exprimare. Pentru iudaism - în dimensiunea 
sa mozaică -, de pildă, expresia voinței este esen- 
țială. Nu întâmplător, creaţia lui Michelangelo 
despre Moise surprinde figura unui om cu o 
privire puternică, care stăpâneşte, în contra- 
punct cu reprezentarea sa bisericească, a celui 
care primeşte harul divin, ce nu impresionează 
pe nimeni. lată de ce există un raport direct între 
cult şi structura religioasă, altfel spus, între 
modalitatea de a te ruga şi structura religioasă. 
În cadrul actului religios, actul de iubire este 
hotărâtor, chiar dacă teologia catolică şi, pe 
alocuri, chiar cea ortodoxă l-au supus unei inter- 
pretari eronate. Fără a insista foarte mult, voi 
relua interpretarea naeionesciană din perspecti- 
va fenomenologiei actului religios. Se susținea 
greşit că necesitatea comunităţii se deduce din 
actul religios; ba mai mult că există o conştiinţă a 
solidarităţii cu toată omenirea pornindu-se de la 
raționamentul că actul de iubire este actul funda- 
mental de legătură dintre om şi Dumnezeu. 
Extins la un nivel maxim, actul de iubire implică 
şi legătura dintre toţi oamenii. Obiecţiile lui Nae 
Ionescu sunt perfect îndreptățite: pentru ca afir- 
maţia: actul de iubire este actul fundamental de 
legătură dintre Dumnezeu şi om să fie valabilă, 
trebuie ca actul de iubire de la om la Dumnezeu 
să fie de aceeaşi esenţă cu cel de la om la om. Cu 
alte cuvinte, să fie acelaşi act de iubire care să se 
extindă la întreaga existență: şi asupra Absolutu- 
lui şi asupra realității sensibile, interpretare 
susținută de teologia catolică, pornind de la cele 
două percepte primordiale: să iubeşti pe Domnul 
Dumnezeul tău din toată inima ta şi din tot sutle- 
tul tău, iar pe aproapele tău ca pe tine însuți. Cu 
alte cuvinte, pe Dumnezeu îl iubeşti cu spiritul în 
actul religios, iar pe tine te iubeşti cu spiritul şi cu 
trupul, ca om. Pe Dumnezeu îl iubeşti ca Dumne- 
zeu, iar pe tine, ca om. Prin urmare, chiar în pla- 
nul istorico-dogmatic, actul de iubire nu are un 
singur sens, ci două sensuri distincte. Iubirea că- 


tre aproape nu este fundată în iubirea către Dum- 
nezeu, conform interpretării teologiei catolice. 
Această comunitate de iubire pe care creştinis- 
mul catolic o impune ca o consecință a iubirii de 
Dumnezeu nu se susține nici măcar scripturistic, 
textele evanghelice fiind extrem de clare în acest 
sens. Astfel, argumentul pentru extinderea con- 
ceptului de iubire la aproape nu există. Demon- 
strația lui Nae Ionescu este convingătoare, bine 
motivată doctrinar, canonic, fără nici o urmă de 
confuzie. 

În volumul al doilea al tratatului său consa- 
crat ipostazelor artei, profesorul Mihail Diacones- 
cu, în cadrul unui exerciţiu analitic riguros, menit 
să sprijine edificiul teoretic al specificității 
creaţiei estetice, deschide noi câmpuri problema- 
tizante, printr-o serie de conceptualizări incitan- 
te: arta este rugăciune, arta este doxologie, arta 
este ofrandă, arta este catehizare, diaconie, bucu- 
rie, tradiţie vie, reuniune de simboluri, spiritu- 
alizare, arta ca har, anamneză, ca expresie a i- 
bertății întru Hristos, ca ispășire, analogie. În 
această a doua parte a lucrării, autorul ţine cont 
de dezbateri teoretice actuale din estetică, 
îndeosebi cele dedicate problemelor complexe 
ale receptării, intenţionalităţii în actele de 
creaţie, în conjuncţie deplină cu tradiţia patris- 
tică. Această parte se vrea a fi un posibil răspuns 
la provocările contemporaneității, dar şi o încer- 
care de clarificare a vechilor dezbateri cu privire 
la relaţia dintre autor-operă-receptarea sa, o rev- 
elare a semnificaţiilor frumosului în ipostazele 
variate ale artei. Capitolul propedeutic despre 
arta ca reuniune de simboluri, prin conceptu- 
alizarea unor termeni ce țin de vocabularul sim- 
bolisticii religioase: simbol, analogie, anagogie - 
desigur, s-ar putea adăuga mulţi alți termeni: 
semn, icoană, idol, alegorie, imagine, mit etc -, 
valorifică întregul tezaur al tradiției Părinților 
Bisericii, punând un accent deosebit pe subli- 
marea profunzimii simbolice a artei religioase. 
Poate autorul ar fi trebuit aici să se aplece mai 
mult asupra definirii unei problematici naţionale 
compozite, precum am arătat puţin mai sus, prin 
exploatarea unei bibliografii adecvate aparatului 
antropologiei simbolice, în măsura în care o bună 
parte a acestor termeni ar fi contribuit la lămu- 

rirea unor discuţii preliminare despre miza sim- 
bolisticii artei religioase, aceasta neînsemnând o 
scădere a achiziţiei auctoriale, ci o mai bună 
panoramare a sa. 

Merită amintite şi scurtele incursiuni în crea- 
țiile unor scriitori români din temnițele comu- 
niste: Radu Gyr, Nichifor Crainic, aspecte exem- 
plare pentru ipostazele artei producătoare de 
sens, a unei arte spiritualizate, din lunga imno- 
grafie a martirajului românesc. Desigur, că toate 
aceste lucruri ar putea constitui obiectul altor 
cărți, mult aşteptate şi necesare în cultura româ- 
nă, încă supusă unor probe de ideologizare. O 
observaţie de fond care nu impietează cu nimic 
asupra valorii şi importanţei cărții de față: abun- 
dența şi lungimea citatelor împiedică, uneori, di- 
socierea punctului de vedere al autorului de cel la 
care se face apel pentru a consolida argumentația 
propriu-zisă, îngreunând chiar actul de lectură. 


Probabil, la o viitoare ediţie esenţializată, autorul 
va renunţa la o parte din aceste citate prea stu- 
foase, facilitând urmărirea şi punerea mai bine în 
lumină a viziunii sale originale. 

Lucrarea domnului Mihail Diaconescu exce- 
lează prin rigoare demonstrativă, logică argu- 
mentativă filocalică, erudiție şi rafinament al 
scriiturii. Bazat pe o vastă bibliografie, acest tra- 
tat despre estetica Ortodoxiei, conceput într-o 
fecundă perspectivă interdisciplinar, reprezintă 
un demers novator şi absolut necesar pentru 
studiile teologice actuale, cam închistate în sin- 
teze etnoteocentrice pietiste sau ecumeniste faci- 
le. Prin miza ei, această lucrare este esenţială pen- 
tru revigorarea teologiei şi a culturii române, lu- 
crare ce restaurează prestigiul Bisericii Ortodoxe, 
contribuind, totodată, la primenirea unui spațiu 
intelectual redevabil tot mai mult agnosticismu- 
lui, conformismului şi anomiei uniformizatoare. 





Biserica din Ghelari 

Ce este metafizica! 


George Popescu Glogoveanu 





peculaţiile în metafizică nu-şi au rostul de- 

oarece metafizica nu este, prin excelență, o 

disciplină sau o preocupare teoretică, ci ea 
îşi desfăşoară activitatea mai mult pe planul prac- 
tic - sufletesc - spiritual, finalitatea ei nefiind re- 
zolvarea unoe ecuații, ci statornicirea unui echili- 
bru interior, reaşezarea unei stări de armonie 
sufletească, asemănătoare cu aceea pe care omul 
a avut-o odinioară, în starea paradisiacă. Meta- 
fizica este cea mai înaltă muzică din repertoriul 
simfoniei universale, dedicate Creatorului şi su- 
fletului omenesc atât de chinuit. 

Spuneam anterior că două au fost probleme- 
le care erau considerate esenţiale în metafizică: 
problema ontologică şi problema teleologică. As- 
tăzi, spectrul lor s-a mărit. Toate problemele fi- 
losofiei pot căpăta coloratură metafizică sau nu, 
dar problema centrală rămâne cea a salvării 
omului. De altfel, în mijlocul întregii preocupări 
filosofice stă omul, căci ce este filosofia decât iu- 
bire, iubirea omului de înțelepciune, pornind de 
la cunoaşterea de sine. În metafizică, accentul 
cade pe problema ultimă a vieţii, adică pe desti- 
nul omului, de dincolo de lume, adică pe trans- 
cendența vieţii umane sau pe destinul omului de 
dincolo de moarte. Indiscutabil că viața omului 
de dincolo nu se tratează neţinând seama de o se- 
rie de lucruri care se petrec aici, de o serie de pro- 
bleme pe care le ridică viața cotidiană - frămân- 
tările de fiecare zi, durerile şi bucuriile noastre, 
lupta noastră cu noi înşine şi cu răul din noi. 

Trebuie să notăm bine acest adevăr că meta- 
fizicianul nu este un şoarece de bibliotecă sau un 
om de ştiinţă care a acumulat tot ce s-a scris şi s-a 
discutat până la el. Aceasta nu înseamnă că me- 
tafizicianul nu trebuie să fie un om de cultură, că 
nu trebuie să fie la zi cu toate curentele care şi-au 
disputat poziţiile pe scena istoriei gândirii uni- 
versale. Dar înainte de a fi un om de cultură, in- 
format, el trebuie să fie, înainte de toate, un trăi- 
tor. EL trebuie să fie un om frământat, care nu 


(I) 











trece cu uşurinţă şi nepăsare peste problemele 
care frământă omenirea, încercând să deschidă 
noi orizonturi. În plus, i se mai cere metafizicia- 
nului vocaţie şi multă pasiune în activitatea des- 
făşurată, originalitate şi multă autenticitate. Înţe- 
lepciunea înțelepciunilor este să respecţi cadrul 
fundamental al binelui, adevărului şi frumosului 
pentru a nu părea un simplu novator de dragul 
de a te preface că spui ceva nou. Înţelepciunea 
înțelepciunilor este să înţelegi că nu este nimic 
nou sub soare şi că de la această smerenie trebuie 
să plece cugetarea şi preocuparea metafizică. Cu 
alte cuvinte, aceasta trebuie să constituie piatra 
filosofală a oricărei construcţii. Se poate oare 
pune problema profunzimii unei metafizici? De 
acest lucru ar fi mai bine să se ocupe istoria meta- 
fizicii sau o metafizică comparată. Ceea ce con- 
tează este problema simplităţii şi a operativității 
pe plan sufletesc, spiritual-transcendental. De 
exemplu, metafizica indiană este o metafizică 
profundă, dar deopotrivă foarte încâlcită, stu- 
foasă, cu labirinturi multiple, ascunse şi amăgi- 
toare, pretându-se la numeroase interpretări. De 
aceea, în India şi în cadrul budismului au apărut 
numeroase direcţii interpretative, secte teosofi- 
ce, metapsihice: magia, fachirismul, yoga etc. Pe 
lângă toate acestea, metafizica indiană respiră o 

puternică nuanță de pesimism, iar lumea Nirva- 
nei este o lume a fericirii închipuite a reveriilor, a 
visării. În general, metafizica indiană a dat naşte- 
re la o serie de speculaţii în centrul cărora stă, ca 
element de realizare, voinţa, iar fermentul şi spe- 
culaţiile excesive au născut un pericol care va 
duce la dezagregarea acestei metafizici - peri- 
colul este ocultismul. Marii învățați moderni: Ma- 
hatma Gandhi, Rabindranath Tagore ş.a. care au 
luat legătura cu cultura occidentală născută din 
serenitatea elenistică, precum şi cu filosofia 
creştină, au încercat să altoiască pe trupul filo- 
sofiei indiene, mlădiţe reconfortante de cultură 
şi filosofie europeană creştină. 

Nuanţa de catifelare, de echilibru, de îndum- 
nezeire a omului, de înfrumusețare a creaţiei, de 
adevăr uşor de înţeles şi de experimentat de către 
oricine, pe care ţi-o oferă metafizica creştină, n-a 
atins-o nici o metafizică până în ziua de astăzi. Dacă 
citim pe Dionisie Areopagitul, pe Maxim Mărturi- 
sitorul, Grigore Palama şi, mai ales pe Simeon Noul 
Teolog, care a constituit culmea contemplației mis- 
tice a Răsăritului, ne dăm seama imediat de limpe- 
zimile metafizicii creştine, de măreția ei, de echili- 
brul pe care îl realizează în sufletul omului, de pro- 
funzimea sa. Mistica creştină a creat frumuseți de 
galată, cum este curentul isihast - curentul care se 
inspiră din transfigurarea omului - Dumnezeu pe 
muntele Taborului - sau curentul filocalismului, 
adică al estetismului moral pe care ni prezintă 
Scriitorii sfinţi din cadrul Filocaliei. 

Metafizica este o preocupare care are şi un 
aspect de viziune globală a lumii, dar, în acelaşi 
timp, este un mod de a gândi, un spirit care revi- 
talizează întreaga activitate spirituală a omului, 
un mod de a privi lumea şi problemele esenţiale 
ale vieții; modul metafizic este un suflu care stră- 
bate cultura, arta şi civilizația umană, un fior care 
te face să vezi cu alți ochi raţiunile lucrurilor şi să 
trăieşti anticipat pe culmi superioare paradisul 
pierdut. Viziunea globală a metafizicii se traduce 
prin faptul că în toate problemele filosofiei, adică 
în problema cosmologică, ontologică, teleologică 
şi epistemologică, ea are un punct de vedere 
finalist, adică că suntem veniţi dintr-o lume supe- 
rioară, Că viaţa nu are un scop în sine, ci este o 


punte spre realizarea unui ideal transcendental, 
constituind un climat paradisiac în care dacă can- 
titatea de rău va fi diminuată la maximum din 
această lume, va fi posibilă realizarea unei vieţi 
lipsite cât se poate de mult de suferințe, de boli, 
iar moartea nu va mai fi o tragedie cu consecințe 
incalculabile, ci o poartă spre eternitate. Deci, 
scopul finalist al metafizicii este realizarea eter- 
nității vieţii spirituale a omului. 

Metafizica este busola care ne arată drumul ce 
duce la realizarea pardisului geografic al lumii, este 
frământarea despre reabilitarea omului şi a cosmo- 
sului în fața marelui şi eternului adevăr absolut. De 
aceea, toată preocuparea ei este de a restructura 
întreaga activitate a spiritului uman şi a vieții pe 
pământ, căci şi cosmosul, cu toate cele câte vieţui- 
esc pe el, participă la procesul de eternizare al omu- 
lui dacă şi noi ajutăm, prin activitatea noastră, la 
acest vis multimilenar al omenirii: desăvârşirea ei 
întru frumusețea şi armonia eternă. Cineva spunea 
în antichitate că: “şi natura suspină după nemu- 
rire”, iar acest lucru s-a observat în decursul veacu- 
rilor, în perioade când luciferizarea istoriei era acu- 
tă şi natura se transforma în rău, exercitându-se 
asupra€io influență nefastă ce o determina să reac- 
ționeze negativ faţă de om şi nevoile lui. Acest pro- 
ces de metafizicizare a culturii, artei şi civilizaţiei 
umane, care să ducă la realizarea, prin iubire, a ar- 
moniei universale, este rostul şi idealul cel mai înalt 
al metafizicii la care au visat toți gânditorii de la 
Socrate, Fericitul Augustin, Pascal, Kierkegaard 
până la Jaspers, Heidegger, Gabriel Marcel, Ber- 
diaev şi Nae Ionescu. 

În viziunea ei globală, metafizica se opune 
falselor teorii care, în problema cosmologică, în- 
cearcă să înjosească într-atât omul încât să-l ase- 
mene unei maimuțe care umblă continuu pentru a 
fura hrana de pe unde o poate găsi şi a se bate cu 
confrații ei întru animalitate. De aceea, metafizica 
nu poate împărtăşi poziţiile lui Lamarck, Haeckel, 
Darwin sau Spencer. Unde este măreția omului 
după ei? Unde este aspiraţia lui manifestată de-a lun- 
gul veacurilor după nemurire? Aceste teorii reprez- 
intă cea mai mare ruşine pentru omenire. Teoria 
cromozomilor şi a genelor nu le spune nimic celor 
care încă mai cred în ei? Nici cea a fixității speciilor? 
Sunt teorii retrograde? Dar a crede că strămoşii 

noştri sunt gorilele sau urangutanii, acest lucru nu 
este oare retrograd? După doctorul Emile Borel, 
profesor de psihologie animală de la Sorbona, din 
analizele de laborator reiese că maimuţele au con- 
genital o degenerescență a sistemului nervos care 
s-a transmis la urmași şi că pe scara valorilor ani- 
male, maimuța este inferioară lamei din America, 
care este cotată pe scara cea mai de jos. De ce de 
7000 de ani de când avem date de cultură scrisă nu 
s-a mai înregistrat nici un caz de transformare? Bio- 
logii au găsit o scuză foarte serioasă potrivit căreia 
aceste transformări s-au făcut în milioane de ani! 
Oare Platon sau Michelangelo, Leonardo Da Vinci 
sau Fra Angelico să fi avut ca strămoş o maimuţă? E 
o aberaţie să credem aceasta. 

În problema ontologică, metafizica împărtă- 
şeşte ideea unei existenţe tragice, ca urmare a 
căderii omului în lume - aceasta însemnând că 
cosmosul a fost avariat după actul căderii în 
păcatul originar, echivalent cu actul trufiei, şi 
respectiv al neascultării. În viziunea metafizică, 
cosmosul înseamnă preexistență, existență şi 
contingență. 

Problema teleologică este o mărturisire de 
credință în Creatorul adevăr absolut care a creat 
Universul şi îl guvernează spre un scop final, rea- 
lizând astfel armonia şi ordinea universală. În 
problema cunoaşterii, metafizica vine cu o viziu- 
ne diferită față de cea a filosofiei clasice, nemaiîn- 
tâlnită în gândirea filosofică, operativă şi salva- 
toare pentru om şi umanitate: teoria cunoaşterii 
prin pătrunderea, cu ajutorul dragostei, în 
esenţa, în intimitatea obiectului de cunoscut. Toa- 
te aceste viziuni pe care metafizica ca supremă 
autoritate a spiritului uman le oferă omului, nu 
sunt altceva decât mărturisirea celor mai sfinte, 
înalte şi specifice năzuințe ale sufletului ome- 
nesc, reieşite din studierea psihologiei popoare- 
lor, a istoriei gândirii şi a religiilor lor, aşa cum 
s-au manifestat de la începuturile lor ca comu- 
nități sufleteşti, precum şi a revelaţiilor diferiților 
marilor inițiați, sfinți, genii şi trăitori de bună 
credință care au deschis orizonturi spre treptele 
superioare ale existenţei, care au trăit, cu durere, 
drama şi, mai ales, sfâşierile omului modern. 

Nu putem încheia disertaţia noastră fără ca 
să nu ne aruncăm privirea şi asupra raportului 


dintre metafizică şi religie, respectiv teologie. 
Teologia ar fi suma adevărurilor revelate omului, 
atât cât îi este dat lui cu putință ca să cunoască şi 
să trăiască, dar şi adevăruri pe care el încă nu le-a 
putut atinge. Nu este pentru aceasta însă nici o 
oprelişte, nici o frână din partea Adevărului Ab- 
solut, drumul fiind deschis spre culmi abia între- 
zărite. Ceea ce este dureros este faptul că sunt tre- 
cute cu vederea trăirea şi descoperirea marilor 
sfinţi, a marilor mistici şi asceţi. Metafizica este o 
preocupare personală, o călătorie pe care o face 
omul pe drumul teologiei şi realizează atât cât îi 
permit puterile lui morale şi intelectuale. Cu alte 
cuvinte, metafizica este gradul de trăire, cunoaş- 
tere şi înțelegere Ia care a ajuns omul pe drumul 
teologiei. În acest caz, metafizica îşi trage seva 
din misterele teologiei pe care Adevărul Absolut 
le revelează omului ca recompensă a strădaniilor 
sale şi a comuniunii realizate cu el. Deci, cunoaş- 
terea este un rezultat al graţiei divine, pe de o 
parte, iar pe de altă parte, un rezultat al eforturi- 
lor de trăire şi înţelegere a omului. 

Dacă aruncăm o privire asupra istoriei religi- 
ilor, vom vedea că sclipiri de credință religioasă 
care să depăşească puterile omului, sunt comune 
[a toate popoarele şi la toţi oamenii din toate tim- 
purile. Stilizarea credinței religioase, însă, apare o 
dată cu apariția marilor profeţi. Comune tuturor 
religiilor sunt două mari idei directoare: credința 
în existența unei forțe supranaturale (Dumnezeu) 
care guvernează cosmosul spre un scop final şi 
nemurirea sufletului şi a salvării sale. Aceste pro- 
bleme sunt comune şi preocupării metafizice. 

Prin urmare, putem afirma că metafizica 
este revelarea adevărurilor despre o lume pe 
care am pierdut-o prin căderea noastră, dar şi căi- 
le prin care putem reface acel paradis, sub două 
aspecte: mai intâi ca paradis geografic, înțele- 
gând prin aceasta realizarea unei cetăți a luminii, 
frumosului şi dragostei, o cetate în care lumina 
culturii metafizice să fie fundamentul gândirii 
oamenilor, frumuseţea şi armonia cosmică să fie 
dimensiunea organizării mediului în care să 
trăim, iar dragostea să fie dimensiunea etică care 
să reglementeze relaţiile sociale dintre oameni, 
toate acestea în vederea câştigării fericirii supre- 
me şi a biruinţei totale a binelui asupra răului. 

1945 - 1947. Un sfârşit 
şi un început 


Daniel Focșa 





stany (Cehoslovacia), unde îi găsise sfârşi- 

tul războiului, vânătorii români primesc 
ordinul de înapoiere în ţară. Printre ei se găseşte 
şi locotenent-comandor Dan Vizanty, proaspăt 
înălțat la acest grad pe 10 mai. 

Se întoarce, în fruntea Grupului 1 Vânătoare 
pe care îl comanda, într-o Românie în care comu- 
nismul se instaura în forță, fără nicio legitimitate 
dar sub oblăduirea Armatei Roşii, adevărată 
armată de ocupaţie. În 1945 se sărbătoreşte pen- 
tru prima dată 23 august, zi încă nedevenită săr- 
bătoare națională, dar deja cu o puternică sem- 
nificaţie, deturnată în sprijinul ideologic al Par- 
tidului Comunist. O defilare a tuturor categorii- 
lor de forțe armate avea să treacă pe sub Arcul de 
Triumf din Bucureşti, iar apoi pe Calea Victoriei, 
prin fața unei tribune amenajate în dreptul Pa- 
latului Regal, de unde însă Regele Mihai, aflat în 
grevă regală, lipsea. Era însă prezent primul mi- 


|, a 1 august 1945, pe aerodromul de la Pie- 


nistru Groza însoţit de ceilalți politruci şi trădă- 
tori din guvernul comunist instalat pe 6 martie. 

„Ora H: 124 avioane se pun în mişcare - po- 
vesteşte Dan Vizanty. Legătura radio între mine şi 
comandanții de unități şi sol perfectă. O ultimă 
verificare a motoarelor la cale. Totul în ordine. La 
racheta verde declanşată de şeful de pistă, pri- 
vesc cu încredere şi cu un sentiment profund de 
dragoste către coechipierii mei apropiați. Deco- 
larea (de pe Popeşti-Leordeni - nota mea, D.F.). 
Potrivit celor dispuse şi pregătirii, defilarea a 
decurs impecabil. Eram cu inima plină de satis- 
facţie şi mândrie. Ne îndreptam acum către aero- 
drom, unde tot noi, vânătorii, trebuia să aterizăm 
primii, degajând cât se poate mai repede terenul 
pentru a da posibilitatea aterizării tuturor celor- 
lalte avioane». 

Ceea ce avea să se întâmple pe când se apro- 
piau de aerodrom, pregătindu-se pentru aterizare, 
ar putea fi calificat drept un incident tehnic grav, 
care se putea sfârşi printr-o tragedie, de n-ar fi fost 
măiestria pilotului... Vizanty însă a considerat că 

s-a petrecut un miracol, încă unul, în lunga sa cari- 
eră de zburător. 

Aflaţi în zbor, prin semne convenţionale, 
Milu - căruia nu îi funcționa aparatul radio - îl 
anunță pe Vizanty, după ce acesta scosese trenul 
de aterizare al Messerschmitt-ului 109 G pe care 
zbura, că roata sa dreaptă era spartă. Incidentul 
survenise cu siguranță la decolare, însă el nu 
observase. O aterizare într-o astfel de situaţie ar fi 
dus cu siguranță la capotare şi, foarte probabil, la 
o explozie, la rănirea gravă sau la moartea pilotu- 
lui. Se văzuseră multe astfel de cazuri. Existau 
două posibilități, prevăzute de regulament: să 
aterizeze pe burtă, deci cu trenul de aterizare 
escamotat, eliminând astfel o mare parte din risc 
şi salvând avionul, care s-ar fi ales doar cu strică- 
ciuni minore (îndoirea palelor elicei) sau, dacă 
aterizarea ar fi prezentat un mare risc, mai exista 
posibilitatea să ia înălțime şi să sară cu paraşuta, 
lăsând avionul să se prăbuşească. Două posibi- 
lităţi, deci... Vizanty o alege pe a treia ! Într-ade- 
văr, mai putea face ceva, ceva extrem de riscant, 
aproape imposibil. 

În anii '30, îl cunoscuse pe celebrul Ren€ 
Fonck, as al aviaţiei franceze din primul război 
mondial. Acesta vizitase Bucureştiul şi povestise, 
printre altele, o întâmplare din vremea Marelui 
Război, când reuşise să aterizeze cu un aparat de 
vânătoare Spad VII, pe o singură roată, având 
cealaltă jambă distrusă. Trebuie spus că Fonck nu 
avusese de ales; în acea vreme, trenurile avioane- 
lor nu erau escamotabile, deci nu exista soluţia 
punerii aparatului pe burtă. Şi nici paraşutele 
încă nu se prea foloseau... Vizanty se gândeşte să 
încerce acelaşi lucru, în ciuda riscului enorm de 
capotare a avionului. Voia să salveze acest mi- 
nunat Messerschmitt 109 G, cu care terminase 
războiul, care îi era drag, cu atât mai mult cu cât 
nu ştia cât va mai avea ocazia să zboare pe el... De 
la sol, i se spune să aleagă soluţia regulamentară 
şi sigură a aterizării pe burtă. Generalii Emanoil 
Ionescu (Pipiţu) şi Gheorghe Argeşanu, mai întâi 
îi ordonă, apoi îl roagă să aleagă această soluție. 
Țineau la el, în apreciau ca om şi ca pilot şi îl ştiau 
“un om al extremelor”, aşa că se temeau să nu 
facă vreo nebunie. “Mon Cher” alege însă “varian- 
ta Fonck”, închide radioul şi execută o aterizare 


magistrală, pe o singură roată, la limita dintre 
viaţă şi moarte. Îi reuşeşte ! Pe aerodrom, o agi- 
taţie nemaipomenită, toţi se îndreaptă spre 
avionul care aterizase într-o manieră aproape 
imposibilă, de necrezut... 

“Întind şi pun mâna pe capotă şi, asemenea 
unui cavaler, care, după ce a câştigat o cursă de 
obstacole, mângâie gâtul calului, o trec uşor ca o 
mângâiere, ca un sincer mulțumesc şi cu un gând 
de recunoştinţă - îşi aminteşte el. Ce a urmat este 
aproape indescriptibil. Într-o clipă toată lumea 
era la avion, cu maşinile, cu ambulanţele, cu ex- 
tinctoarele, camioanele, maşinile speciale, pe jos, 
o mare de oameni în jurul meu, iată-i se suie pe 
aripi, pun mâna pe mine, mă trag şi mă scot din 
carlingă, mă coboară, mă iau în brațe pe sus. Toţi 
râd, plâng, o rumoare nemaipomenită. În această 
postură ajung la P.C. Primul care s-a repezit şi mă 
ridică în braţe şi mă sărută plângând: generalul 
Argeşanu, apoi ministrul cu toată suita prezentă, 
apoi, băieţii mei, toţi până la unu”. 

O aterizare de maestru, a unui mare as al avi- 
ației, care va rămâne, cu siguranță, în istoria aero- 
nauticii române. 


kk 


În septembrie - decembrie 1945, are loc un 
episod rămas până azi învăluit în mister şi care, 
după cum afirma comandorul Vizanty, avea să-i 
schimbe viața. Există două versiuni, cea poves- 
tită, cu lux de amănunte, de către pilot, şi cea a 

serviciilor secrete, care lansează doar pre- 
supuneri, dar se pare că nu au ajuns niciodată la 
o concluzie fermă asupra celor întâmplate. 

Iată ce se poate citi într-o notă informativă 
(nr.77/13 febr. 1946/C.1.) a SSI (Serviciul Secret 
de Informații), păstrată în arhiva fostei Securități: 

„Comandorul aviator Dan Vizanti a făcut un 
zbor peste frontieră, cu direcţia spre Viena, în 
vara anului 1945 (una din informaţii arată că 
acest zbor a avut loc în luna Octombrie 1945) (de 
fapt, în septembrie - nota mea, D.F.). Decolarea s- 
a făcut de pe un aerodrom din Oradea Mare, deşi 
poliția aeroportului a interzis această călătorie. 
Vizanti reuşise să plece, declarând că merge la 
Bucureşti. Zborul întreprins de Vizanti - după 
cum declară el - a fost pus a cale de nişte doam- 
ne de la Crucea Roşie, cu scopul de a transmite 
scrisori la Viena (identificarea doamnelor de la 
Crucea Roşie, precum şi conţinutul scrisorilor, 
este în curs). În Austria, Vizanti aterizează pe un 
aerodrom folosit de aviația britanică şi, imediat 
după aterizare, este arestat de către Serviciul de 
Informaţii Englez, care i-a confiscat pachetul cu 
scrisori şi o cantitate de valută străină în pengo 
(monedă ungurească înlocuită în 1946 de forint - 
nota D.F.). Serviciul de Informaţii Englez, cre- 
zând că au de a face cu un dezertor şi spion con- 
tra Angliei, l-au arestat şi ținut în această situaţie 
pe Comandorul Vizanti timp de aproximativ trei 
luni. De la închisoarea din Viena, unde fusese de- 
ținut, a fost ridicat într-o noapte şi transportat cu 
o maşină într-o direcţie necunoascută. Pe timpul 
călătoriei, Vizanti este aruncat din maşină în şan- 
țul şoselei, iar maşina dispare; a doua zi constată 
că se află în regiunea Tirol în apropiere de un la- 
găr de prizonieri, printre care se aflau şi prizo- 
nieri români. Se internează în acest lagăr, de 
unde este trimis în ţară în luna Decembrie 1945, 
odată cu un lot de alți prizonieri români”. 

Relatarea este succintă, tonul sec. Dan 
Vizanty făcuse o lungă istorisire a acestei întâm- 
plări, în scris, şi o înaintase superiorilor săi, la 
înapoierea în țară. Mult mai târziu, în mai 1986, 
aflat la Paris (Parisul lui drag, unde se simțea atât 
de bine, atât de acasă) scrie un text lung (50 de 
pagini A4 manuscrise, acoperite cu un scris 
mărunt), în care repovesteşte, în detaliu, întregul 


episod (a se vedea acest text, publicat în Anexele 
prezentului volum, sub titlul Ultima misiune). 

Ce se petrecuse de fapt? 

Dan Vizanty fixează începutul întâmplării în 
primele zile ale lunii septembrie 1945, Ia câteva 
săptămâni după acea aterizare de pomină, cu 
Messerschmitt-ul 109, pe o singură roată. Tocmai 
îşi luase un concediu de o lună. În aviaţie se 
simțea deja intruziunea politicului, presiunile 
venite dinspre guvernul comunist care se înscău- 
nase, la presiunile sovieticilor, în martie acelaşi 
an. Pe 6 septembrie este convocat la Mariela Său- 
lescu, preşedinta Comitetului Crucii Roşii româ- 
ne, care îi propune să facă parte dintr-o comisie 
românească, aflată sub conducerea generalului 
Baloşin, care se ocupa cu depistarea şi repatri- 
erea tuturor prizonierilor români care se găseau 
încă internați în lagărele din Germania şi Austria. 
Doamna Săulescu urma să plece cu o camionetă 
încărcată cu alimente, haine, țigări, medicamente 
şi scrisori pentru prizonieri, iar Vizanty, cu un 
avion Klemm 35, de asemenea cu câteva pachete, 
urmând a se întâlni pe 12 septembrie la Viena, la 
Alice Văitoianu, reprezentanta Crucii Roşii pen- 
tru Viena. A doua zi, pe 13, urmau să ajungă cu 
toții la Praga. În privința avionului Klemm, per- 
sistă şi acum un semn de întrebare. Vizanty, în 
povestirea sa, spune „avionul meu Klemm 35”, 
lăudându-i performanţele, dar nu dă alte detalii 
despre acest avion. În rapoartele informative ale 
SSI, se afirmă că acest avion îi aparţinea unui oa- 
recare aviator rezervist Scully, care nu poate fi al- 
tul decât adjutant aviator Scully-Logotheti, pilot 
în Escadrila 53 Vânătoare, cu care desigur Dan 
Vizanty se cunoştea bine. 

Ideea de a face un zbor, practic de plăcere, 
până la Viena, pe un timp foarte frumos, i-a surâs 
pilotului. Pe 11 septembrie decolează de la Bucu- 
reşti, cu destinaţia Oradea, unde urma să facă o 
escală până a doua zi dimineaţă, pentru alimenta- 
rea avionului şi pentru odihnă. A vrut să profite 
de această ocazie şi pentru a face o vizită episco- 
pului greco-catolic Ioan Suciu, cu care era în 
relaţii de prietenie. 

“Ne cunoşteam, ne înțelegeam, o afinitate şi 
o concordanță în toate ideile pe care le exprimam 
dădeau discuţiei noastre un aer de claritate, de 





anul VIII e nr. 89 


61 


ROST 


HISTORIA 





serenitate - rememorează Dan Vizanty întâlnirea 
cu înaltul prelat (care avea să moară în detenție 
politică, în 1953). La ora 7 am cinat împreună în 
sala specială a Palatului. Împreună este un fel de 
a spune, pentru că IPS a ciugulit doar câte ceva, 
pentru a-mi da impresia că mâncăm împreună. 
Un călugăr se ocupa discret cu serviciul - totul 
într-o atmosferă simplă, sobră dar, în acelaşi 
timp, plină de demnitate şi chiar măreție. Apoi, 
până la ora 11 noaptea, încetul cu încetul, am 
intrat dans le vif du suje?. La despărţire, loan Su- 
ciu îi dăruieşte o iconiță de aur cu Maica Dom- 
nului, pe care pilotul o va purta de atunci la înche- 
ietura mâinii. Pe 12 septembrie, la amiază, deco- 
lează de pe Oradea cu direcţia Viena, unde 
aterizează după câteva ore pe aerodromul 
Schwechat, aflat la 25 km SE de capitala austri- 
acă, în zona de ocupaţie anglo-franceză. 

Din acest moment, evenimentele care se suc- 
ced au ceva halucinant, straniu, care te trimit cu 
gândul la atmosfera fantastică din nuvelele lui 
Mircea Eliade. Protagonistul pierde controlul rea- 
lităţii, care se accelerează independent de voința 
lui şi contra acesteia, în afara oricăror previziuni 
şi a logicii. 

Aterizează, este primit cu amabilitate de 
comandantul francez al aerodromului, căruia îi 
arată documentele oficiale şi îi descrie pe scurt 
scopul misiunii sale. leşind din biroul comandan- 
tului, pleacă spre ieşirea din aerodrom, unde îl 
aştepta un automobil care trebuia să-l ducă în 
Viena. Pe alee se încrucişează cu un căpitan bri- 
tanic din Intelligence Service, care, neaşteptat, îl 
apostrofează obraznic, întrebându-l dacă nu ştie 
să salute. După câteva replici, cei doi sunt pe 
punctul de a ajunge la o altercaţie, însă englezul, 
vizibil aflat sub influenţa alcoolului, îşi strigă sub- 
alternii, care pun mâna pe Vizanty şi îl dezar- 
mează. 

“Englezul continua să urle şi ca urmare, un 
jeep, ieşind din acelaşi hangar, sosi în viteză. 
Astfel am fost îmbarcat, încadrat de gradele infe- 
rioare, căpitanul luând loc lângă şofer şi maşina 
pornind în viteză către o destinaţie şi scop 
necunoscute, cel puțin, pentru mine”. 

Este dus la o clădire din Viena, despre care 
află că e un penitenciar administrat de britanici. 


A doua zi, este transferat într-o altă clădire, apar- 
ținând Intelligence Service-ului, şi “cazat” într-o 
mare cameră goală, la etajul al treilea, cu fereas- 
tra lipsită de geamuri dar închisă cu sârmă ghim- 
pată. În textul semnat de el, Ultima misiune (vezi 
Anexe), atmosfera şi trăirile proaspătului deținut 
sunt descrise cu lux de amănunte. Încearcă să ia 
legătura cu exteriorul, scriind un bileţel către 
Crucea Roşie din Viena, pe care îl înfăşoară într-o 
bucăţică de moloz şi îl aruncă de la fereastră, unei 
trecătoare (fereastra dădea spre o stradă lătural- 
nică). Face cunoştinţă cu un medic indian, care îşi 
făcuse studiile în Germania şi care, după ce trăise 
o dramă din cauza invaziei sovietice, fusese con- 
damnat la moarte de către englezi pentru colabo- 
raționism. Vizanty nu se sfieşte să vorbească 
despre “mârşăvia engleză”, şi se pare că, în urma 
a ceea ce a trăit în 1945, dar şi a ceea ce aflase, a 
rămas toată viața cu o puternică aversiune față 
de britanici. În general, în acea închisoare impro- 
vizată, aceştia comunicau cu el folosind o fran- 
ceză stricată. 

Bileţelul trimis se pare că ajunsese la desti- 
nație. După un timp, este scos din acea închisoa- 
re, şi transferat în altă clădire, probabil doar pen- 
tru ca cei care îl reţineau să poată spune oficial, 
fără să mintă: “În închisoarea X nu se găseşte nici- 
un prizionier cu numele Dan Vizanty”. “Încă o 
dovadă a caracterului acestui popor”, comentea- 
ză el. În fine, la un moment dat este dus la un fel 
de interogatoriu, unde un subofițer englez în- 
cepe prin a-l acuza direct că, în 1937, la Constan- 
tinopol, făcea spionaj în favoarea Franţei. Vi- 
zanty cere să se ia imediat legătura cu Crucea 
Roşie, cu guvernul român şi cu Regele Mihai, pen- 
tru clarificarea situaţiei sale. 

Din noua locaţie, pilotul repetă gestul, trim- 
ițând o altă misivă la Crucea Roşie din Viena. “De 
această dată am putut avea o bucată de hârtie 
ceva mai mare, cât un sfert de coală de scris. Şi cu 
scrisul meu mic şi lizibil, am reuşit să povestesc 
întâmplarea mea, rugând-o pe Alice Văitoianu, ca 
prin Crucea Roşie, să caute ca Regele Mihai să fie 
pus la curent. Nu se poate, gândeam eu, ca inter- 
venţia Regelui să nu fie ascultată şi să se pună 
capăt odată întregii poveşti căreia îi căzusem vic- 
timă cu totul nevinovată”. 

Li aia 0 Dai. ez; 

Se pare că acest gest a avut efect, şi regele a 
intervenit personal pentru eliberarea aviatoru- 
lui. Cel puţin aşa afirmă Dan Vizanty într-o auto- 
biografie scrisă ulterior. Faptul că la Bucureşti se 
aflase de soarta lui şi lucrurile se puseseră în 
mişcare pentru eliberarea sa este confirmat şi de 
o notă informativă a SSI (nr. 797), datată 19 no- 
iembrie 1945, în care, printre altele, se poate citi: 
“În urma cercetărilor întreprinse de către Co- 
misia Aliată din Viena, Comandorul Vizanti a fost 
reținut în vederea anchetei, spre a se stabili 
motivul ce l-a determinat să facă acest zbor, fără 
autorizarea organelor de resort. La început s-a 
bănuit să ar fi vrut să treacă în Franța şi apoi în 
Anglia sau America (...). Recent s-au făcut inter- 
venii pentru eliberarea sa din detenţiune. (...) 
Contează ca un element de valoare şi ca un as al 
aviației de vânătoare”. 

“Dar iată că într-o seară, un locotenent 
englez tânăr, mare cât ușa, intră în cameră şi mi 
se adresează: Domnule Vizanty, vă rog să mă 
urmaţi, luaţi-vă toate lucrurile, tot ce aveţi”. Este 
informat că e liber. În sfârşit ! 

După un drum destul de lung, cu trenul şi cu 
un automobil, la un moment dat este lăsat, în 
plină noapte şi în frig, pe marginea unei şosele 
austriece. Aici povestea diferă puţin în funcţie de 
surse. Iată povestirea lui Vizanty din 1986: “La un 
moment dat, maşina se opri. Vecinul meu îmi 
deschise portiera şi-mi făcu semn să cobor. Îmi 
dădu şi bagajul şi acum aşteptam lichidarea... 
nimic. Maşina se puse în mişcare şi se depărtă. În 
mijlocul unei şosele, în întuneric”. 

În nota nr.77 din 13 februarie 1946 a SSI, se 
poate citi: “Pe timpul călătoriei, Vizanti este aruncat 
din maşină în şanțul şoselei, iar maşina dispare”. 





A doua zi îşi dă seama că se găseşte foarte 
aproape de un lagăr de prizonieri, în regiunea 
Tirol. De acolo se va întoarce în țară, împreună cu 
un grup de etnici germani din România, care 
doreau să se repatrieze. 

Aventura nu se termină însă aici. Iniţial, 
bucuros că necazurile păreau să se fi sfârşit şi că 
reuşise să se întoarcă, în sfârşit, acasă, Dan 
Vizanty are parte la Bucureşti de câteva neplăceri 
majore: în urma lungii sale absenţe nemotivate, 
se considerase că dezertase. “Unitatea din care 
face parte - consemnează SSI -, din cauza lipsei 
îndelungate de la serviciu îl trece în poziţia de 
dezertor, însă la înapoierea ofițerului în țară, a 
căutat să muşamalizeze, făcând propunerea să i 
se aplice doar o pedeapsă disciplinară. Ministerul 
de Război a respins această propunere şi a ordo- 
nat să i se întocmească actele legale de trimitere 
în judecata instanțelor militare pentru fapta de 
care se face vinovat comandorul Vizanti. Dosarul 
cu actele complete, după ce a trecut pe la 
Comandamentul Aeronauticei Regale, se află la 
Curtea Marţială, iar ofițerul se află sub stare de 
arest la închisoarea acestei instanțe militare”. 

Este vorba despre închisoarea Corpului II 
Armată, de unde avea să fie eliberat pe 28 martie 
1946, în urma unui ordin emis de Curtea Marţială - 
Secţia Parchet. În continuare, nu au mai urmat alte 
acţiuni oficiale împotriva sa, afacerea fiind închisă. 
Cei de la Serviciul Secret de Informaţii rămăseseră 
totuşi suspicioşi. În dosarul său, în februarie 1946, 
se consemnase: “Probabilitatea cea mai apropiată 
de adevăr este că, Comandorul Dan Vizanti lucrează 
în Serviciul de Informaţii Englez, iar declaraţia pe 
care o face el în legătură cu arestarea de către 
organele “Intelligence Service”-ului la aterizarea de 
pe aerodromul din Austria nu este decât un mijloc 
de derutare a organelor noastre informative”. 

Aşa sunt organele serviciilor secrete, neîn- 
crezătoare... 

În ceea ce îl priveşte pe Dan Vizanty, el fu- 
sese absolvit oficial de orice vină. 

Reîntors în cadrele active ale armatei, după 
câteva luni va fi însă şi el trecut în cadrul disponi- 
bil, ca majoritatea piloților care luptaseră în Est şi 
care nu prezentau încredere pentru noul regim, 
de extracție bolşevică, ce se instaura grăbit la 

Bucureşti. Vizanty primeşte un ordin de serviciu, 
emis de Flotila 1 Vânătoare, prin care este anun- 
țat că, începând de la 1 septembrie 1946, în con- 
formitate cu ordinul Statului Major al Aerului nr. 
12231 din 19 august 1946, pleacă în concediu 
nelimitat, fiind trecut în cadrul disponibil. 


La 22 august 1947 este trecut în rezervă. 
Astfel, aeronautica română, deja puternic infil- 
trată cu comunişti, renunţa la unul dintre primii aşi 
ai aviaţiei noastre de vânătoare. Pentru Vizanty, 
cea mai frumoasă perioadă a vieţii sale lua sfârşit. 
Fotografii din colecția Ana-Maria Vizanty 

Mislea, închisoare 
comunistă pentru femei + 


Flori Bălănescu 


in orăşelul Câmpina, pornind pe şo- 

[) seaua Câmpina-Ploieşti, până în co- 

2 muna Băneşti şi de aici pe drumul ce 

e“desprinde de îndată ce treci podul peste apa 
Doftana, ajungi după o călătorie de două ore în 
satul Mislea, după ce treci satele Băneşti şi Urleta. 
[...] Aci, la confluenţa celor trei văi: Sărata, Mislea 
Dulce şi Mislea Seacă, şi între dealurile: Viişoara, 
Bunişorul şi Breabăn se află aşezată închisoarea 
Mislea, instalată încă din anul 1878, în localul 
Mănăstirei cu acelaşi nume”?. Astfel descria în- 
vățătorul St. Stănescu, „învăţător înaintat”, din 
com. Floreşti, jud. Prahova, locul în care se afla 
închisoarea Mislea. Monografia dedicată închiso- 
rii, descoperită la Arhivele Naţionale, este proba- 
bil o lucrare de înaintare în grad didactic, prezen- 
tată în jurul anilor 1944-1945. 

Până în 1924, Mislea a fost centru de corecție 
pentru minori şi de infractori militari de drept 
comun. A rămas singura închisoare din ţară pen- 
tru reeducarea minorilor, din 1883 până în 1924, 
când a devenit închisoare pentru femei: „În luna 
August 1924, în baza Jurnalului Consiliului de 
Miniştri din 30 iulie, acelaşi an, s-a transferat 
închisoarea de femei de la Plătăreşti la Mislea, 
ocupând localul fostei închisori de minori, trans- 





„Aș vrea să cânt despre iubire 
Despre noroc sau despre moarte 
Dar cerul meu de cer subțire 

E prea sărac, e prea departe. 

Aş vrea ca mâna prin zăbrele 

Să poată apuca o stea 

Dar stelele-s Ia tel de grele 

Ca sufletul, ca viaţa mea” 














ferată la Aiud. Această epocă este a doua perioa- 
dă a istoriei închisorii din Mislea”3. Închisoarea a 
fost amenajată inițial în biserica din curtea incin- 
tei. Biserica a fost ctitorită de Radu Paisie şi a fost 
terminată în 1537; pustiită de Mircea Ciobanu şi 
refăcută de Petru Cercel, ulterior a fost îngrijită, 
pe rând, de Mihai Viteazul, Matei Basarab şi Mih- 
nea Turcitul. A fost demolată de regimul comu- 
nist în 1977. În prezent, fosta închisoare Mislea 
adăposteşte un azil pentru bătrâni. 


1 Versuri compuse în închisoare de o deținută legionară. A se vedea pe larg Lacrima prigoanei. Din lupta legiona- 
relor românce. Pagini din istoria Gărzii de Fier, vol. 1, Ed. Gordian, Timişoara, 1994; vol. 2, Ed. Gama, laşi, 1997. 
2 ANIC, Fond Ministerul Culturii Naţionale şi al Cultelor - Direcţia Învățământului Primar-Normal, dos. 2 


379/1945, ff. 30-37. 
3 Ibidem 

Cert este că a treia perioadă a închisorii 
Mislea a fost cea mai politizată. După datele pe 
care le deţinem, aici au fost închise legionare de 
la începutul anilor '40, şi au continuat să rămână 
închise şi după 1944. După al Doilea Război 
Mondial, sistemul penitenciar s-a extins şi diversi- 
ficat, pentru a face față nevoilor ideologice ale 
regimului comunist. Statutul de penitenciar pen- 
tru femei a fost reconfirmat prin Decizia MAI nr. 
57 286/ 4 decembrie 1945, iar în perioada 1948- 
1955 a aparţinut categoriei a II-a de penitenciare 
- cele cu caracter „închis”, destinate deţinuţilor 
care în viziunea autorităților prezentau grad 
mare de „periculozitate”4. Într-o taxonomie su- 
biectivă a fostelor deţinute, Mislea a fost în- 
chisoare de exterminare. A devenit, cu precădere 
după 1948, cea mai importantă închisoare pen- 
tru femei, indiferent de motivul arestării lor. 
Secţiile speciale pentru deţinutele politice, pre- 
văzute cu trei celule de pedeapsă, au fost înfi- 
ințate în 1949-1951. 

La Mislea au ajuns foarte multe legionare, 
care constituie o parte însemnată din totalul 
deținutelor politice din România, dar şi adepte 
ale altor partide politice sau neimplicate politic. 
Paula Agapie-Hoaje, şefa fetelor legionare de la 
Academia Comercială din Braşov, a fost deținută 
la Mislea între 1943-1944, apoi rearestată în mai 
1948 şi eliberată în 19645; călugărița greco-ca- 
tolică Maria Cotoi - pe numele monahal lonela6, 
a fost arestată de trei ori (1950, 1951, împreună 
cu episcopul Alexandru Todea, apoi în 1958); 
Lucreția Jurj-Costescu a fost acuzată de „crimă 
contra securității statului” pentru participare la 
acţiunile grupului de partizani condus de Teodor 
Şuşman (Munţii Apuseni); Doina Ghibu - soţia lui 
Octavian, fiul lui Onisifor Ghibu - a fost arestată 
în martie 1949 în locul soțului ei, pe care Securi- 
tatea nu l'a găsit, apoi rearestată în august 1950, 
trecând prin MAI, Jilava şi Mislea. Lucreția Jurj îşi 
aminteşte cât de eterogenă era componența 
celulelor de Ia Mislea, ca de altfel toate locurile de 


detenție în care se aflau femei. În a doua jumătate 
a anilor '50 puteau fi întâlnite aici: Maria Anto- 
nescu - soția Mareşalului Ion Antonescu, fosta 
anchetatoare comunistă, acuzată de spionaj şi 
titoism, Vida (Vidosava) Nedici, Anastasia Paşca - 
soţia partizanului din munţii Maramureşului, 
Eugenia Haimovici - o doctoriță romano-cato- 
lică, Elena Răşcanu, condamnată la 10 ani - soția 
lui Petre Răşcanu, Procuror General la Înalta 
Curte, condamnat 15 ani, mort în condiţii de ex- 
terminare la Piteşti; Germina Liciu, condamnată 
la 15 ani - soţia lui Alexandru Liciu, Preşedintele 
Curţii de Apel, executat în urma judecării lotului 
fabricat de Securitate în jurul Legaţiei Marii 
Britanii, Elena Codreanu - soția liderului legio- 
nar Corneliu Zelea Codreanu, Prinţesa de Wied 
(Eleonora Bunea) - fiica regelui Albaniei, familie 
înrudită cu familia Regală a României, con- 
damnată la 20 de ani muncă silnică, moartă în 
închisoare; France Marcovici - fiică de general, 
condamnată pentru spionaj la 25 ani muncă sil- 
nică, în lotul fabricat în jurul Legaţiei Franţei, 
detenţie la MAI, Jilava, Mislea, unde a suferit chin- 
uri mari din cauza cancerului gastric, a murit în 
1956 sau 1957, cel mai probabil în spitalul 
închisorii Văcăreşti, fiind transferată de la Mislea; 
profesoara Olga Caba, scenografele Lena Con- 
stante şi Elena Pătrășcanu - ultima fiind soția mi- 
nistrului Justiţiei Lucrețiu Pătrășcanu (condam- 
nat la moarte şi executat de tovarășii lui de par- 
tid, în 1954), ambele arestate în acelaşi lot; până 
la femei din mediul țărănesc arestate pentru mo- 
tive la fel de diverse, din grupurile de sprijin ale 
grupurilor de luptători din munţi, multe călu- 
gărițe, sora ursulină Ignatia, cinci surori sociale: 
Hildegard, Alexia, Cristina, Judit, Ersek Maria, 
două surori benedictine din Timişoara: Patricia şi 
Frau Priorin Hildegard, patru surori de la Insti- 
tutul Sf. Maria din Bucureşti (Pitar Moş), Supe- 
rioara Clementine Mayer, maica (Mater) Anun- 
țiata, sora Maria Ruja - 18 maici din şapte congre- 
gaţii se rugau în româneşte, nemţeşte, ungureşte, 


4 Andrei Muraru (coord.), Dicţionarul penitenciarelor din România comunistă (1945-1967), Ed. Polirom, Iaşi, 


2008. 


5 Aspazia Oţel-Petrescu, Strigat-am către Tine, Doamne..., Ed. Fundaţiei Culturale Buna Vestire, Bucureşti, 2000. 
6 Paul Caravia, Virgiliu Constantinescu, Flori Stănescu, Biserica întemnițată. România, 1944-1989, INST, 


Bucureşti, 1998. 

italiană, franceză; în vara anului 1952 au format 
16 grupuri de exerciţii spirituale, fără deosebire 
de religie, toate participând la meditații etc. 
Închisoarea avea formă de patrulater, încon- 
jurat cu zidurile înalte ale vechii mănăstiri, dotate 
cu contraforturi solide. La intrare, în partea 
dreaptă se aflau clădirile administraţiei, iar spre 
stânga clădirea direcţiunii. În afara incintei se 
mai afla carantina. Ca în orice închisoare de exe- 
cutare a pedepsei, aici erau ținute - între două 
săptămâni şi o lună (şi nu 40 de zile, aşa cum sug- 
erează etimologia termenului) - nou-venitele. 
Teoretic, rolul carantinei era unul profilactic, 
adică acela de a evita îmbolnăvirea deținutelor 
din închisoare cu eventualele boli sau epidemii 
ale căror purtători puteau fi ultimele sosite. În 
realitate, în acest răstimp, administrația închi- 
sorii încerca să afle starea lor de spirit, infiltrân- 
du-le cu informatoare, pentru a depista legăturile 
dintre deţinute, care sunt liderii lor reali etc. În 
funcţie de aceste criterii, administraţia fixa locul 
fiecăreia într-o celulă sau alta, unele dintre ele 
fiind izolate. Jacqueline Pinard (deţinută între 
1950 şi 1953) îşi aminteşte despre regimul de 
carantină de la Mislea: „...masa de prânz, mereu 





aceeaşi, o ciorbă cam lichidă de zarzavat în care 
de două ori pe săptămână găseam câte o bucăţică 
de carne fiartă. Căpătam 250 de grame de pâine 
sau mămăligă. Rar câte două frunze de salată sau 
o ceapă verde, o dată pe săptămână circa 40 gra- 
me de brânză sau marmeladă. O singură dată, în 
timpul celor 26 de zile de carantină, ni s-a dat un 
pumn de cireşe. Hrana, deşi mai bună [decât la 
Jilava], nu umplea stomacul ca fasolea sau arpa- 
caşul. Singura diferență era că aici era mai multă 
igienă şi beneficiam de soare şi de aerul curat al 
acestei regiuni deluroase. Și, cum totul este rela- 
tiv, aceste binefaceri se transformară în contrari- 
ul lor, deveniră duşmanele noastre, ațâţându-ne 
foamea. (...) senzaţia de foame este ceva destul de 
greu de suportat, poate nu atât fizic cât mai ales 
prin repercusiunile morale ce le provoacă. Am 
putut constata de multe ori în timpul detenției că 
fiinţa cea mai dârză poate să recurgă la orice 
când foamea o chinuie”8. 

În prima curte a închisorii se aflau magazia 
de alimente, bucătăria, dispensarul medical, izo- 
latorul, baia (cu duşuri), bucătăria. Următoarea 
curte - care asigura trecerea dinspre bucătărie 
spre dispensar - adăpostea bisericuţa fostei 


7 Cornel Jurju, Cosmin Budeancă, „Suferința nu se dă Ia frați...”, Mărturia Lucreţiei Jurj despre rezistența 
anticomunistă din Apuseni (1948-1958), Ed. Dacia, Cluj-Napoca, 2002. 


8 Jacqueline Pinard, „1095 de zile” Ed. PACO, Bucureşti, f.a. 

mănăstiri, care avea pridvor în stil brâncovenesc. 
În faţa ei se afla şirul dormitoarelor, iar pe latura 
stângă o sală de mese pentru deţinutele care 
lucrau în atelier. Tot aici erau situate şi veceurile 
turceşti. Pe partea dreaptă a bisericii era o clădire 
cu două încăperi pentru deţinutele inapte de 
muncă: „În afară de spălător şi sufragerie, în 
această curte era şi o clădire fără etaj în partea 
opusă, lângă biserică, unde locuiau inaptelece nu 
puteau lucra fiind bătute sau suferinde şi cor- 
voade, vreo 30 de deţinute [cu aproximaţie, în 
1950-1951] care întrețineau curăţenia, lucrau la 
bucătărie, spălătorie şi brutărie”?. 

În spatele bisericii se ridica un zid înalt din- 
colo de care se aflau atelierele. Curtea atelierelor 
(unde puteau fi întâlnite multe deținute de drept 
comun) era despărțită de secţiile „politicelor” 
printr-un gard de scânduri. În atelierele de la 
Mislea deţinutele lucrau covoare persane, lenje- 
rie şi altele asemenea. Închisoarea avea contract 
cu magazinele „Romarta” pentru rochii de mirea- 
să, cămăşi de mire ş.a. Cinismul regimului nu 
cunoştea limite: femeile închise pe nedrept, ţi- 
nute în mizerie, umilință şi teroare, pe de o parte 
se bucurau că pot munci şi nu mai stau toată ziua 
închise (cu atât mai mult cu cât lucrau veşminte 
asociate fericirii, împlinirii, libertăţii); pe de altă 
parte, ele nu aveau prezent, viitorul fiind impro- 
babil, nevoite să participe forțat la fericirea mes- 
chină a unei majorităţi controlate ideologic. În 
atelierul de croit confecții a muncit şi Arlette Co- 
posu, soţia lui Corneliu Coposu (secretarul lide- 
rului țărănist luliu Maniu), deținută la Mislea în 
perioada 1951-1956, condamnată la 20 de ani de 
muncă silnică şi 10 ani de „degradare civică”, con- 
fiscarea averii şi 5.000 de lei cheltuieli de jude- 
cată pentru crima de înaltă trădare!0. Motivul 
real: era soția unui indezirabil. 

Închisoarea avea patru posturi de gardă în 
unghiurile clădirilor oficiale şi patru miradoare în 
cele patru colțuri ale gardului împrejmuitor. Era 


9 Ibidem. 


păzită şi de doi soldaţi la poarta exterioară, pre- 
cum şi de alţii doi la cea secundară - destinată sol- 
daţilor şi milițienilor care locuiau în satul Mislea!!. 
Cele trei secţii ale deținutelor politice erau 
despărțite de garduri înalte şi groase, astfel: 
Secţia 1 sau Secretul: deținutele condamnate 
pentru delictul de crimă de război (criminalele 
de război, sau asimilate acestei categorii, cel mai 
adesea soțiile unor foşti demnitari; Maria Anto- 
nescu, de exemplu, a fost închisă la secția secret); 
aici erau ţinute, îndeobşte, deţinutele cu con- 
damnări mari sau condamnate la moarte, cele 
considerate periculoase; acestea aveau regim se- 
ver: părăseau celula doar noaptea pentru duş sau 
plimbare, când curtea din fața secţiei era goală. 
Secţia a II-a: rezervată deţinutelor care 
urmau Să vină în închisoare, cele gata con- 
damnate, trecute prin închisorile de triaj, aduse 
la Mislea pentru a-şi executa pedeapsa. 
Secţiile III-IV: alcătuiau o singură secţie, cea 
a reţinutelor la dispoziţia Securităţii, cu anchetele 
în desfăşurare, aflate în aşteptarea procesului 
sau de-abia arestate. Ca orice închisoare region- 
ală, şi Mislea avea un depozit al Securităţii!?. 








10 Acuzată de spionaj în favoarea francezilor. „Lumea românească”, iulie 1997, Frusinica Moraru, Florin Pintilie, 
Femei întemnițate de regimul totalitar comunist - Arlette Coposu, pp. 6-7. 


1! 1bidem, p. 123 


12 A se vedea pe larg, Aspazia Oţel-Petrescu, Strigat-am către Tine Doamne..., Ed. Fundaţiei Culturale Buna Vestire, 


Bucureşti, 2000. 

Dormitoarele aveau câte două rânduri de 
paturi şi WC separat, într-o cabină. Izolatorul 
avea patru celule de 1/ 2 metri, cu uşi metalice, 
zăvoare imense în partea de sus, geamuri mici 
(sus), cu zăbrele. La capătul culoarului se afla 
carcera, care semăna cu un dulap metalic foarte 
îngust; nu permitea decât poziţia în picioare. 

Poarta dintre secţiile politicelor şi dreptul 
comun era numită Poarta Iadului sau Poarta Nea- 
ară. Sala de mese era numită „Sufrageria”. Aici 
era afişată o lozincă: „Să zdrobim fără cruțare 
ultimele rămășițe reacționare şi tasciste, vândute 
imperialismului străin”. A dispărut în urma unei 
inspecții, prin 1949 sau 1950. Sala de mese era 
mobilată cu o masă, două bănci, un gherghef pen- 
tru ţesut covoare şi rogojini pentru cele care nu 
aveau loc pe bănci. 

Regulamentul închisorii cerea ca în primele 
două săptămâni arestatele să stea în carantină (0 
încăpere mare, cu paturi metalice pe trei niveluri, 
laolaltă politice şi de drept comun); în acest timp 
li se făcea inclusiv control ginecologic. După ter- 
minarea perioadei de carantină, primul gardian 
le ducea la magazia de efecte pentru a-şi lăsa 
„plusul” de îmbrăcăminte; pasul următor consta 
în repartizarea pe secții. 

Programul a fost asigurat la început de 
echipe de serviciu (curăţenie, distribuirea mân- 
cării), apoi responsabilitatea asigurării lui a 
revenit şefei de cameră. 

Regimul celular era sever: o cameră goală şi 
friguroasă; deţinuta primea o saltea la ora 22,00 
şi o restituia la 5,00 dimineaţa. Nu primea mân- 
care două zile, în a treia primea raţia obişnuită 
(zilnică)15. 


Mislea-i închisoare grea/ 
Curge apă pe sub ea...“ 


Aspazia Oţel-Petrescu a fost arestată în 1948 
cu loturile legionare, făcând parte dintr-o gene- 


raţie „care a suprasaturat temnițele comu- 
niste”. A fost închisă la Mislea, Dumbrăveni, 
Miercurea Ciuc, Jilava, Botoşani, Arad. La Mislea 
şi Miercurea Ciuc a fost deţinută de mai multe ori. 
În cartea dedicată perioadei de detenţie, Aspazia 
surprinde efectul pe care l-a avut această 
închisoare asupra ei, în prima zi: 

„Prima impresie a fost o uluire. Închisoarea 
domina coama lină, aproape plată, a unei coline, 
în mijlocul unei grădini cu pomi fructiferi. Iadul 
ni se prezenta în înveliş de rai. Pere aurii, mere 
roşii, lăcuite de lumina apusului, străluceau festiv 
în frunzişul încă viu al copacilor”! 

Odată ajunse înăuntru, deținutele au avut 
parte de un tratament cu totul deosebit. Tot ea își 
aminteşte şi de „faimosul izolator” de la Mislea: 

„Izolatorul putea cu adevărat să-ţi trezească 
coşmaruri numai la vederea lui. Era format din 
patru celule de un metru lăţime şi doi metri lun- 
gime, cu nişte uşi metalice închise cu zăvoare 
imense la partea superioară. Păreau nişte ca- 
vouri. Toate se deschideau într-un culoar strâmt, 
atât celulele cât şi culoarul aveau geamuri îngus- 
te sus de tot, zăbrelite cu zăbrele dese. La capătul 
culoarului se afla carcera, un fel de dulap metalic 
atât de strâmt încât erai obligat să stai în picioare. 
În fața izolatorului se legănau doi pini, în care, 
mai ales iarna, vrăbiile ţineau de urât pedep- 
sitelor. Din izolator, dacă aveai noroc să-ţi intro- 
ducă pat (ceea ce mie nu mi s-a întâmplat nicio- 
dată) şi te urcai pe spătar, puteai să vezi o frân- 
tură de cer, o creangă de pin şi eventual o vrăbi- 
uță, exact ca în poezia lui Verlaine, Prison”. 

Cartea Aspaziei Oţel-Petrescu este una din- 
tre cele mai detaliate, o mărturie esenţială pentru 
înțelegerea sistemului de detenţie românesc, cu 
focalizare pe experiența femeilor. 

Pe lângă femeile izolate, cele de Ia „secret” şi 
cele care aveau dreptul să muncească în atelier 
sau în grădină, mai exista la Mislea şi categoria 
„corvezilor”. Una dintre aceste femei a fost Emilia 


15 Ileana Silveanu, Cărările speranţei. Destine ale rezistenţei anticomuniste din Banat, Ed. Marineasa, Timişoara, 


1998. 


14 Versurile anonime se referă Ia faptul că pe sub Izolatorul (celulele de pedeapsă) de la Mislea curgea apă. 


15 Aspazia Oţel-Petrescu, op. cit. 
16 1pidem, p. 87 
17 Ibidem, p. 90. 

Hudiţă, soţia omului politic țărănist Ion Hudiţă, 
arestat în octombrie 1947. În 1950, a venit rândul 
Emiliei şi fiicei sale Ioana Berindei (căsătorită cu 
istoricul Dan Berindei). În urma procesului, au 
ajuns amândouă la Mislea pentru executarea 
pedepsei. Emilia avea 51 de ani. Femeile îi spu- 
neau „Bunica”, iar gardienii „baba (dracului). A 
fost mai întâi spălătoreasa închisorii (spăla rufe, 
lenjerii de pat, lenjeria intimă a milițienilor şi mil- 
ițiencelor), călcătoreasă, „băieşiţă”. Deşi avea o 
solidă educaţie boierească, fiind meticuloasă, a 
primit nu doar dreptul de a pregăti baia deţinu- 
telor, dar şi privilegiul de a le spăla pe spate pe 
miliţience!ă. 

Eterogenitatea componenţei celulelor de la 
Mislea este surprinsă de o altă deținută, arestată 
cu un grup de tineri (elevi şi studenţi) şi de profe- 
sori din Beiuş în 1951, pentru că unii dintre ei 
încercaseră să se organizeze împotriva regimului 
comunist. Aurora Dumitrescu-llle avea 19 ani şi 
era studentă la Filosofie. Pregătirea i-a permis să 
înțeleagă mai analitic ceea ce se întâmpla în Ro- 
mânia şi în închisoare. Ea surprinde traumele su- 
fleteşti, tragediile individuale cu reverberaţii în 
structura socială a țării, raportate la un sistem re- 
presiv care şi-a inventat în permanență acoperiri 
pseudolegale pentru măsuri ilegitime: „Ce m-a 
impresionat pe mine foarte, foarte tare la Mislea 
a fost o femeie, o țărancă, care avea şi ea şase ani 
condamnare. O femeie foarte supărată, mereu 
era supărată, băiatul ei a fost fugit, a făcut parte 
din lotul Şuşman. (...) a trecut pe la maică-sa pe 
acasă şi i-o dat mama, mama lui, o pâine. Acuma 
nu se poate înţelege treaba asta, era o tragedie să 
dai copilului tău o felie de pâine. T-a dat copilului 
ei o bucată de pâine. Şi când a fost prins lotul a 
arestat-o pe mama şi probabil c-a negat sau nu 
ştiu ce s-a-ntâmplat, dar a confruntat-o cu băiatul 
ei mort, împuşcat... de ei. căsta ţi-e băiatul ?. Şi i- 
a dat şase ani de puşcărie. Femeia aceea nu făcuse 
nimic, dăduse copilului ei o pâine şi băiatul ei era 
mort”19. Aurora Dumitrescu-Ille a fost închisă la 














Mislea cu femei provenind din medii sociale şi 
profesionale extrem de diverse: „Fiecare poves- 
tea... ce povestea? Viaţa lor, a fiecăreia şi, ţi-am 
spus, lecţii de filosofie, de logică, de etică, de 
estetică, de comportament... Nu ne-am îndobito- 
cit acolo. Oricât au încercat ei să ne umilească, nu 
ne-au îndobitocit acolo. Acolo femei de la țară au 
învățat franțuzeşte, au ieşit de-acolo vorbind 
franțuzeşte. Adică au făcut ceva. Uită-te la Elisa- 
beta Rizea care este femeie simplă. Ai văzut-o cum 
vorbeşte? Şcolită gata, acolo s-a şcolit, tanti Tuţa, 
săraca de ea!"20. 

Regimul de detenţie practicat la Mislea a 
urmat coordonatele comune întregului sistem 
concentraționar: perioadele de represiune extre- 
mă (condiţii de exterminare) au alternat cu 
scurte pauze de destindere, determinate de 
schimbări de tactică ale regimului ideologic, sub 
presiunile contextului internațional. 


18 „Lumea românească”, 1-15 august 1997, Ioana Berindei, Femei întemnițate de regimul totalitar comunist - 
Emilia Hudiţă, p. 8; a se vedea pe larg Lavinia Betea, Am făcut Jilava în pantoti de vară. Convorbiri cu loana 


Berindei, Ed. Compania, Bucureşti, 2006. 


19 Flori Bălănescu, Interviu inedit cu Aurora Dumitrescu-Ille, Bucureşti, 28 octombrie 1998. 


20 Ibidem 

Solidaritatea Europei Creştine 


Răzvan Codrescu 





Ț: data de 3 noiembrie 2009, Convenţia Euro- 


peană a Drepturilor Omului (CEDO) decidea că 
prin afişarea crucifixului în şcoli se viola arti- 
colul 2 al Protocolului nr. 1 (Dreptul la educaţie), ca 
şi articolul 9 (Libertatea religioasă) din cadrul 
Convenţiei. Experţi politici şi jurişti din diferite 
state ale continentului european, în frunte cu Italia 
(care a şi inițiat recursul împotriva sentinței respec- 
tive), n-au întârziat să critice aspru decizia CEDO, 
declarînd-o “o încercare de impunere a laicismu- 
lui”, cu atit mai neavenită cu cât CEDO nu prevede 
că statul este “obligat la neutralitate confesională în 
cadrul educaţiei publice obligatorii” sau în orice alt 
sector public. Realitatea este că numeroase state 
membre ale Consiliului Europei sînt “state confe- 
sionale”, în sensul că, pe temeiul unei vechi şi neîn- 
trerupte tradiţii, au o religie oficială şi vorbesc de 
Dumnezeu în legile şi constituțiile proprii. 
Dintr-un amplu articol dedicat problematicii 
simbolurilor religioase, cu titlul “În privinţa 
Crucifixului, 10 state susțin Italia în fața Tribuna- 
lului European”, apărut pe data de 2 iunie a. c. sub 
egida Agenţiei catolice Zenit, aflăm că “pentru 
prima dată în istoria CEDO, 10 state, între care şi 
Rusia, s-au declarat amicus curiae, pentru a susține 
Italia în recursul contra sentinței Curţii prin care se 
interzicea expunerea Crucifixului în aulele şcolilor 
publice”. CEDO a comunicat, pe 1 iunie 2010, la 
European Centre for Law and Justice (ECL]), lista 
statelor care s-au alăturat oficial Italiei: Armenia, 
Bulgaria, Cipru, Grecia, Lituania, Malta, Monaco, 
San Marino, România şi Rusia. Aceste 10 state, care 
fac parte din cele 47 de naţiuni membre ale Consi- 
liului Europei, au solicitat în mod formal să se poată 
prezenta ca parte terță în cadrul procesului şi să 
poată susţine oficial, la CEDO, observaţii scrise şi 
orale. În afara acestor 10 state, şi alte state euro- 
pene, precum Austria sau Polonia, care din motive 
interne nu s-au putut constitui în “parte terță”, au 
făcut publice declaraţii de susținere a simbolurilor 
religioase, cu refuzul explicit de a le înlătura din 
spaţiile şcolare. 


“Este vorba de un precedent important pentru 
CEDO, deoarece statele membre intervin de obicei 
doar atunci cînd o sentință afectează un cetățean 
propriu. Chestiunea Crucifixului este şi ea unică şi 
fără precedent: 10 state au decis să explice CEDO 
care este limita capacităţii sale de a crea noi drep- 
turi, împotriva voinţei statelor membre. În această 
decizie trebuie să vedem o contrabalansare a pu- 
terii Cuiţii”, a precizat, pentru Zenit, Gregor 
Puppinck, director al ECI. 

Agenţia Zenit ne încredinţează că Guvernul 
italian “face toate demersurile posibile” pentru a 
obține anularea sentinței din 3 noiembrie 2009. 
Articolul precizează că Marea Cameră urmează să 
se exprime în speță pe data de 30 iunie, iar decizia 
definitivă va fi publicată pînă a sfirşitul anului în 
curs. 

Este onorant faptul că România s-a alăturat 
Italiei în demersurile respective. Acest important 
pas moral şi diplomatic i se datorează în mare 
măsură actualului şef al diplomaţiei româneşti, d- 
Teodor Baconsky, teolog de formaţie şi fost 
ambasador al României pe lingă Sfintul Scaun. Încă 
din aprilie, Franco Frattini şi Dominique Mamberti 
ne solicitaseră, în cadrul vizitei ministrului de 
Externe român la Roma şi Vatican, să susţinem ofi- 
cial Italia în cauza crucifixelor. Şi iată că în cursul 
lunii mai, în pofida anumitor reticenţe ale pre- 
mierului Emil Boc şi ale altor membri ai Gu- 
vernului, ministrul a reuşit să obţină o poziție ofi- 
cială a României în această speţă. Oficiali ai statului 
italian şi ai Sfintului Scaun şi-au exprimat deja satis- 
facţia pentru decizia Guvernului român. 

De menţionat că, pe 28 iunie 2010, Ambasada 
României pe lingă Sfintul Scaun va găzdui la sediul 
Misiunii, din proprie iniţiativă, o reuniune diplo- 
matică a reprezentanților mai multor Misiuni 
(Italia, Franța, Polonia, Rusia, Cehia, Slovacia, 
Serbia, Slovenia), care şi-au exprimat interesul pen- 
tru o astfel de întîlnire colegială, în spiritul viu al 
Europei creştine. Una dintre temele care urmează 
să fie discutate pe larg va fi şi aceea a recursului la 
CEDO, a rolului Bisericii în cadrul societăţii şi a 
laicismului “pozitiv”. 

Catedrala Mântuirii Neamului 
- între împlinire, 
dileme morale şi deziluzie 


1. Soluţia hristică — 
atitudine duhovnicească 
împotriva crizei 


Comunicatul de presă al Patriarhiei Româ- 
ne, referitor la mulțumirile aduse credincioşilor 
pentru susținerea financiară a bisericilor în con- 
strucție!, arată clar că principalii contribuabili 
sunt credincioşii, iar Statul susține, pe alocuri, cu 
sume simbolice comparativ cu contribuţia 
filantropică proprie a BOR2, precum şi prin parte- 
neriatul social-diaconal încheiat cu Statul, con- 
form art. 29 din Constituţie şi a Legii nr. 
489/2006. 

Potrivit legilor în vigoare, Biserica Ortodoxă 
Română nu se substituie Statului, ci, prin mijloa- 
ce specifice, contribuie la coeziunea şi pacea 
socială, la identificarea de soluţii concrete şi rea- 
liste spre a depăşi grava criză economică şi finan- 
ciară. În acest context, Patriarhia Română propu- 
ne ca soluţie anticriză următoarele mijloace spiri- 
tuale, care, din punct de vedere duhovnicesc, pot 
depăşi “orice fel de criză”3: 

1. predicarea permanentă a Evangheliei 
păcii şi a iubirii faţă de aproapele; 

2. îndreptarea morală a celor ce ne conduc; 

3. o “credință tare şi cooperare cu scop 
sfânt” prin construcţia de biserici; 

4. “prin sporirea credinței, a rugăciunii şi 
cooperării pentru a finaliza un lăcaş de cult care 










: O ALU 
i 
“d anaaa 

LU 


adună oameni, care sunt învăţaţi să se respecte şi 
să se ajute reciproc” etc.€. 

Aceste îndemnuri şi sfaturi părinteşti de pro- 
fundă spiritualitate au adus în sufletul multor 
preoți şi credincioşi speranţă, o motivaţie de uni- 
tate şi împreună-lucrare ecclesială deosebită şi o 
şansă reală pentru a întări solidaritatea și cooper- 
area dintre credincioși, inclusiv întărirea vieţii 
spirituale, care le permite oamenilor să depăşeas- 
că criza fără să se “autodemoleze”, sau să ajungă 
“la deznădejde sau la dezumanizare”. 

















1 Vezi art. „Patriarhia Română mulţumeşte credincioşilor, pe banii cărora sunt construite Bisericile“, 
în Viaţa Cultelor, nr. 843-844, pp. 19-20; Vezi şi apelul BOR din 12 mai 2010 din ziarul Lumina. 


2 Vezi pe larg art. „Biserica Ortodoxă Română îndemnă la coresponsabilitate şi cooperare socială“ 
) 


în Viaţa Cultelor, nr. 843-844, p 19. 
3 Ibidem. 
4 Ibidem. 


5 Vezi pe larg „Credinţa tare şi cooperarea cu scop sfânt vor învinge criza economică“, în ziarul Lumina din 13. 05. 


2010. 
6 Ibidem. 
7 Ibidem. 

Cred că bisericile vor salva sufletul românu- 
lui prin harul peste har, care va prisosi în inima 
lui prin dumnezeieştile Liturghii şi Sf. Taine să- 
vârşite în ele. 

Cine priveşte doar la “aspectul că se cheltuie 
bani” repetă gestul lui Iuda, care, îngrijorat că s-a 
risipit mirul de nard de mare preţ, pledează pen- 
tru săraci, fără să-i pese de ei (Ioan 12, 4-6). 

Omul are o latură morală care, dacă se de- 
gradează, poate afecta şi distruge mult mai mult 
decât partea materială a lumii. De aceea bisericile 
pot constitui spaţii de reabilitare morală şi du- 
hovnicească, care vor genera adevărate “labora- 
toare spirituale” de ajutorare a omului şi de refa- 
cere a societății. În acest sens Sf. loan Gură de Aur 
scria: “Construcţia de Biserici este mai bună de- 
cât milostenia”8, întrucât ele sunt locuri care dau 
un puternic impuls pentru acțiunile filantropice 
şi pentru îndumnezeirea omului?. 

Astfel se combate individualismul, cultivân- 
du-se spiritul comunitar prin construcţia de bise- 
rici şi aşezăminte filantropice de slujire diaconală 
a aproapelui; se evită “consacrarea eşecului” 
unui lucru bine început, cu speranță, dar nefinali- 
zat, în cazul celor în construcţie; se poate preveni 
fatalismul şi eşecul economic, financiar şi social, 
cauzat în general de criza morală şi spirituală a 
societății la toate nivelurile, şi reprezintă o alter- 
nativă reală şi viabilă pentru clasa politică, gu- 
vern şi societatea civilă, care, din păcate, duc lip- 
să nu numai de soluţii economice viabile, ci şi de 
acțiune şi de viziune duhovnicească şi de credin- 
ță suficientă pentru rezolvarea crizei actuale. 


2. De la soluţia hristică la 
dileme morale și deziluzie 


Soluţia hristică de excepţie propusă de Pa- 
triarhia Română s-a spulberat în parte la vestea 
că Patriarhia va împrumuta în primă fază suma 
de 200 de milioane de euro de la o bancă, pentru 


începerea construcţiei “Catedralei Mântuirii 
Neamului”. 

Credincioşii din Vatra Dornei şi din împre- 
jurimi, cu vocaţie de ctitori de biserici în Buco- 
vina, Transilvania, Maramureş şi nu numai, aş- 
teptau cu mare nerăbdare semnalul începerii 
Catedralei patriarhale pentru a contribui cu bani, 
masă lemnoasă şi alte donaţii, însă şocul lor a fost 
atât de mare la anunţul făcut despre împrumut, 
încât unii nu doresc să mai facă nici măcar o do- 
nație de un leu! 

Din discuţiile pastorale avute cu unii dintre 
cei decepționaţi, am identificat următoarele 
nedumeriri, întrebări şi dileme din partea lor: 

Cum e posibil ca o Patriarhie cu un număr 
aşa de mare de credincioşi să apeleze la ajutorul 
unei bănci, oricare ar fi aceasta, întrucât nici una 
nu are un nume prea bun, având în vedere lăco- 
mia şi imoralitatea lor din ultima vreme? 

Nu doresc să diabolizez băncile, întrucât au 
un rol deosebit în economia unei țări, dacă 
respectă principiile deontologice, benefice dez- 
voltării economiei reale, însă ar fi timpul să-şi 
reconsidere metodele de lucru pentru ca să-şi 
recapete demnitatea inițială. 

“Catedrala Mântuirii Neamului” trebuie, 
însă, să fie un simbol al credinței, speranței, al 
iubirii, al comuniunii, al unităţii şi cooperării din- 
tre toţi românii în mod direct prin trupul tainic a 
lui Hristos, adică direct cu Patriarhia, nu prin 
intermediari şi instituții bancare civile imorale, 
care nu urmăresc decât profitul cu orice pret. 

D- Mugur Isărescu, în articolul “Nu mai vor- 
biţi de moralitate în cazul băncilor, căci e o ilu- 
zie”, ne atenționează “să nu trăim cu iluzia că pu- 
tem vorbi sau că are vreun efect dacă tot facem 
mențiune de etică în cazul băncilor. Să fim rea- 
lişti! Băncile își urmăresc, până la urmă, interesul 
și profitul lor. E cât se poate de potrivită zicala 
care spune că «banca îţi dă umbrela pe timp de 
soare şi ţi-o ia când plouă»”10. 


3 Sf. loan Gură de Aur, Omilia 18,3 Ia Faptele Apostolilor, în PG. 60,147. 

9 Vezi Mihai Valică, Eine heutige Philanthropiewissenschaft und Diakonietheologie im Kontext der Orthodoxen 
Lehre und der Tradition der Rumânisch-Orthodoxen Kirche, lucrare de doctorat, Editura Christiana, Bucureşti, 
2008, pp. 141-142. Lucrarea este publicată în limba germană, în format PDF, şi pe site-ul Universitătsbibliothek 
Freiburg, la adresa: http;//www.freidok.uni-freiburg.de/volltexte/5713/ 


10 http://www.baniinostri.ro/Afaceri/Isarescu-Nu-mai-vorbiti-de-moralitate-in-cazul-bancilor- caci-e-o-iluzie- 


42234.html 

Păreri similare găsim şi la laureatul Premiu- 
lui Nobel în economie Joseph Stiglitz!!, care spu- 
ne despre “experiența aproape mortală prin care 
a trecut economia mondială, generată de practi- 
cile incorecte de creditare, care au scos la iveală 
depravarea morală a bancherilor”. “Depravarea 
morală a bancherilor trebuie combătută”, susține 
mai departe autorul, “prin reglementări stricte şi 
chiar prin refuzul creditărilor” 12. 

„Instituţiile bancare sunt mult mai pericu- 
loase pentru libertatea noastră decât armatele”, 
spunea Thomas Jefferson. Dacă ne gândim că 
orice bancă îi execută silit pe debitorii ei, atunci 
când se află în imposibilitate de plată, iar unii din- 
tre aceştia se sinucid şi blesteamă ceasul când au 
făcut împrumutul, se pune întrebarea: Cum poate 
să accepte cineva construcția unei Biserici a 
Mântuirii Neamului din astfel de surse finaciare? 

Doreşte oare Patriarhia Română să sub- 
venţioneze, prin dobânzile datorate acelei bănci, 
„imoralitatea, practicile incorecte, depravarea 
morală a bancherilor” şi înrobirea noastră pe ter- 
men lung? 

A apela la ajutorul celor lipsiţi de „morali- 
tate”, respectiv banca, ar putea reprezenta o jig- 
nire şi o lipsă de încredere față de donatorul di- 
rect (creştinul) şi faţă de Dumnezeu, Care poate 
inspira prin Duhul Sfânt inima şi sufletul credin- 
ciosului, ca să doneze din puţinul sau multul lui:5. 

Creştinul donator, ca mădular viu al Bisericii 
lui Hristos, constată că în relaţia sa firească cu 
Biserica intervine un element străin, un interme- 
diar, banca, care, din păcate, practică în mod cu- 


rent acţiuni „imorale şi incorecte”, aşa cum re- 
cunosc chiar bancherii. Dilema donatorului este 
următoarea: o dată cu donația pentru Catedrală, 
nu finanţează el oare în același timp, indirect, şi 
imoralitatea şi comportamentul incorect al băn- 
cilor şi nu contribuie, astfel, la degradarea vieții 
sociale şi comunitare? Pentru a evita o astfel de 
dilemă, unele Biserici naţionale şi confesionale 
şi-au făcut propria bancă, cu reguli corecte şi prin- 
cipii deontologice bancare clare!“. 

În timp ce Banca Naţională a României face 
presiuni morale asupra băncilor prin diferite 
instrumente de reglementare şi supraveghere 
bancarăi5, Patriarhia Română creditează moral, 
prin acel împrumut, acţiunile imorale ale băn- 
cilor şi adaugă costuri suplimentare fără rost şi 
greu de suportat de către credincioşi! 

Conform regulilor bancare, un imobil credi- 
tat de bancă rămâne grevat de sarcini în favoarea 
băncii până se va plăti ultimul leu. Nu se „trans- 
feră” în acest caz, Catedrala, din proprietatea 
Bisericii la discreția băncilor? Chiar dacă nu se 
creditează cu Catedrala în sine, se garantează 
totuși cu averea Bisericii, care are un statut Cano- 
nic aparte. Canoanele condamnă pe episcop cu 
caterisirea dacă pune în pericol averea Bisercii, 
căci trebuie să administreze „ca şi când Dumne- 
zeu i-ar sta de veghe”16. 

„Când un Guvern este dependent de banii 
bancherilor, aceştia sunt cei care controlează de 
fapt țara, şi nu conducătorii Guvernului, pentru 
că atunci mâna care dă este deasupra mâinii care 
primeşte, iar cei care finanţează nu sunt patrioţi 


1! Stiglitz este profesor la Universitatea Columbia din New York şi fost consilier la Casa Albă, în administraţia Bill 


Clinton. 


12 Vezi „Depravarea morală a bancherilor trebuie combătută“, în: http;//www.bloombiz.ro/international/depra- 


varea-morala-a-bancherilor-trebuie-combatuta 


13 Ieşirea 35, 21: A adus fiecare cât l-a lăsat inima sa şi cât l-a îndemnat cugetul să aducă dar Domnului, pentru 
facerea cortului adunării şi a tuturor lucrurilor lui şi pentru toate veşmintele sfinte. 


14 Vezi Grecia, Cipru, Vatican etc. 


15 Vezi conf. univ. dr. Lucian-lon Medar, prep.univ. Irina-Elena Voica, Supravegherea bancară, o funcție 
importantă a Băncii Naţionale, Universitatea „Constantin Brâncuşi”, Tg.Jiu, Facultatea de Ştiinţe Economice; cf. 
şi P. Pintea, Băncile în economia românească, Editura Economică, Bucureşti, 1995; C. Basno, Operațiuni ban- 
care, Editura Didactică şi Pedagogică R.A., Bucureşti, 1995. 

16 Canonul 38 Apostolic: „Episcopul să poarte grija tuturor bunurilor (lucrurilor) bisericeşti şi să le rânduiască 
(chivernisească, administreze) pe ele ca şi când Dumnezeu i-ar sta de veghe; dar să nu-i fie îngăduit lui să-şi 
însuşească ceva din acestea, sau să dăruiască rudelor proprii cele ale lui Dumnezeu; iar dacă ar fi sărace, să le 
facă parte ca săracilor, dar să nu vândă din pricina acestora (sub pretextul ajutorării acestora) cele ce sunt ale 
Bisericii”, vezi şi: 41 ap, 26 sin.IV ec.; 11, 12 sin.VII ec.; 35 Trul.; 15 Anc.; 7, 8, Gang,; 24, 25 Antioh.; 26, 33 


Cartag.; 7 sin. HI; 10 Teofil Alex.; 2 Chiril Alex. 

şi nu au bună cuviință”, spunea Napoleon Bona- 
parte. Nu s-ar putea oare aplica aceste remarci şi 
în cazul Bisericii, care ar depinde de bancheri!” 
Nu ar exista riscul unor compromisuri morale din 
partea Bisericii? 

Psihologic vorbind, mai poate oare suporta 
românul, pe lângă enormele datorii făcute de 
puterea politică pentru supraviețuirea materială, 
fără consultarea populaţiei, şi o obligație finan- 
ciară pentru finanțarea unei cauze spirituale, 
făcută, la fel ca în cazul puterii politice, fără con- 
sultarea credincioșilor contribuabili! 

În 1791, Thomas Jefferson (cel de-al treilea 
preşedinte al SUA) a spus: „Pentru a ne păstra in- 
dependenţa, nu trebuie să le permitem conducă- 
torilor noştri să ne împovăreze continuu cu da- 
torii. Dacă acceptăm asemenea datorii, vom fi 
taxați pentru mâncare şi băutură, pentru nevoile 
noastre... Dacă putem împiedica Guvernul să risi- 
pească munca oamenilor, sub pretextul că le pasă 
de ei, atunci aceştia [oamenii] vor fi fericiţi”. În 
cazul în care Patriarhia imită comportamentul 
oamenilor politici, care se împrumută mereu de 
Ia bănci fără să găsească soluţii economice via- 
bile, nu riscă Patriarhia să tie catalogată împre- 

ună asupritoare și chinuitoare cu statul consu- 
mist şi Să stârnească astfel adversitate faţă de 
Biserica lui Hristos? 

În contextul celor expuse mai sus, consider 
că această abordare de a se împrumuta la bănci 
pentru a construi Catedrala Mântuirii Neamului 
este pripită, seculară, deci neortodoxă, lipsită de 
înțelepciune şi tact pastoral, şi reprezintă o răs- 
turnare de valori ale moralei creștine, fără prece- 
dent în istoria Bisericii. Nu se cunoaşte încă în 
istorie vreo Biserică Ortodoxă construită din 
împrumuturi bancare. 

Revelația divină şi istoria Bisericii ne dau 
suficiente modele şi exemple de a întreprinde o 
lucrare sfântă. Iată câteva repere. 


3. Repere biblice 
şi pastorale 


3.1. Altarele din vremea Patriarhilor. Drepții 
Vechiului Testament au înălțat mai întâi altare pe 
care să aducă jertfă Domnului în urma unei teo- 
fanii sau mulțumiri aduse pentru ajutorul pri- 
mit!8. Aceasta exprimă „dorința de a imortaliza 
momentul la locul descoperirii lui Dumnezeu: şi 


17 Daniel Petrescu, http://www.badpolitics.ro/conspiratiile-si-crimele-care-au-pus-temeliile-bancilor-americane 


18 Spre exemplu patriarhul Iacov a ţinut să marcheze întâlnirile lui cutremurătoare cu Dumnezeu, ridicând mai 
multe altare (Facerea 33, 8-20; Facerea 35, 6-7; 28, 13-22). Prin aceasta el s-a arătat un om credincios bunei 
tradiţii a părinților săi şi a bunicului său Avraam. Vezi, pe larg, pr. prof. dr. Vasile Mihoc, Meditaţii la 
Evangheliile Duminicilor Triodului şi Penticostarului, Sibiu, 2003, p. 143. 


19 Noe (Facerea 8, 20) şi Moise (Ieşirea 17, 15) au ridicat de asemenea altare. Înaintaşii noştrii au avut şi ei această 
conştiinţă de a ridica altare însă nu oriunde şi oricum şi de oricine. Patriarhii din vechime trebuie să ne fie 


pildă în această privință. 

de a-şi manifesta recunoştinţa faţă de EI pentru 
binefacerile pe care le-a primit”20. 

Momentul independenţei de la 1877, de când 
s-a ivit ideea unei „Catedrale a Mântuirii 
Neamului”?! poate fi considerat un moment de 
recunoştinţă adusă lui Dumnezeu de către poporul 
român, după atâţia ani de jug turcesc, continuat 
apoi de alte juguri istorice, inclusiv cel comunist, şi 
în final culminând cu jugul unei tranziţii năuci- 
toare şi halucinante. Acum cred că se justifică din 
plin denumirea de Catedrala Mântuirii Neamului, 
că are, slavă Domnului, de ce ne mântui...! 

3.2. Cortul Întâlnirii. Mai târziu, la constru- 
irea Cortului Sfânt, se precizează foarte clar că 
prinoasele necesare pentru construirea sanctu- 
arului trebuiau aduse de popor, de bunăvoie: 
„Atunci a grăit Dumnezeu cu Moise şi a zis: Spune 
fiilor lui Israel să-Mi aducă prinoase: de la tot 
omul, pe care- lasă inima să dea, să primeşti pri- 
noase pentru Mine” (Ieşirea 25, 2). Aşadar, sanc- 
tuarul a fost indicat de Dumnezeu, nu de oameni, 
de aici importanța respectării poruncilor divine 
înainte de construire şi raportarea vremurilor 
actuale la Dumnezeu și nu invers. 

A doua idee, a fel de importantă, este volun- 
tariatul poporului pentru asigurarea materi- 
alelor necesare. Ideea este reluată Ia Ieşire, cap. 
35. În cap. 36 este menţionat şi ajutorul concret 
al unor israeliți la construcția Cortului Sfânt, cu 
mențiunea „de bună voie”: „Iar Moise a chemat 
pe Beţaleel, pe Oholiab şi pe toţi cei cu minte 
iscusită, cărora le dăduse Domnul iscusinţă, şi pe 
toți cei ce-i trăgea inima Să vină Ia lucru de bună 
voie, ca Să ajute la acestea” (Ieşirea 36, 2). 





Este scoasă în evidență oferta liberă şi spon- 
tană a poporului, care nu se oprea din a aduce 
daruri până când Moise a dat poruncă fermă „şi 
s-a strigat în tabără ca nici bărbat, nici femeie să 
nu mai facă nimic pentru a dărui la locaşul sfânt. 
Şi a încetat poporul de a mai aduce. Căci mate- 
rialul adunat era destul pentru toate bunurile ce 
trebuiau făcute, ba mai şi prisosea” (leşirea 36, 
6-72. 

3.3. Templul lui Solomon. Templul era cel 
mai important edificiu din vastul program de 
construcții al lui Solomon. David, tatăl său, a plă- 
nuit cu grijă Casa lui Dumnezeu. A iniţiat un 
recensământ al străinilor din ţară şi i-a organizat 
imediat pentru lucrările în piatră, metal şi lemn. 
Cedrii necesari pentru proiectul de construcție 
au fost luaţi de la Hiram, regele Tirului (II Samuel 
5, 18. 

Se vede clar mobilizarea în mod direct a 
întregului neam şi o bună organizare în cele mai 


= 1) dee sol 
aa 

20 Pr. prof. dr. Petre Semen, Învățătura despre Sfânt şi Sfinţenie în cărțile Vechiului Testament, Iaşi, 1993, p. 170 
21 Denumirea este inspirată din versurile lui M. Eminescu (1850-1889) din poezia Doina: „... Doar s-a-ndura 


Dumnezeu, Ca să-ți mântui neamul tău!”. 


22 A se vedea 0. W. Gooding, art. „Cortul, în Dicţionar Biblic, Oradea, 1995, p. 267-271; Şef rabin dr. Moses 


Rosen, Învățături biblice, Bucureşti, 1978, pp. 104-105; Xavier Leon-Dufour, art. „Casă“, 


gie biblică, Bucureşti, 2001, p. 98-100 


UA. 


în Vocabular de teolo- 


25 Pentru ajutorul calificat şi pentru livrarea lemnului din Liban, Solomon a plătit în grâne, untdelemn şi vin (1 
Cronici 2, 10). În vederea pregătirii cedrilor din Liban au fost selecționați 30.000 de israeliți. În fiecare lună, 
lucrau sub conducerea lui Adoniram, însărcinat cu această recrutare, doar 10.000 de bărbaţi, care se întorceau 
apoi timp de două luni la casele lor. Dintre străinii care trăiau în Israel, un total de 150.000 de bărbaţi erau 
folosiţi, ca purtători de poveri (70.000) şi cioplitori în piatră (80.000), La care se adăugau 3.600 supraveghetori 
care erau israeliți. O menţiune interesantă o găsim Ia II Cronici 8, 9, unde se spune că „pe fiii lui Israel, 
Solomon nu i-a făcut oameni de corvoadă pentru lucrările lui; pe ei însă îi avea pentru oştire şi căpetenii pen- 
tru gărzi şi căpetenii pentru carele şi călăreţii lui” (II Cronici 8, 9); cf. şi Samuel ]. Schultz, Călătorie prin 


Vechiul Testament, Oradea, 2001. 

mici amănunte. Niciunde nu scrie în St Scriptură 
că ar fi apelat cineva vreodată, în istoria mân- 
tuirii, Ia... cămătari, de Ia care să împrumute bani 
pentru construcția unui altar sau pentru templul 
sfânt! 


4. Soluţii și propuneri 

4.1. Consideraţii istorice, ecclesiologice şi 
patristice. Întrucât „cele mai multe biserici şi mă- 
năstiri de o valoare cultică şi artistică deosebită - 
care reprezintă o mare parte din patrimoniul cul- 
tural naţional, unele fiind incluse şi în patrimo- 
niul UNESCO - au fost construite în vremuri diti- 
cile din istoria poporului român, care au urmat 
războaielor?4, calamităților naturale sau tulbură- 
rilor sociale, tocmai pentru a fi simbol de biruin- 
ță asupra răului, de speranţă, reconciliere şi co- 
muniune între contemporani şi între genera- 
ții'25, au fost construite din donațiile şi contribu- 
țiile directe ale credincioșilor, mult mai săraci de- 
cât cei de azi, propun Sfântului Sinod să pună în 
dezbatere sinodală aspectele, dezavantajele şi 
dilemele morale cauzate de un împrumut bancar 
şi să găsească soluţii economice şi pastorale con- 
crete pentru finanţarea construirii Catedralei 
patriarhale. 

Cred că Sf. Sinod nu va agreea ideea unui 
împrumut bancar sau a unei loterii publice, aşa 
cum s-a propus, luându-se ca model strângerea 
de fonduri pentru Ateneul Român?6. Comparaţia 
nu se justifică din punct de vedere teologic, 
întrucât o biserică în construcție este imaginea 
trupului tainic al lui Hristos, care trebuie să se 
nască „fără de păcat”. 

În caz contrar, construirea Catedralei va 
cădea în derizoriu şi va ieşi din sfera ctitoriilor cu 


24 Vezi atitudinea lui Ştefan cel Mare. 
25 Citat din ziarul Lumina din 13.05.2010. 


destinaţie sacră, întrucât ea este Biserica lui 
Hristos şi sfântă chiar din momentul construirii, 
aşa cum un prunc este om deplin din momentul 
conceperii. 

Sfinţirea finală a unei Biserici de către epis- 
cop este de fapt o con-sfințire, o con-sacrare, 
adică con-simţim și ne sfințim ca membri ai Bise- 
ricii din stinţenia/sacralitatea ei inițială, din vo- 
ința şi lucrarea lui Dumnezeu, pe care o dă lisus 
Hristos încă de la începutul lucrării?7, iar noi 
dedicăm exclusiv folosirea ei, în scopul mântuirii 
şi îndumnezeirii omului, pentru care Dumnezeu 
la sfințire adaugă „har peste har”. 

Înţelegem din Sf. Scriptură şi din învățătura 
lăsată de Sf. Părinţi că ridicarea unei Biserici este 
o lucrare teandrică (Dumnezeu şi om) şi sinergică 
sfântă (conclucrare harică Dumnezeu şi om) şi de 
aceea construirea ei face parte integrantă din 
teologia ecclesiologică şi pastorală şi nu trebuie 
să se conducă după regulile economiei de piaţă 
sau ale fundraising-ului?8. 

De aceea nu avem voie să luăm bani de la 
oricine şi oricum. Dacă Constituţiile Apostolice 
ne opresc să luăm bani, ca milostenie, de la „păca- 
toşii nepocăiţi, care irită (supără) pe Dumnezeu 
prin darurile lor... şi de aceea donația acestora 
trebuie refuzată, aruncată sau arsă..."29, cu atât 
mai mult trebuie avut grijă de la cine şi în ce con- 
diții primim bani atunci când este vorba de con- 
strucția unei Biserici. Dacă gândim altfel, atunci 
putem lua bani şi de Ia traficanţii de arme, de 
droguri, din prostituție, contrabandă, din econo- 
mia subterană etc.! 

Construcţia unui sfânt locaş trebuie să fie un 
eveniment duhovnicesc, lucrarea aceasta trebuie 
săvârşită de oameni duhovnicești, cu mijloace 
duhovnicești şi cu un scop duhovnicesc30, nu din 


2% Vezi „Catedrala Mantuirii Neamului este idealul romanilor de peste 125 de ani - interviu cu domnul prof. ing. 
Nicolae Noica, Comisia speciala pentru Catedrala Mantuirii Neamului a Patriarhiei Romane“, în: http://www.nou- 
tati-ortodoxe.ro/catedrala-mantuirii-neamului-este-idealul-romanilor-de-peste-125-de-ani-interviu-cu-domnul-prot- 
ing-nicolae-noica-comisia-speciala-pentru-catedrala-mantuirii-neamului-a-patriarhiei-romane_14752_pO.html 

27 Vezi rugăciunea care o face episcopul Ia sfinţirea locului pentru viitoarea Biserică, care „se zideşte pe temelia 
Hristos” şi din acel moment locul, lucrarea şi acţiunea în sine sunt sacre, deci sfințite şi sfinte. 


2 Tehnica strângerii de fonduri băneşti. 


29 Constituţiile Apostolice, VIEVIII. P. G. 1, 1002 C, 1156. Vezi şi Mihai Valică, Bine heutige Philanthropiewissen- 


schaft und Diakonietheologie..., ed. cit., pp. 127-129. 


30 Pr. prof. dr. Vasile Mihoc, Meditaţii Ia Evangheliile Duminicilor.., ed. cit., p. 144. 

mândrie naţională şi ecclesială sau din motive 
concurenţiale cu alte Biserici naționale. 

42. Propuneri. Personal propun recupe- 
rarea şi administrarea Fondului Bisericesc al 
Bucovinei, cu cele 160.000 de hectare de pădure, 
din mâna mafiei politice a lemnului, şi a celor 
1561 de clădiri! din mâna mafiei imobiliare, care 
ar constitui surse financiare şi economice reale şi 
viabile, precum şi un demers canonic firesc pen- 
tru redobândirea a ceea ce ne-au lăsat moşii şi 
strămoşii noştri pentru activitatea filantropică şi 
pentru construcţia de Biserici. Colectarea fon- 
durilor să fie făcută cu motivaţie hristică, în du- 
hul întăririi unităţii şi a dragostei față de Biserică 
a neamului românesc, care nu exclude celelalte 
naţii sau etnii, şi cu scop soteriologic şi eshatolog- 
ic, dându-le astfel donatorilor o şansă deosebită 
de a face o faptă mântuitoare şi de a fi pururea 
pomeniţi pentru aceasta. 

Din experiența pastorală personală a con- 
struirii unei Catedrale în Vatra Dornei, a două 


EI Greco - Alungarea zarafilor din templu 





Biserici de cimitir, ca şi a renovării altor trei loca- 
şuri de cult, toate pictate şi dotate corespunză- 
tor32, cu ajutorul lui Dumnezeu şi păstrând, 
desigur proporţiile, am convingerea fermă că 
această „Catedrală a Mântuirii Neamului” va 
putea fi realizată doar cu efortul, dărnicia și aju- 
torul credincioșilor, într-o manieră decentă și în 
duh de rugăciune şi jerttă personală. 
Credincioşii BOR au nevoie să fie îndrumați 
pastoral cu smerenie şi motivaţi duhovniceşte în 
acest sens, şi atunci vor dona şi vor conlucra de 
bună voie, cu bucurie şi pace, fără presiunea 
achitării dobânzilor usturătoare faţă de bănci sau 
alte obligaţii tiscale impuse parohiilor. 
„Dumnezeu iubeşte pe dătătorul de bună- 
voie”33 şi să nu se uite că, de n-ar zidi Domnul 
Casa Sa, în zadar se ostenesc cei ce cred sau își 
închipuie că ei o zidesc...! 
Pr. prof. dr. Mihai VALICĂ 
Catedrala Ortodoxă „Sf. Treime”, 
Vatra Dornei 


ŞI Din numărul acestora au fost retrocedate doar 13 clădiri şi acelea aproape în ruină. 


32 Nu le menţionez spre slavă deşartă, ci aduc personal o mărturie a experienţei mele pastorale, că privind 
lucrurile duhovniceşte şi din perspectiva teologiei ecclesiale, am acționat ca atare şi cred că de aceea am simțit 
şi am primit concret ajutorul şi intervenţia lui Dumnezeu permanent. 


35 II Corinteni9, 7: „Fiecare să dea cum socoteşte cu inima sa, nu cu părere de rău, sau de silă, căci Dumnezeu 
iubeşte pe cel care dă cu voie bună“; II Corinteni 8, 12: „Căci dacă este bunăvoință, bine primit este darul, după 


cât are cineva, nu după cât nu are“. 

